
Prefață 


Nici o crimă nu poate şi nu trebuie să fie justificată. Dar, în 
același timp, orice crimă poate şi este necesar să fie explicată. 
Pentru a clarifica, din punct de vedere juridic, derularea reală a 
evenimentelor. Pentru a ne avertiza pe toţi asupra pericolului din 
noi şi din semenii noștri. Pentru a ne informa asupra felului în 
care, ceva confuz, adesea cu rădăcini în instinct dar şi cu deter- 
minări în social, poate izbucni, într-un acting-out cu consecinţe 
iremediabile. Și, nu în ultimul rând, pentru a-l ajuta pe cel sau pe 
cea care a comis "păcatul capital" să se înțeleagă pe sine, să-şi 
înțeleagă fapta şi, uneori, printr-un lung și dureros efort, să se 
poată reîntoarce fizic şi sufletește pe tărâmul umanității. 

Acestea ar fi câteva din rațiunile pe care autorul le dă nece- 
sității utilizării psihologiei, în special a celei dinamice, psi- 
hanalitice în practica criminalistică. Despre faza, relativ incipi- 
entă, în care se află la noi în fară, integrarea psihanalizei în 
domeniul psihologiei judiciare vorbesc foarte grăitor 'excese- 
le” de limbaj ale DI Psih. Col. Tudorel Butoi. Deşi unul dintre 
cercetătorii şi practicienii de avangardă ai domeniului său, 
Domnia sa afirmă: “sunt psihanalist”, “fac psihanaliză "cu un 
fel de mândrie sfidătoare, pe care o ghicim născută din frus- 
trarea zecilor de ani de practică profesionala, sub regimul tre- 


„» 


cut, perioadă în care cuvântul “psihanaliză”, rostit în public ar 

fi riscat să-i curme întreagă carieră de criminalist... Din 
această perspectivă, poate că nici n-ar mai trebui să amintim că 
"psihanalist" nu este decât acela care a trecut printr-un proces 
de formare specific (analiză personală, studiu instituționalizat, 
practică supervizată şi evaluare finală în vederea investirii cu 
statutul de psihanalist). Lafel cum "a face psihanaliză ” este o 
exprimare care, de drept, nu poate aparține decât celui care are 
calificarea de psihanalist, obţinută în procesul anterior amintit. 
Personal, ca psihanalist, ca persoană care se ocupă cu for- 
marea, supervizarea şi validarea psihanaliştilor la noi în ţară, îi 
'scuz” colegului T. Butoi "impostura" de limbaj. Nu de altceva 
dar, multe din momentele descrise pe care le-a trăit în dinamica 
interacțiunii cu "pacienții săi”, au ceva din autenticitatea și 
creativitatea actului autentic psihanalitic. Indiferent cât de 
“corecte "sau aproximative arfi unele analize de caz, din punc- 
tul de vedere strict al teoriei psihanalitice moderne, esenţa pro- 
cesului psihanalitic, interacţiunea transfer - contratransfereste 
prezentă. Și, aşa cum afirmă autorul, până la un anumit punct, 
analogia dintre interogatoriul criminalistic şi cura psihanalitică 
poate fi susținută. Aceasta pentru că, de multe ori, psihanalistul 
se află în postura celui care doreşte să reconstituie "crima" şi 
ale cărei consecințe sunt materializate în simptomatologia unei 
boli psihice. lar cel care a comis "crima", la nivel de fantasmă 
în cazul pacientului în analiză, reală (deşi nu lipsită de fan- 
fasmă) în Situația criminalistă, se opune din toate forțele 
aparatului mental (inconştient la pacient, parțial conştient la 
delincvent) restabilirii adevărului. l 
Aplicarea psihologiei, de inspirație mai mult sau mai puțin 
psihanalitică, are deja o îndelungată tradiție în practica judi- 
ciară şi criminalistică din ţările avansate. Mai mult decât atât, 
se poate spune că au fost consumate și excesele de "psiholo- 
gism” sau “psihanalism” soldate, în trecutul nu prea: 
îndepărtat, cu orientări de nuanță rouseaunist-socialistă, con~ 

form căreia responsabilitatea actului criminal ar reveni prepon- 
derent societății sau chiar “statului”, individul fiind aproape 
complet deculpabilizat. Din fericire, atât pentru domeniul 
justiției cât şi pentru multe alte zone ale activității umane, în 
ultimul deceniu, au început să fie luate în considerare, din ce în 
ce mai insistent, rezultatele unor cercetări care indică existenţa 
unei ponderi semnificative a factorului individual, uneori chiar 
cu predeterminări genetice. Beneficiind de avantajul existenţei 
în prezent a unei mature psihologii criminaliste, specialiştii 
noştri au şansa de a se putea feri de excese, de a evita greșelile 
colegilor din Vest şi chiar de a învăța din ele. Este exact ceea ce 
demonstrează autorul cărții de faţă atunci când se apleacă cu 
înțelegere şi compasiune umană asupra analizei destinului 
criminalului fără a aluneca, aşa cum unii au făcut-o cândvu, 
într-o "solidarizare" cu "Răul", într-o tentativă de a desființa 
barierele dintre călău şi victimă. DI Psih. T. Butoi ştie, fără a 
ne-0 spune explicit, ca a recunoaşte că avem cu toții în noi 
porniri "delincvente ” trebuie doar să ne ajute să-l înțelegem pe 
cel care a depășit hotarul dintre fantasmă şi faptă. Şi nu poate, 
la fel cum nu trebuie, să servească la asumarea unei culpa- 
„bilități colective şi la tolerarea comportamentului deviant... 
„ Necesitatea de a nu brutaliza fizic şi psihic persoana 
anchetată, aşa cum sugerează autorul, nu vine numai din 
obligația de a respecta drepturile omului, ci şi dintr-un calcul al 
eficienței anchetatorului. O spun, prin cuvintele lor, unii dintre 
criminalii citați în lucrare, a căror rezistență la confesiune 
creştea proporțional cu gradul de abuzfizic practicat asupra 
tor Şi care au preferat să mărturisească adevărul celui care i-a 
tratat omeneșşte. Iar dincolo de trucul "polițistul rău şi polițistul 
bun”, a trata un semen cu mijloace umane, indiferent de gradul 
de dezumanizare al acestuia, constituie o protecție nu numai 
asupra lui dar şi asupra noastră, a celor care am risca să ne 
 dezumanizăm în încercarea de a ne purta cu cineva "pe măsura 

faptelor sale”. Această agresivitate față de criminal, nu este . 
altceva decât o  “formaţiereacţională” în fața impulsurilor 
noastre pe care le bănuim similare cu ale lui. Conform zicalei: 
ceea ce urîm mai mult la alții sunt exact pornirile pe care le 
avem şi noi şi de care ne temem... 

Studiul "Psihanaliza crimei" încearcă să ne treacă dincolo 
de mentalitatea primitivă, de sorginte tribală, din nefericire 
încă. existentă în noi, aici şi oriunde în lume (evident, în grade 
diferite), conform căreia pedepsirea infractorului reprezintă 
doar o răzbunare, o "plată" a faptei comise şi o posibilă, dar 
discutabilă, avertizare pentru potenţialii delincvenţi. în justiția 
modernă, pe lângă izolarea infractorului de societate, în vede- 
rea prevenirii recăderii "în păcat", se urmăreşte, de câte ori 
este posibil, şi o recuperare a acestuia. larpentru a afla cu pre- 
cizie când şi cum acest din urmă lucru este posibil, pentru a şti 
în cine şi pe ce căi trebuie să investim efortul de reeducare, este 
absolut necesar să înţelegem mecanismele de funcționare ale 

fostului delincvent. înțelegere pe care, cel puțin până la ora 
actuală, nu ne-o poate da decât o investigaţie de tip psihologic- 
psihanalitic complexă, operată "pe verticală”, de la mecanis- 
mele superficiale, conştient-voluntare până la determinanții 
pulsionali de profunzime, care există şi operează în zonele 
inconştientului. | l 

Sub aspectul acțiunii de recuperare, numită modest în 
lucrare "repere psihoterapeutice”, distincția dintre psihanaliză 
ca metodă specifică de psihoterapie şi psihanaliza ca procedeu 
de investigație, este uneori pierdută. Vorbind despre 
“decondiționare”, "întărirea încrederii în sine”, plasarea 
pacientului într-o perioadă precisă din trecutul său, autorul 
sugerează utilizarea unor strategii combinate, aplicarea unor 
demersuri complexe, cu implicații cel puțin originale între ele- 
mente ale metodelor behavioriste, cognitive şi chiar de tip 
sugestiv-hipnotice... 

Exprimându-şi scepticismul asupra posibilității de recupe- 
rare a psihopaților centraţi pe delicte sexuale, DI Psih. Tudorel 
Butoi atinge, fără însă a exploata în întregime din punct de 
vedere teoretic, problema dependenței (addiction), al cărei 
model, accesibil înțelegerii generale, îl constituie dependența de 
drog. Se observă, în aceste cazuri, o dublă determinare a con- 
duitei “compulsive”. Pe de-o pane avem de-a face cu motivaţia 
de debut, de constituire a addictiei (dependenţei), care se 
explică uneori exclusiv prin factori pur psihologici, pretabili 
analizei psihanalitice. Pe de altă parte însă, odată consolidată 
dependența, repetarea periodică sau permanentă a actului 
devine o trebuinţă, la ale cărei rădăcini se dovedesc a fi pro- 
cese biochimice. Conform “principiuluplăcerii” (Şi al evitării 
neplăcerii), toate organismele vii, de laformele cele mai simple 
până la individul uman, au tendița de a acţiona în direcția 
maximalizării stării afective pozitive şi a reducerii stării afec- 
live negative. Pe termen scurt (secunde) stările pozitive ca şi 
cele negative par a fi determinate predominant psihic, fără 
modificări sesizabile de chimism. Pe termen mediu (minute, ore) 
ca şi pe termen îndelungat (zile, luni,. ani), componenta 
biochimică, prin producerea hormonilor cerebrali (molecule 
"ale plăcerii" sau "ale durerii") devine hotăritoare. La indi- 
vidul uman, principiul plăcerii guvernează exclusiv procesele 
psihice primare, specifice funcţionalităţii “Sine-lui "inconştient. 
Existența unui regim conştient de funcţionare, considerat a 
aparține “Eu-lui”, precum şi interiorizarea, chiar în zonele 
inconștiente ale personalității, a unor principii de acțiune de tip 
normă morală, reduc şi uneori chiar anulează comandamentele 
structurilor primare hedonice, predominant condiţionate gene- 
tic (instinctele). într-o definire împrumutată din cercetările 

"psihologiei darwiniste”, instinctul apare drept o coincidență, 
fixată filogenetic prin selecție naturală, între stimularea zonelor 
hipotalamice ale plăcerii sau ale durerii şi anumite comporta- 

mente favorabile individului (adaptaiive) sau nocive (dezadap- 
îative). Argumente în favoarea acestui punct de vedere au fost 
furnizate de unele experiniente, de laborator sau naturale, în 
care "coincidenta" dintre plăcere-durere şi efectele adaptative- 
dezadaptative ale comportamentelor, nu s-a mai produs. 
Faimoasele experimente din deceniul 50 al secolului nostru 
ne-au relevat situația înfricoşătoare (dacă o extrapolăm la indi- 
vidul uman) în care un subiect (şobolan), cu electrozi stimulanţi 
implantaţi în zona "plăcerii" din nucleul limbic al hipotala- 
musului, au refuzat hrana, apa şi sexul, murind prin epuizare, în 
acțiunea  “compulsivă”"de a apăsa fără oprire pe o pedală pe 
care o descoperiseră a fi generatoare de impulsuri “de 
plăcere”. Ca şi cum conduita instinctuală nu ar consta în com- 
portamente adaptative ci în căutarea actelor care produc stări 
afective pozitive. O dată inversată coincidența dintre "bine" 
adaptativ şi "bun" afectiv, comportamentele instinctuale au luat 
o turnură opusă instinctului de conservare! Desigur, așa cum s-a 
obiectat adesea, dar poate totuşi prea frecvent, oamenii nu sunt 
șobolani, iar rezultatele experimentelor pe animale nu potfi 
extrapolate la noi. Mai ales în domeniul psihic unde diferențele 
dintre oameni şi animale ating punctul maxim. Cu toate că nu 
intenționăm să comitem această extrapolare abuzivă, am dori 
totuşi Să amintim că, deşi structura individului uman este infinit 
mai complexă decât a celorlalte viețuitoare, noi ne deosebim de 
ele nu atâtprin ceea ce nu avem cât prin ceea ce avem în plus. 
lar atunci când se întâmplă ca, din diferite motive, structurile 
Superioare să nu funcţioneze la deplina lor capacitate, intră în 
joc procesele primare, guvernate strict de "principiul plăcerii". 
Un exemplu în acest sens l-ar putea constitui conduita celui 
dependent de drog (fie doar şi alcool), care a ajuns la doze 
extreme (pentru că cele reduse și medii au devenit deja “inefi-. 
ciente”), care ştie că se autodistruge şi, cu toate acestea, nu se 
poate abține de la inserarea substanței, care uneori nici măcar 

nu mai generează i plăcere, ci doar previne durerea provocată de 
abstinenţă... Într-un mod similar, psihopatul agresiv sexual (la 
care consumarea actuluijoacă rolul impulsului transmis la 
şobolan prin electrod), care declară că odată eliberat va conti- 
nua Să comită acte criminale, indiferent de consecințe, se com- 
portă cel puţin neadaptativ. Şi aceasta nu dintr-o deficiență cog- 
nitivă, pentru că mulți dintre aceşti indivizi au un coeficient de 
inteligență semnificativ peste medie... 

Este oare o coincidență, existența la ei, între plăcere şi con- 
duita omucidară, evident neavantajoasă adaptativ, înnăscută 
sau dobândită? Intricaţia dintre sexualitate şi agresivitate, până 
la un anumit punct existenţă şi la omul normal, dar exacerbată 
în cazul delincventului sexual agresiv, s-a produs în urma unei 
'condiționări” nefericite petrecute în prima copilărie? O con- 
secință a unui "complex Oedip” nerezolvat sau rezolvat "cu 
defect” ?Sau, această coincidenţă este un “dat”, înscris numai 
în codul genetic al acelui individ şi nu şi în cel al nostru, al 
tuturor? O investigaţie de tip psihanalitic ar putea să ne dea un 
răspuns la această întrebare, însă un tratament, o psihoterapie 
psihanalitică clasică, “pură”, necontaminată de "intervenții 
intempestive în viaţa pacientului”, apare de-a dreptul hilară. 
Aşa cum dependența de droguri se poate trata numai prin 

frecventarea zilnică, ani de zile sau chiar întreaga viață, a 
şedinţelor de tip "A A '(alcoolicii anonimi), după ce în prealabil 
pacientul a fost internat într-o clinică de dezintoxicare, "depen- 
dența " de violență şi crimă necesită mijloace de combatere com- 
plexe. Este posibil ca prin aplicarea intensivă şi concomitentă a 
tuturor procedeelor medicale (castrare, reglare hormonală, etc.j, 
psihologice (psihoterapii analitice, cognitive, behavioriste, hipno- 
tice şi altele), pedagogice (reeducare şi socializare) şi sociologice 
(eliminarea tuturor factorilor generatori şi stimulatori ai agresi- 
vității prezenți în societate) să se poată obține un rezultat bun 
chiar şi în cazul delincventului sexual agresiv. Se poate pune 


12 Prefaţă 


însă întrebarea: merită ca societatea să facă acest efort, tradus 
în principal în consumarea de mijloace financiare ? Sau există 
soluții mai simple, mai “eficiente” ? în funcţie de răspunsul la 
această întrebare, care depăşeşte sfera de competență a spe- 
cialistului în domeniile implicate, soluția aparținând fără 
îndoială factorului politic, se pot uneori "diagnostica" şi soci- 
etățile umane: Unele,  'tolerante”, vorface toate sacrificiile 
posibile acționând conform principiului că orice ființă umană 
este la fel de importantă ca toți ceilalți şi că nici un efort nu este 
prea mare pentru a o recupera. Altele, mai "dure" îşi vor execu- 
ta prin metode moderne, “umane”, rebuturile, fără a se preocu- 
pa dacă ele sunt genetice, psihologice sau sociale. Și, în sfârșit, 
în societățile "mature", echilibrate, se va face compromisul 
optim şi măsurile vor varia, de la caz la caz, fiind hotărite în 
urma unor investigaţii realiste, în care psihologia de inspiraţie 
psihanalitică arputea constitui una din metodele de bază. 

Felul în care vor evolua lucrurile la noi în țară va depinde, 
pe lângă stadiul general de dezvoltare economică și politică şi 
de nivelul de pregătire al viitorilor specialişti în criminologie. 
Lor li se adresează cartea Dlui Tudorel Butoi, aşa cum 
mărturiseşte chiar Domnia sa, şi ne exprimăm speranța că ea 
îşi va atinge scopurile pentru care a fost scrisă. 


Psih. Dr. Eugen Papadima 


SI a 


„. Spre seară Pam tot dat pe Someş... 
și na mai fost nimic... 


Femeia asta a ucis... Astăzi o voi testa psihologic; vom lucra . 
împreună un SZONDI! și vom vorbi... 

Stă în faţa mea pe un scaun simplu de lemn, între noi un birou 
învechit și crăpat, deasupra noastră o lampă cu abajur,... creez un 
moment de tăcere răsfoind câteva hârtii... 

O privesc pe sub ochelari, poartă o zeghe curată, fustă și bluză 
zebrată, pe cap o basma din material alb imaculat... 

Are o faţă prelungă albă, palidă cu cearcăne adânci sub ochii mari 
verzi... La piept ţine cu ambele mâini un măr imens galben pătat... 
pare o icoană pictată; tace. Numele ei, Karolina S. 


1 Testul afost inventat de psihologul Leopold Szondi în 1937, având la bază 
teoria destinului. Metoda de diagnostic oferităse ocupă de psihologia profundă, 
situată pe coordonatele a patru grupe pidsionale (vectori) la care se raportează 
opt trebuinţe pidsionale după cum urmează: vectorul S cu trebuinţa pulsională: 
homosexualitate şi sadism; vectorul P cu trebuinţa pulsională: epilepsie şi isterie; 
vectorul SCH cu trebuința pulsională: schizoparanoică fi schizocatatonică; vec- 
torul C cu trebuința pulsională: depresie şi manie. 

-` Testul Szondi cuprinde defapt 6 serii a câte fotografii ale unor bolnavi psi- 
hici (persoane care suferă de maladii pulsionale) deci în total 48fotografii. 

Subiecţii au sarcina de a lege din cele 6 serii câte 2fotografii cu figuri ce le 
consideră simpatice fi alte 2 fotografii cu figuri ce le consideră antipatice. 
Aşadar, în urma administrării testului, subiectul alese 24 fotografii. Alegerile 

făcute pun în evidență un profil pulsional; Szondi stabilind 4000 profile. Profilul 

_pulsional se raportează la manualul de interpretare în funcţie de tipurile de 
reacții (medii, zero sau pline) fiind amplu utilizat în studiile de psihologie judi- 
ciară (vezi Virgil Tiberiu Dragomirescu, Psihosociologia comportamentului 
deviant, Editura Științifică fi Enciclopedică Bucureşti 1976 pg. 145). 

De peste douăzeci de ani orbecăi prin labirintica lume a întunericu- 
lui crimei: l 

e de ce omul ucide? (MitrofanN., Butoi T., Zdrenghea V., 
Psihologia judiciară, capitolul-Diverse perspective privind eti- ° 
ologia actului infracțional, Editura Şansa, Bucureşti, 1992, pag 
21/50 - Jean Pinatel citat pentru nucleul personalității criminale: 
"egocentrismul, labilitatea, agresivitatea și indiferența afectivă”.) 

e care sunt resorturile etiologice ale gestului criminal? (N. 
Mitrofan, V. Zdrenghea, T. Butoi, Psihologia Judiciară Edit. 
Şansa, Bucureşti 1992 pag. 40/46. Vezi capitolul "O nouă direcție 
de analiză a actului infracțional”.) 

e există o genă a crimei? (Vezi problematica existenţei tipologiei 
extracromozomiale XYY care ar fi corespunzătoare unui individ 
caracterizat de "înălțime peste medie, cu un Q.I. sub medie și cu 
un posibil comportament agresiv și antisocial", Patricia Jacobs și 
Witkin, citat de N. Mitrofan și colaboratori.) 


e în ce măsură socialul poate înclina predispoziția criminală? 
(Sutherland, E.H., - Principlesof Criminology, New York, 
Lippincot 1970 "Comportamentul criminal este învăţat prin 
interacțiunea cu alţii într-un grup familiar. învăţarea include tehni- 
cile comiterii actelor criminale, plus motivele, trebuințele, raţionali- 
zările și atitudinile favorabile comiterii crimei”; Becker, S.H. 
- Outsiders, New York, Free Press 1963, "grupurile sociale creează 
devianţă prin conturarea regulilor ale căror încălcare produce devi- 
anţa;” TannembaumF., - Crime and the Community, New York, 

„Me Graw-Hill1951 - "tânărul delincvent devine rău deoarece este 
definit ca fiind rău și deoarece nu este crezut că este bun!...”) 


e și maiales careeste tumultul sufletului uman mânjit de 
sângele semenului său...? (Teorii psihanalitice depășind con- 
cepţia freudiană clasică, Franz Alexander şi Hugo Staub - "Le 
criminel et ces juges”- 1956 - atribuie criminalitatea conflictelor 
interne, problemelor emoţionale sau sentimentelor de insecuri- 
tate, inadecvenţă și inferioritatea, precum şi tentativelor nereușite 
de reprimare a tendinţelor libidinale, hedonist criminale - vezi 
Complexul Oedip etc.) 

Nu ucide, ai milă, iubeşte-ţi aproapele, porunci care vin din cutumele 
învechite ale popoarelor şi religiilor se pulverizează într-o clipă de nebu- 
nie... ireparabilul se produce și cercul destinului asasin este pecetluit... 
crucea păcatului și remuşcănile devin povara unui viitor tulbure și incert... 
ești ucigaș... 

Și peste toate acestea, întrebările: - de ce ucide femeia? - care sunt 
resorturile lăuntrice care o împing pe aceea care crează viaţa, o poartă 
și o perpetuează nu o dată până la sacrificiu, ca, mai apoi să-și violen- 
teze propria menire prin gestul ucigaș... ` 

Sunt psiholog; ştiu o groază de lucruri despre oamenii aflați în 
derivă existențială la răscrucea destinelor judiciare. De-o parte crima, 
de cealaltă temnița, între ele sufletul răvășit al ucigașului hăituit, 
încolţit, pecetluit... macin la moara timpului destinul datoriei... Sunt 
psiholog și poliţist... Și cu cât știu mai multe, cu atât aflu câte nu știu 
și câte nu voi mai ști și de aceea pășesc cu prudenţă pe nisipurile 
mișcătoare ale sufletului omenesc, în care deopotrivă sălășluesc 
îngerul și demonul. Și de câte ori fantasmele lor amăgitoare îmi 
clatină judecata dreaptă, strecurându-mi în suflet tulburarea incertitu- 
dinilor, de undeva de dincolo de puterile mele, ceva nedefinit încă îmi 
ascute simţurile, dând intuiţiei penetrare de laser. Abia atunci știu că 
există Dumnezeu... Fac psihanaliză... 


xxx 


Vorbesc cu deţinuta de peste o oră..., am deprins de mult arta de a 
tăcea, de a asculta și de a ști să-i fac pe alţii să vorbească... Este din 
judeţul Cluj, a avut o copilărie chinuită și tristă, fiind al patrulea copil 
dintr-o familie modestă de ţărani. înţeleg că de timpuriu a fost izbită 
de greutăţi, pe care le-a dus și le-a trecut după caz cu răbdare, tenaci- 
tate și curaj. 

A crescut într-un siimat de hipėrautoritate parentală și înțeleg c: că pe 
acolo prin mioriticul plai al lui Blaga, o fată ca ea poate fura lemnele 
iama din pădure, mergând desculţă prin Poe proaspăt ninsă alături 
de un tată temerar și priceput în mânuirea securii.. 

îmi cere ceva să-și taie mărul. 

Scot cuțitul și i-l dau... apăs pe buton și lama sare din mâner... lungă, 
ascuţită și albăstruie... Acum este în mâna unei ucigașe. Probabil cu ceva 

similar, în urmă cu peste opt ani, își desăvârșise opera, suprimând viaţa 
unui om. 

Acum mâinile cu degete lungi nervoase secţionează cu abilitate 
miezul aromat, feliile se înșiră pe biroul învechit; pe traseul 
secţiunilor, lama de oţel provoacă pulverizări minuscule de suc... Mă 
servește cu măr... mâncăm împreună, e foarte gustos. Are buzele 
umezite și dantura impecabilă; șuviţele rebele de păr ușor grizonat îi 
scapă de sub basma... 

întreb dintr-o dată: 

- Cum a fost?... Tace, șterge lama cuţitului de fustă și mi-l întinde 
cu vârful înainte ca și când mi-ar fi dat un creion, citesc în lucirea 
ochilor ei verzi o lunecare de gând, ca o amintire... 

- fi spun..., am dat nu una, zeci de declarații, m-au stors ca pe-o 
cârpă... am vrut să scap, să nu mă poată dovedi... Stau aici de peste opt 
ani, mai am de făcut încă zece și poate voi fi liberă din nou... N-am putut, 
m-au dovedit..., m-au pus la mașina de citit gândurile la Bucureşti..., am 
înghețat, tu trebuie să știi cum funcţionează..., poate-l știi și pe doctor, îi 
zice "șarpele cu ochelari”... Lui i-am spus prima dată... De câte ori îl 
minţeam, îmi bătea niște ciocane în urechi, simţeam sângele cum îmi 
zvâcneşte în tâmple... îmi crăpau buzele de emoţie..., era fapta mea, de 
mine nu puteam să mai fug, i-am spus omului totul...Parcă-l văd și acum, 
n-avea timp de mine. Așteptau și alții la rând. 

- Femeie m-ai minţit...| 

- îmi arăta traseele diagramelor cu tot felul de semne în care citea 
ca într-o carte... aici, aici şi aici..., era sigur și ferm, mă descoperise, 
n-am mai putut... Spunea, vreau probe, fără descântece, probe, dovezi și 
repede... cum l-ai ucis? Ce-ai făcut cu cadavrul? Și altele dintr-astea... 
i-am dat probele, i-am dat dovezile... acum sunt aici... De-a lungul dru- 
mului crucii pe care-o port, niciodată și nimeni nu m-a ascultat ca pe 
un om și nimănui n-am simţit nevoia să-i mărturisesc... Astăzi ție simt 
că pot să-ţi pun în palmă sufletul meu.. 

E transfigurată, cu privirea pierdută spre crepusculul dramaticei 
întâmplări... rostește încet șoptit, cu voce tremurândă: 

. Când s-a băgat în casă l-am observat; știam că-i beut și parcă 
simțeam că ceva trebuia să facă, așa făcea el când bea, ceva trebuia să 
facă... Când începea scandalul, el nu avea treabă numai de cazul ăla 

care era atuncea, că el adăuga și altele care se întâmplaseră mai 
înainte... mă lua de cap, mă trântea, mă lovea de scaun, de masă, de 
pereţi, de ce apuca, mă împingea, așa mă bătea... Am apucat așa o frică 
de el... că el așa a și zis, că femeia trebuie să tremure... să tremure când 
se bagă bărbatul în casă și așa a și făcut, că atâta m-a bătut și m-a chi- 
nuit până am apucat așa o stare, că toată tremur și când mă-nfric așa de 
ceva sau mă supăr așa toată tremur... Și cum aveam așa un troc și 
sfărâmam porumbul, el atunci o și sărit de mi l-a luat și mi l-a pus în 
cap... Pe urmă m-a luat de cap și m-a purtat cât îi casa... m-a lovit de 
toate alea, că așa mă bătea... 

Tace... continuă într-un târziu: 

-...Pânä au sărit vecinii, el m-a tot bătut, știi m-a trântit pe jos apoi 
a dat în mine și cu picioarele, ţin minte când mi-a dat cu piciorul în 
stomac de știu că nu am mai putut să mai suflu, nu am mai știut ce a 
mai făcut el pe acolo... 

Oftează adânc și zâmbește trist... 

-Măcar de câte ori m-a bătut de optsprezece ani am fost laolaltă și 
n-am ridicat mână să dau în el niciodată, că eu am știut că o dat dacă dă 
o femeie, un bărbat sigur că dă el pe urmă, că el este bărbat oricum... și 
cum aveam așa sfărămătoarea în mână i-am dat și eu cu sfărămătoarea 
în cap... 

întinde mâinile cu degetele-i lungi și osoase către pachetul de ţigări 
de pe masă... degetele-i tremură vizibil. Realizez ca-ntr-o iluminare 
demersul psihanalitic. Acest moment marcase începutul sfârșitului... în 
inconștientul acestei femei fuseseră acumulate refulările oricăror 
tendințe de mai bine... tensiunile permanent conservate sub cenzura 
autoritară simbolizată de bărbatul-soţ (psihanalitic devenit obstacol), 
hiperautoritar și omnipotent, atinseseră în timp limitele toleranței psi- 
hoafective. întrevedeam încă din această situaţie de conflict germinaţia 
actului criminal în mintea unei femei a cărei cenzură, iată, fusese pene- 
trată pentru prima dată și gestul de a fi ridicat mâna asupra bărbatului- 
soț... înţeleg și aştept, tac și aştept... suntem în anticamera morţii; 
aprinde, trage adânc din ţigara pitică și continuă cu voce metalică, 
străină și stinsă, vorbind parcă despre faptele altcuiva. 

-Am fugit. Când m-am întors și m-am băgat în casă el sta acolo pe pat 
cum fusese înainte de a se certa cu mine, cu mâinile la cap și pe perină aşa 

şi cu picioarele în jos, așa spânzurate, așa sta, așa l-am găsit. Gândul ce 
vream să fac l-am avut în minte mai demult; asta tot mi-a fost în gând, o 
fac și mă duc la închisoare, că tot n-am avut nici o fericire în viaţă. Era 
trecut de unu noaptea, copilul fugise și el, atunci am zis că tot nu mai are 
unde să vină copilul, că de Ia film nu mai are de unde, ăla s-a dus şi s-a 
culcat pe undeva prin. vreo şură, așa am zis, acum o fac,... și așa că atunci 
m-am dus de-am fost adus toporul din șură și l-am băgat sub perină... 
Numai știi, mă mai gândeam că o da copilul de mine şi m-o vedea acolo 
ce fac cu el și s-ar speria... 

Dramatismul celor ce ascult este de excepţie; se pun în lumină 
mecanismele psihanalitice de extremă subtilitate. 

Deşi penetrată, cenzura agoniza încă, de undeva din ultimele sale 
resurse frenatorii veneau semnale prohibitive oglindite în simbioza între 
măsurile de precauţie pentru a nu fi surprinsă și grija de a nu-l face pe 
copil martor al aspectelor grotești, ale faptelor ce urmau sa vie... 

O privesc în tăcere și aștept... Oftează și continuă să ecforeze 
acolo, în lumea evenimentelor nopţii, în urmă cu opt ani... 

-... Tot mă gândesc oare s-o fac?... Să n-o fac acum?... Mă gândesc, 
tot mai stau un pic, poate că vine copilul ştii... Să mai stau şi iar m-am 
dus și m-am băgat sub plapumă și-am mai stat. Când am ieșit de-acolo 
din cameră, am ieşit, m-am lipt așa de ușciorul ușii şi-așa am stat 
acolo... și m-am tot gândit ce să fac?... M-am gândit la copil, m-am 
gândit..., la mine nu m-am gândit, că asta tot mi-a fost în gând, asta o 
fac și mă duc la închisoare... Da, așa tremuram și așa m-am gândit că 
cum tremuram așa nu l-oi putea lovi, ştiţi, și s-o scula și m-o omori el 
sau o face ceva, m-o bate, ori mă gândeam eu așa că n-oi putea să-l 
lovesc așa ca să moară.. 

O ascult î în tăcere. Fantoni a morții în noaptea de întuneric, albă, în 
cămașa lungă țărănească cu părul negru despletit cu buzele sparte de 
pumnii bărbatului-soţ și ochii secaţi de plânset..., cu mâinile încleștate pe 
topor, toporul cu care tatăl ei dobora copacii pădurilor în miezul iernilor 
copilăriei ei triste... Psihanalitic remarc stările tensional conflictuale ale 
situațiilor limită, Eul la pândă, energizat tumultuos de tensiunea 
refulărilor repetate, centrat inflexibil și rigid către violentarea obstacolu- 
lui, prin forţa tendinţelor criminale eliberatoare până atunci înăbușite. 

Cumpăna firavă a gândului criminal, puternic plantat în conştientul 

femeii este încă ținută dreaptă de teama nereușitei, conștientizată printr-o 
eventuală ripostă sălbatică a bărbatului viguros și puternic care sim- 
bolizează cenzura stăpânilor hiperautoritari și tiranici, conservaţi latent în 
“somnul dogmelor unui SUPRAEU de tip agrarian... (porunca bărbatului- 
soţ și stăpân)... "nu l-oi putea lovi, ştii, și s-o scula și m-o omori el”... 

Și dintr-o dată brusc, ghilotina inflexibilă a realităţilor psihanalitice 
tensionate acut, soluţionează conflictul prin consumarea gestului 
criminal... "Şi așa o lovitură puternică i-am dat, ce-am gândit că să 
nu se mai scoale, ca să se scoale la mine... No că parcă..., că mi-o 
părut bine nu știu cum, că l-amputut lovi de nu s-a mai putut scula. 

Cum am dat așa cu toporul i-au ţâșnit creierii afară, numa un pic o 
dat să-și mai deschidă ochii și un pic de zgomot numai s-o auzit când 
o gemut... n-o mai putut şi-am răsuflat ușurată... l-am gătat...” 

O privesc, e împietrită, sleită... asta a fost. Realizase CATHAR- 
SIS-ul, ușurarea. HEDONISMUL DE TIP CRIMINAL îi oferise 
trăirea de-o clipă a fericirii eliberatoare de toate spaimele trecutului. 

Unealta morţii nu putea fi alta decât toporul, despicător- 
pătrunzător, în cazul ei simbolica inconștientă a pkalusului, masculini- 
tatea omnipotentă, interiorizarea inconștientă a forței din icnetul ce 
însoțea loviturile de topor ale tatălui în pădurea de cetină. Picioarele 
desculţe în omătul proaspăt pe lângă sania împovărată de încărcătură 
și în sfârșit acasă, catharsisul eliberator de chinul iernii aspre... 
flăcările jucăușe ale cuptorului, căldura blândă învăluindu-i hedonic 
întreaga ființă care gusta în sfârșit fericirea... l 

După gestul criminal, spaimele, teama, păcatul morții, ştergerea 
urmelor crimei, simularea inocenței, deghizarea conduitelor criminale 
și-n ceafă, suflarea de gheață a vânătorilor de ucigași, oamenii legii... 

Salvarea trebuia să vină de undeva, o brumă de speranţă, de ocrotire... 
intuiesc brusc... cuptorul, aducătorul fericirii copilăriei, martorul mut al 
tragediei trebuia să-și găsească locul pe undeva prin cele ce așteptam să 
urmeze... 

-Pe urmă m-am chinuit mult pân” ce I-am tăiat pe bucăţi, am tăiat și 
dormeza căci se-mbibase de sânge,... am făcut focul în cuptor și l-am 
încins bine... până dimineaţa l-am tot ars bucată cu bucată... a mai 


; l Ocazia nu putea fi ratată - asasinul femeie profită de surprinderea victimei în 
- Somn, tn stare de bețieetc., evitând confruntarea directă. . 

rămas din el, așa, capul ca o găoace și spinarea încovoiată de foc. Ce 
ştiu eu cum a ars... eu am mai lovit-o cu jeritoriul, am îmbucăţit-o așa 
şi-am tras alea ce rămăseseră și cenușa în gura cuptorului de s-a mai 
astâmpărat că era şi cam ferbinte. Mai târziu am tras totul într-un sac 
și spre seară l-am tot dat pe Someș... și n-a mai fost nimic... 


Piu 


Tac, tac și aștept... Lacrimi mari îi cad din ochii tulburi... se șterge 
încet cu colţurile basmalei... între într-un târziu... 

- Îi plângi?! 

- Nu, pe el nu-l plâng și nu-l voi plânge niciodată, pe mine mă 
plâng... zâmbegşte trist... mi- aţi dat un cuţit... e împotriva tuturor regula- 
mentelor din penitenciar... dacă mi-l înfigeam în inimă,...! dacă vi-l 
împlântam în gât? E prima dată când sunt tratată ca om, aţi împărţit cu 
mine un măr...! 

O bat pe umăr... a fost o zi grea... chem paza s-o ia și s-o ducă, vom 
face investigaţiile în zilele ce vor urma. 


XA x 


Evenimente dincolo de intenţiile mele au dat un alt curs zilelor 
care au urmat... am primit ordine de a executa alte misiuni, am plecat. 
Pe Karolina S. n-am mai văzut-o niciodată... a rămas acolo în locul în 
care trebuia ca viaţa să treacă pe lângă ea încă zece ani. 


px 


Și totuși ori de câte ori meditez asupra sorgintei gestului criminal 
nu-mi pot explica cuvintele unei ucigașe căreia, cândva, cu cel mai 
firesc gest de pe pământ îi dădusem cuțitul sâ-și taie un măr... "dacă 
mi-l înfigeam în inimă?!... Dacă vi-l împlântam în gåt? f”... 

Din ce tenebre ale sufletului sau ale minţii sale, veneau??... Ce 
mecanisme declanșaseră din nou ideea criminală?!... Dacă va fi dat să 
fie, poate într-o zi voi ajunge să aflu... 


2 - 


Perspectiva psihanalitică 
asupra cauzalității criminale 


Abordarea psihanalitică a cauzalităţii criminale atribuie delincven- 
tului o structură "nevrotică” manifestată prin conflicte intra și inter- 
personale, cauzate de eșecul rezolvării conflictului oedipian în cadrul 
familiei. Deși explicarea unor noţiuni de baza ale psihanalizei va 
forma obiectul unei părţi speciale a lucrării noastre, ne vom mărgini să 
dăm câteva explicaţii necesare pentru înţelegerea acestei noţiuni, care 
constituie piatra unghiulară în mecanismul explicării psihanalitice a 
actului criminal, a genezei acestuia. Această teorie ne îngăduie să 
anticipăm de pe acum semnificaţiile sale. Cunoaștem cu toţii mitul grec 
al regelui Oedip sortit de destin să-și ucidă tatăl și să se căsătorească cu 
mama sa, făcând tot ce-i stă în putință să scape de predicția oracolului 
şi, nereușind, se pedepsește luându-şi vederea de îndată ce află că, fără a 
şti, săvârșise cele două nelegiuri care-i fuseseră prezise. Opera poetului 
antic ne arată cum crima săvârșită cu mult înainte de Oedip a fost 
dezvăluită puţin câte puţin, în urma unei cercetări dozare în mod artistic 
și înteţite neîncetat cu ajutorul a noi indicii: din acest punct de vedere 
expunerea ne prezintă o anumită asemănare cu demersurile făcute de 
psihanaliză. Se întâmplă în cursul dialogului că locasta, mama-soţie, 
orbită de dragoste, să se opună continuării cercetărilor. Spre a-și justifi- 
ca opoziţia, ea invocă faptul că mulţi bărbaţi au visat că trăiesc cu mama 
lor, dar visele nu merită nici o atenţie. Noi suntem de părere că visele, 
mai ales cele tipice, iar în cazul nostru visul amintit de locasta, se leagă 
strâns de conţinutul straniu și înfricoșător al mitului. Astfel, credinciosul 
Sofocle iese din încurcătură printr-o pioasă subtilitate, proclamând că 

suprema moralitate cere supunerea faţă de voința zeilor, chiar şi atunci 
când ei te împing la crimă. Dar nu față de această morală reacționează 
spectatorul ci față de sensul și conținutul misterios al mitului. EI 
reacționează ca și cum ar găsi în el, cu ajutorul autoanalizei, complexul 
lui Oedip, ca și cum ar identifica în voinţa zeilor şi în oracol travesti- 
rile idealizate ale propriului său inconștient, ca și cum şi-ar aminti cu 
groază că el însuși a trăit dorința de a-și îndepărta tatăl și de a se căsă- 
tori cu mama sa. "Vocea poetului pare să-i spună: “Te înverșunezi zadar- 
nic împotriva responsabilităţilor tale și zadarnic invoci ce ai făcut ca 
să reprimi aceste intenţii criminale. Greșeala ta nu e mai mică, 
deoarece n-ai reușit să înăbuși aceste intenţii: ele rămân intacte în 
inconştientul tău". Este vorba aici de un adevăr psihologic. Chiar și 
atunci când, cefuilăzdu-siân inconștient tendinţele malefice, omul crede 
că poate afirma că nu este responsabil, el nu trăiește mai puţin intens 
această responsabilitate ca pe un sentiment de culpabilitate ale cărui 
motive le ignoră. 

Este absolut sigur.că trebuie să vedem în complexul lui Oedip una 
dintre principalele surse ale acestui sentiment de remuşcare care îi chi- 
nuie atât de des pe nevrotici. 

De altfel, însuși Freud, într-un studiu asupra începuturilor religiei și 
moralei umane din 1913, a emis ipoteza că tocmai complexul lui Oedip 
a sugerat omenirii în întregul ei, la punctul de pornire al istoriei sale, 
conștiința culpabilităţii, această sursă ultimă a religiei și moralității. 

Așadar, ce ne dezvăluie despre complexul lui Oedip observarea 
directă a copilului în perioada alegerii obiectului, înainte de perioada 
latentă? Se vede clar, că micuțul vrea să-și păstreze mama pentru el și 
numai pentru el, că prezenţa tatălui îl contrariază, că se bosumflă dacă 
acesta dă semne de tandreţe faţă de mamă. "Se spune - remarcă Freud - 
că acestea sunt copilării în comparaţie cu isprăvile lui Oedip, dar 
faptele sunt fapte şi ele reprezintă acele isprăvi în germene”. Dar ade- 
sea suntem derutaţi de faptul că același copil va da dovadă uneori de o 
mare tandreţe faţă de tată; dar aceste atitudini contradictorii sau mai 
degrabă ambivalenţe, căre la adult ar duce în mod fatal la conflict, se 
conciliază foarte bine și nelimitat la copil, așa cum ele coexistă ulterior 
timp îndelungat în inconştient. Au existat autori care au susținut că ati- 
tudinea băieţelului se explică prin motive egoiste și nu autorizează 

nicidecum ipoteza unui complex erotic. Tocmai mama este cea care 
veghează asupra tuturor trebuinţelor copilului care, de altfel, are tot 
interesul ca nici o altă persoană să nu se ocupe de acestea. Este desigur 
adevărat, dar observăm imediat că în situația dată, ca în multe altele 
asemănătoare, interesul egoist nu reprezintă decât punctul de legătură 
al tendinței erotice. Când copilul manifestă față de mamă o curiozitate 
sexuală prea puțin disimulată, când insistă să doarmă noaptea alături de 
ea, când vrea sa asiste cu orice preț la toaleta ei, "natura erotică a ata- 
şamentului faţă de mamă pare îndoielnică” - subliniază Freud. Nu tre- 
buie uitat că mama arată aceeași grijă faţă de fetiță, dar fără a provoca 
același efect, iar tatăl rivalizează adesea cu mama m atenţia față de băie- 
țel, fără a reuși totuși să dobândească în ochii acestuia aceeași impor- 
tanţă ca mama. Pe scurt, nu există argument critic cu ajutorul căruia să 
putem scoate din cauză preferința sexuală. 

Din punctul de vedere al interesului egoist, nici n-ar fi inteligent din 
partea băieţelului să se atașeze de o singură persoană, adică de mamă, 
din moment ce el poate avea două persoane care să-i fie devotate: mama . 
şi tata. 

Una din crimele lui Oedip este incestul cu mama, cealaltă este 
uciderea tatălui. Să spunem în treacăt că aceste două mari crime erau 
condamnate chiar de prima instituţie religioasă și socială a oamenilor, 
totemismul. Să trecem acum de la observarea directă a copilului, la 
examenul analitic al adultului nevropat. Cu ce contribuie acest examen 
la o analiză mai profundă a complexului lui Oedip? Putem defini lesne 
această contribuţie. Complexul ne apare exact așa cum ni-l înfățișează 
mitul, dovedindu-ne că fiecare nevropat a fost el însuși un fel de Oedip, 
sau, ceea ce este același lucru s-a transformat într-un Hamlet, care 
acționează împotriva acestui complex. Ura faţă de tată, dorința de a-l 
vedea murind nu mai sunt marcate doar prin aluzii timide; tandreţea 
faţă de mamă are drept scop mărturisit posedarea în calitate de soţie. 

Faptul clinic care ni se oferă în spatele formei complexului lui Oedip, 
evidenţiată cu ajutorul analizei, prezintă o foarte mare importanţă în 
practică. Aflăm că în perioada pubertăţii, când instinctul sexual se afirmă 
cu toată puterea sa, vechile obiecte familiale (mamă, tată) și incestuoase 
sunt regăsite, atribuindu-li-se un caracter libidinal. Alegerea obiectului 
de către copil n-a fost decât preludiul timid, dar hotărâtor, al orientării 

alegerii din perioada pubertăţii. în acest moment au loc procese afective 
foarte intense, orientate fie spre complexul lui Oedip, fie spre o reacţie 
împotriva acestui complex, însă premisele acestor procese, în marea lor 
majoritate, se sustrag conştiinţei. începând cu această perioadă, individul 
uman se află în fața unei mari sarcini care constă în detașarea faţă de 
părinţi; numai după îndeplinirea acestei sarcini el va putea să înceteze de 
a mai fi copil, pentru a deveni membru al comunităţii. Sarcina fiului 
constă în a-și îndepărta impulsurile libidinale faţă de mamă, orientându- 
le asupra unui obiect real din afara familiei; el se angajează în recon- 
cilierea cu tatăl, dacă i-a păstrat o anumită ostilitate sau în emanciparea 
tiraniei sale, ca o reacție împotriva revoltei sale infantile, devenind 
sclavul său umil. Nevroticii eșuează total în faţa acestor sarcini, fiul 
rămânând toată viaţa încovoiat sub autoritatea tatălui și incapabil să-și 
raporteze libidoul la un obiect sexual străin. Poate că la fel este, mutatis 
mutandis, soarta fiicei. Tocmai în sensul acesta poate fi considerat com- 
plexul lui Oedip drept nucleul nevrozelor. 

Complexul lui Oedip a reprezentat o sursă abundentă de producție 
poetică. Otto Rank, într-o carte meritorie (Le traumatisme de la 
naissance)a arătat că. dramaturgii din toate timpurile și-au extras mate- 
rialele în principal din complexul lui Oedip și cel al incestului. Sa mai 
menţionăm că cele două dorinţe criminale care fac parte din acest com- 
plex au fost recunoscute mult timp înaintea psihanalizei ca fiind dorinţe 
reprezentative pentru viaţa instinctivă neînfrânată. Astfel, în dialogul 
vestitului encicloped Diderot intitulat "Nepotul lui Rameau”, din care 
însuși Goethe ne-a dat o versiune germană, se găsește următorul pasaj: 
"Dacă micul sălbatic ar fi lăsat în voia lui să-și păstreze întreaga imbe- 
cilitate, adăugând minţii puţine a copilului din leagăn, violenţa patimilor 
bărbatului la vârsta de treizeci de ani, el ar strânge de gât pe tatăl său și 
S-ar culca cu maică-sa”. Aici este cazul să ne oprim asupra unui alt 
aspect interesant pe care-l desprindem din opera genialului Dostoievski, 
în care întâlnim "scena originară" care este o autentică fantasmă de 
joncțiune, o răspântie a impulsurilor matricide și paricide, un spaţiu al 
trecerii de la legea maternă la cea paternă. în "Fraţii Karamazov”, per- 
sonajul Smerdeakov reprezintă o adevărată condensare: acest avorton, 
care născându-se își ucide mama, este în același timp fiul paricid. lar 
tema coitului sadic se va deplasa chiar până la momentul concepției: 

noaptea în care tatăl Karamazovilor o violează pe nebuna satului, mama 
lui Smerdeakov. 

Personajul Smerdeakov, avorton matricid și bastard paricid, reunește 
așadar cele două fantasme originare care fl opun pe Freud lui Rank, cu pri- 
vire la originea incestului: uciderea tatălui hoardei și traumatismul nașterii. 

Pentru a încheia acest capitol introductiv consacrat explicaţiilor 
legate de complexul lui Oedip se mai cuvine să menţionăm că nu 
întâmplător ne-a făcut să ne gândim la visul soţiei-mamă a lui Oedip. 
în una din lucrările sale (Interpretarea viselor), Freud concluziona, 
analizând visele, că dorinţele generatoare de vise sunt adesea de natură 
perversă, incestuoasă sau ne dezvăluie o nebănuită ostilitate cu privire 
la persoanele apropiate și iubite. Explicaţia acestor tendinţe 
vătămătoare este că suntem în prezența unor produse ale libidoului și 
anumitor deformări de obiect, datând din primii ani ai copilăriei și 
dispărând de multă vreme din conștiință. Ele își dezvăluie existenţa in 
timpul nopţii, dovedindu-se într-o oarecare măsură susceptibile de a 
exercita o acţiune. Ori, toţi oamenii au astfel de vise perverse, inces- 
tuoase, dure, ele neconstituind prin urmare monopolul nevroticilor. 
Suntem îndreptăţiţi să credem că dezvoltarea oamenilor normali a avut 
loc, de asemenea, prin intermediul perversiunilor și deformărilor 
obiectelor caracteristice complexului lui Oedip, iar in aceasta trebuie să 
întrezărim modul de dezvoltare normal. Nevroticii nu prezintă decât în 
chip amplificat și îngroșat ceea ce analiza viselor ne relevă deopotrivă 
la oamenii sănătoși. 

Deci, odată terminată prezentarea complexului cedipian în aspectele 
sale cele mai importante, trebuie să subliniem că orientarea psihologică 
și îh cadrul ei cea psihanalitică, pune accentul pe eșecul de rezolvare al 
conflictului oedipian din cadrul familiei. Acest eșec datorat fie unei 
carenţe afective materne, fie unui exces de afectivitate maternă, fie 
absenței unei identificări cu imaginea tatălui crează un traumatism care 
reapare la vârsta adolescenţei sub forma unei crize de identitate, genera- 
toare de acte impulsive și agresive orientate asupra celor din jur. Pe de 
altă parte, comportamentul deviant este considerat a fi o modalitate 
simptomatică de abordare a problemei bâzâie a adaptării și anume, 
apărarea împotriva anxietăţii. Asemenea puncte de vedere pleacă de la 
concepția și teoria formulată de Sigmund Freud, privind existenţa celor 

trei categorii de forţe - iraționale (Id), raţionale (Ego), morale (Superego), 
care întotdeauna sunt în dispută privind asigurarea conduitei. 

în ceea ce privește comportamentul delincvent, el consideră că orice 
criminal suferă de o nevoie compulsivă de a fi pedepsit, în vederea 
ușurării stării de vinovăţie, datorate sentimentelor incestuoase incon- 
știente de tip oedigian din perioada copilăriei. Crimele sunt comise în 
vederea autodepăşirii și, deci, în vederea purificării de vinovăţie. 

Punctul de vedere clasic al lui Freud privind relaţia dintre crimă și 
pedeapsă a fost amplu prezentată şi dezvoltată de către Franz 
Alexander și Hugo Staub în lucrarea: "Criminalul, judecătorul și pub- 
licul" (1956). Abordarea lor poate fi sintetizată astfel: 


1. Din punct de vedere psihodinamic toți oamenii sunt criminali 
înnăscuţi. E 

2. Complexul lui Oedip apare ca un fapt psihodinamic fundamental 
care produce criminalitate, dacă nu este rezolvat în mod reușit. 


3. Descoperirea motivelor inconștiente sarcina fundamentală a crim- 
inologiei. Pentru cei care împărtășesc punctul de vedere psi- 
hanalitic extrem, anumite pattern-uri criminale sunt reflectarea 
simbolică a unor motivații inconștiente. De exemplu, utilizarea 
unui pistol de către tâlhar reprezintă forma unei reacţii în sensul 
impotenţei masculine, pistolul fiind considerat simbolul potentei. 


4. Primul act rebel (sau crima) este comis în copilăria timpurie și 
este un factor determinant, important pentru formarea stilului 
justiţiar. Prima crimă (în sensul încălcării unei norme, desigur) pe 
care toți oamenii fără nici o excepţie, mai devreme sau mai târziu 
o comit, este violarea prescripţiei privind curăţenia-(a se înţelege 

. interdicțiile mamei la micţiune, defecaţie și habitat). ` 

în ansamblu, atât freudienii, neofreudienii cât și reprezentanții altor 
școli psihanalitice atribuie criminalităţii conflictelor interne, problemelor 
emoționale sau sentimetelor de insecuritate, inadecvenţă și inferioritate. 

Pentru ei, comportamentul criminal și delincventa sunt simptome ale 

problemelor emoţionale fundamentale. Teoriile psihanalitice au fost însă 

criticate îh literatura de specialitate, pentru că nu reușesc să ofere o 

explicaţie actelor criminale comise de criminalul "normal", care învaţă și 

preia asemenea acte de la alți criminali. De regulă - s-a spus - psihanaliza 

oferă o explicaţie doar pentru comportamentul compulsiv al psihopatului, 
nevroticului și sociopatului. 

Psihanalizei i s-au aplicat adesea în bloc, fără argumentaţia de 
rigoare, calificativele de "idealistă", "mistică" și "iraţionalistă”. De 
asemenea s-a atribuit "întregii psihanalize cu toate variantele ei" 
negarea determinismului fiziologic în procesele psihice. 

"Eroarea fundamentală a acestei concepţii - citim în tratatul de isto- 
rie al psihologici -, care este ruperea psihicului de orice determinism 
fiziologic și încercarea de a explica procesele sufletești printr-o cauza- 
litate pur psihică, a făcut să se vadă adevărata sa esență. Psihanaliza nu 
este nimic altceva decât cel mai pur idealism”(M. Ralea, E. I. Botez) 
“Este mai mult decât necesar ca acest verdict sever să fie controlat în 
temeiurile sale. în primul rând, între opera lui Freud și psihanaliză nu se 
poate pune semnul egalităţii. In cele ce urmează însă, ne vom referi mai 
ales la opera marelui om de știință german și vom arăta că viziunea sis- 
temică a lui Freud se exprimă în conceperea psihicului ca un întreg struc- 
turat, alcătuit din părți articulate după o formulă dinamică și genetică, dar 
păstrând o relativă stabilitate și îndeplinind atât o funcţie generală, dacă 
sistemul este considerat în totalitatea sa, cât și o gamă de funcţii particu- 
lare, dacă se au în vedere subansamblele, subsistemele. 

"Psihanaliza - scriu C. Bălăceanu şi Ed. Nicolau - împărțea perso- 
nalitatea în trei compartimente: ID, cuprinzând cerinţele biologice, 
fundamentale; SUPEREGO - compus din imperativele sociale obținute 
mai ales din mediul familial; EGO - care avea funcţia de a optimiza 
comportarea, maximalizând gratificaţia obținută de la diverși stimuli, în 
același timp minimalizând sancţiunea socială." 

Freud a început prin a distinge în sfera psihicului două sisteme ie- 
rarhizate: inconștientul și conștiința, acest din urmă sistem fiind supli- 
mentat de un preconştient. Inconștientul era considerat acum realitatea 
esenţială a psihicului, chiar psihicul însuși. "Inconștientul este asemă- 
nător cu un cerc mare care ar include conștiința ca pe un cerc mai mic. 
Nu poate exista fapt de conștiință fără o preparaţie inconștientă, în 
timp ce conștientul se poate lipsi de stadiul conștient, având totuși o 
valoare psihică. Inconștientul este psihicul însuşi în realitatea sa esen- 
ţială. Natura sa intimă este la fel de necunoscută ca și aceea a realităţii - 
exterioare, iar conștiința se informează despre el într-un fel tot atât de 

incomplet ca și organele noastre de simţ, despre lumea exterioară.” 

Conflictul intrapsihic dintre inconştient și conștiință impregnează 
întreaga viaţă a individului. "Principiului plăcerii” propulsat de 
inconştientul axat pe viaţa biologică, animală, i se opune "principiului 
realităţii”, promovat de conștiința centrată pe viaţa sotial-morală a 
omului, generatoare de constrângeri. Presiunile inconştientului asupra 
conștiinței determină manifestări morbide, dramatice tulburări ale 
echilibrului psihic, comportamente bizare, absurde, regizate de o moti- 
vaţie ascunsă, abisală. Evaluând cu obiectivitate, ponderea alarmantă a 
motivaţiei inconștiente, nu numai în comportamentul patologic, dar și 
în cel cotidian, psihanaliza freudiană își propune să răstoarne situaţia 
în favoarea supremaţiei conștiinței, a raţiunii, a omului social. 

Etiologia criminală evidenţiază predispoziția personalităţii 
nevroticel de a se regăsi perpetuu în cătușele nefericitului cuplu penal 
agresor-victimă. 

în acest sens inadaptarea nevroticului în ambianța socială este evi- 
dentă pe coordonatele intoleranţei, instabilității și contradictorialităţii. 
Acestui tip de personalitate îi sunt proprii conduitele agresive, izvorâte 
din imaginea propriei frustrări, căci conflictul se regăsește psihanalitic 
în teama nevioticului faţă de propria violenţă similară temerii faţă de 
propria-i voinţă. E 

La acest nivel este surprinsă legătura dintre libido și agresivitate ca 
fiind formele de expresie primare ale vieţii instinctiv-afective. Virgil 
Tiberiu Dragomirescu - "Adesea frustrată în căutarea sa libidinală com- 
plicată, personalitatea nevrotică este totdeauna în iminenţă de agresivi- 
tate. Dar conduitele agresive inconștiente ale nevrozatului sunt ele însele 
angajate în încurcătura infinită a complicaţiilor și paradoxurilor sale”. 

lată așadar de ce practica psihiatrică judiciară acordă o atenţie deo- 
sebită domeniului așa-zisei "psihiatrii marginale”, în care unele 
tablouri (nevrozele, reacţiile nevrotice etc.) se plasează ca trăire 
subiectivă la limită cu trăirea normală a existenţei care presupune o 
continuă și variabilă alternare a situaţiilor frustrante și stresante cu 


t Magistrala contribuţie a distinsului prof. Tiberiu Dragomirescu din Tratat de 
medicină legală volil sub redacţia prof. dr. Vladimir Beliş, directuorul Institutului 
Medico Legal pag. 760-769 (inclusiv personalitatea dismorfică-psihotică) din 
care cităm selectiv. 

altele resimţite afectiv în limitele normalităţii și nu o dată putând 
îmbrăca forme clinice severe, similare tablourilor psihotice. 

Din punctul nostru de vedere, interesantă pare a fi familia nevro- 
zelor - V. Predescu 1976 - neurastenia, nevroza obsesivo-fobică, 
nevroza isterică, nevrozele mixte (motorii). 

Cercetarea psihanalitică se orientează asupra conflictului nevrotic 
actual sau fixat pe un eveniment psihotraumatizant şi frustrant anterior, 
deoarece chiar şi accidental aceste conflicte pot genera acte antisociale, 
fie ele interpretate doar ca reacții nevrotice sau simple raptusuri afecto- 
gene, cauzatoare a comportamentului heteroagresiv. 

Sensibilitatea psiho-temperamentală a femeii-asasin o predispune 
pe aceasta ca în mod predilect să dezvolte relaţii etio-patogenice între 
isterie și personalitatea antisocială. 

Cel mai frecvent întâlnite și comentate în literatura sunt omorurile 
pasionale sau vătămările corporale, provocarea unor leziuni cauza- 
toare de moarte, mutilări, incendieri din răzbunare, infanticidul din 
răzbunare etc. 

Ele pot fi comise în stări de afect patologic cu îngustarea sau sus- 
pendarea crepusculară a conștiinței, ceea ce va afecta variabil calitatea 
discernământului sau în cadrul unui delir erotoman dezvoltat prin 
mecanismul "delirului senzitiv de relaţie” descris de Kretschemer la 
"fetele bătrâne" când discernământul poate fi de asemenea afectat. 

e Stări pasionale decompensate ca efect patologic sau delir erotoman 
se mai pot întâlni la debilii mintali, impotenţi sexuali sau în deterio- 
rările senile. în vederea unui diagnostic diferenţial psihiatric cât mai, 
“"implet, necesar unei cât mai detaliate înţelegeri a cauzalităţii, amin- 
im două circumstanţe clinice ale delirului de gelozie: gelozia con- 

jugală și așa-zisa "paranoia conjugală." 

După Henry Ey gelozia conjugală constituie "trăirea infidelităţii nu 
ca reală ci ca posibilă sau virtuală”, uneori putând exista situația para- 
doxală, ca deși "infidelitatea să fie reală, gelozia să fie patologică. 

Nu o dată femeia dezvoltă posesivitatea pierderii obiectului 
(bărbatul) sub expresia patologicului. "Desigur dezvoltarea delirului 
de gelozie, pornind de la această premisă a trăirii psihopatologice, pre- 
supune existența unei anumite structuri de personalitate (de tip 
hipoparanoiac” cu rigiditate, neîncredere, orgoliu, tendinţa de falsul- 

care a judecăților sub influenţa convingerilor proprii).” 
Jaspers (citat de H. Ey 1959) sistematizează delirurile de gelozie 
după cum urmează: 


|. gelozia delirantă ca dezvoltare a personalității; 


2. gelozia delirantă determinată de o alterare procesuală a perso- 
nalității; 
3. gelozia delirantă simptomatică unui proces organic. 


Această enumerare ar corespunde în plan nosologic unei dezvoltări 
delirante cu teme de gelozie (erotomanie, "paranoie conjugală" 
respectiv unei schizofrenii paranoide cu teme delirante de gelozie sau 
manii, depresii delirante cu acelaşi temă și în ultimul și cel de-al 
treilea caz, alcoolismul, toxicomanii, involuţii senile etc., în care 
gelozia constituie un epifenomen al diminuării potentei sexuale. 

"Paranoia conjugală" sau sindromul Othello este o posibilitate 
clinică a paranoiei cu tematică de gelozie manifestată la soţ și care se 
dezvoltă de la suspiciozitate până la delir. Aprecierea medico-legală 
va ţine seama de intensitatea tulburării de modificare a conștiinței în 
sens delirant, când discernământul va fi considerat abolit. Fuga pato- 
logică însoţită de crepusculul conștiinței, obiectivat clinic și crimino- 
logie, nu va presupune prezenţa discernământului î în situaţiile î în care 
se însoțește de consecințe penale. 

în cazul delirului indus (“folie â deux” - Lasegne și Fobert) cu 
comiterea unei fapte penale de către partenerul indus, prin sugerarea 
acesteia de către inductor, se pun delicate probleme medico-legale psi- 
hiatrice și juridice. în eventualitatea în care motivaţia faptei este psi- 
hotică delirantă în cazul ambilor subiecţi, se va opta pentru anularea 
dicernământului. Atât delirul indus cât și delictele împotriva” persoanei 
produse prin reacţii psihotice sau dezvoltări delirante pasionale nece- 
sită o evaluare a relației cauzale în cadrul cuplului în care se produc de 
obicei, rolul victimei în declanșarea actului putând avea o importantă 
semnificaţie criminologică și consecințe juridice în sensul unor cir- 
cumstanţe atenuante acordate agresorului. 

Rolul cuplului victimă-agresor, "raportat la o anumită situaţie ce 
crează climatul desfășurării unui comportament aberant este strâns 
legat de motivaţia acestui comportament și o explică adeseori “ 
(Brînzei Petre și colab.). 

Plecând de la aceste considerente vom pleda pentru tratarea cir- 
cumstanțială, în sensul reţinerii atenuantelor pentru femeia-asasin, dat 
fiind disponibilităţile sale bogat afective și sensibilităţii psiho-tem- 
peramentale, în general demonstrate în viaţa de relaţie. 

în acest sens se exprimă - Scripcaru Ghe., Terbancea M. 1978 - 
autorii amintiţi, menţionând că “stările psihogene ca situaţii clinice 

auzatoare de comportamente antisociale sunt admise de drept în cazul 
c păşirii legitimei apărări datorită emoţiei puternice și presupun așadar 
afecte puternice, trăite cu maximă acuitate emoţională (indiferent de 
conţinutul propriu-zis al trăirii care poate fi furie, ură, gelozie), ce pot 
duce la îngustarea câmpului conştiinţei și deprecierea sau suspendarea 
unei perceperi adecvate a realităţii, a “insight”-ului ceea ce atrage 
implicit modificarea capacităţii de autocontrol deliberate, deci de 
apreciere a conţinutului și consecinţelor propriilor acțiuni . în aceste 
stări trăite la limita sau dincolo de limita realului "disperarea și sper- 
anţa” își schimbă locul după legea "totul sau nimic”, frica putând 
obnubila conștiința după cum și rememorarea lor poate redeclanşa alte 
reacţii în timp, la distanţă de psiho-trauma și trăirea ei reactivă inițială 
- reacții cu conţinut de refulare (delir de refulare) sau culpă (delir de 
culpă). 


1) Practica judiciară demonstrează faptul că femeia asasin operează predilect 

prin evitârea contactului fizic direct (consecință a interiorizării complexului de 
inferioritate), profitând fie de surprinderea victimei tn Somn fie de posibilitatea 
schimbării sticlei de băutură cu cea de parathion, fie lovind din spate fi simulând 
apoi omorul în accident sau Suicid. Aceste aspecte îmbracă însă caracterul pre- 
meditării, reținându-se de regulă circumstanțele agravantelor. 

| Z 
premi 7 


subconștient 


inconştient 


`+ modalitatea de soluționare a conflictului prin penetrarea cenzurii de 
(A) . către tendința incestuoasă. 
e viol șiincest-(infracţiune). 


è modalitatea de soluționare a conflictului prin ocolirea cenzurii fi 

exprimarea deghizată a tendinței. 

e sora, "copilul rău" al familiei întreţine realții intime cu logodnicul 
surorii sale, "copilul bun" şi preferat al familiei - (competiţia dintre 
surori este tranşată prin acest gest sublimat - "copilul rău" devenind 
iată  “perfomant”). 

PRINCIPIUL  REALTIAŢII 


SUPRAEUL 


- - constrângeri ale libidoului CENZURA (SUPER EGO) 

în funcţie de grila de norme \ 

a cenzurii. 
EUL 
(EGO) 

SUIK:ONŞIIEN L 
MOTIVAŢIE 
INCONȘTIENTĂ 


SINELE 
- guvernată de hedonism {D} 
(PRINCIPIUL PLĂCERII, 


LIBIDO) 


INCONŞTIENT 


e 0 pornire pulsională a a SINE-luieste reprimată de SUPRAEU (CENZURĂ); 
exemplu: TENDINŢĂ-INCESTeste un stadiu prin care dat fiind mecanis- 
mul REGRESIEIse CONSERVĂ PORNIREA INSTINCT. . y 

e Reîntoarcerea în inconștient prin REFULARE a unor PORNIRI PULSIO- 
NALE INSTINCTUALE, reprimarea LIBIDOULUL mecanism creator de 
TENSIUNE. 

e Sublunare, mecanism care OCOLIND CENZURA PERMITE EXPRI- 

` MAREA DEGHIZATĂ a PORNIRILOR PULSIONALE (TENDIN TELOR) 
SINELUL 

e CENZURA TOLERANTĂ permite exprimarea SUBLIMATĂ prin 
DEGHIZARE a unei TENDINȚE (ex. INCESTUOASE) DEA SE EXPRIMA 
PRINARTĂ, MUZICĂ, PICTURĂ etc. - se realizează astfel CATHARSIS-ul 
(detensionare eliberatoare-hedonism estetic). 

C3 - Psihanaliza crinuii 


de 


Personalitatea psihopatică 
şi comportamentul omucidar 


Psihicul uman are o scală extrem de largă de manifestare care per- 
mite o desfăşurare deosebit de bogată și de individualizată de stări ce 
se pot încadra în limitele plasticităţii normale chiar dacă ajung la o 
intensitate cu totul deosebită. 

Caracteristica stării de sănătate psihică, de echilibru, este senti- 
mentul de liberă opţiune care devine fundament definitoriu pentru 
înţelegerea conceptului de personalitate normală. 

Indiferent de abordare (axiologică, psiho-patologică, sociologică), 
personalităţile anormale se vor defini prin distingerea cantitativă și 
calitativă de la media grupului social; distingere fie pozitivă, fie nega- 
tivă. Astfel putem vorbi de personalităţi dizarmonice. 

în accepţiune mai largă personalitatea psihopatică este înglobată în 
patologie. Nefiind de acord cu acest punct de vedere, care permite o 
analiză grosieră, vom defini personalitatea psihopatică, mai exact psi- 
hopatia, pe linia trasată de KURT SCHNEIDER, ca “dizarmonie 
structurală a personalităţii”. (Limită și totodată tranziţie între cele 
două niveluri: normal - patologic.). De asemenea, nu acceptăm 
frecventa confuzie ce se face între psihopatie și atenopatie (dizarmo- 
nia caracterială), chiar dacă personalitatea psihopatică implică com- - 
portamente caracteriale viciate. l 

Toate personalitățile, care într-o măsură sau alta se particular- 
izează, se disting de normele medii (etico-sociale), sunt personalități 
anormale. Acesta este un conget foarte larg care include personali- 
tatea psihopatică. 


36 Psihanaliza crimei -femeia asasin. 


Constituţia psihopatică presupune un psihism patologic funcţional 
care se manifestă prin simptome lejere, difuze, atât în domeniul intelec- 
tual cât și afectiv, fără prezenţa unor grave simptome patologice. 

Nu putem vorbi de o zestre biologică predeterminată ci doar de o 
premorbiditate; adică anumite structuri ergice ce se transmit ereditar și 
care ar putea oarecum explica apariția unei personalități psihopatice în 
anumite familii cu antecedente psihopatologice. - 

O personalitate psihopatică se va manifesta diferit, prin comporta- 
mente normale sau aberante în funcţie de condiţiile concrete ale 
desfășurării sale, intrând în discuţie o serie de factori, cum ar fi: 
starea de sănătate somatică a individului, familia, raportarea la muncă, 
la colectivitatea socială în general. 

Actul antisocial nu poate fi abordat științific făcând abstracţie de 
studierea multilaterală a cauzelor și condiţiilor sale ce se manifestă în 
circumstanțe de ordin obiectiv și subiectiv. Comportamentul antiso- 
cial, ca orice comportament uman rezultă din subiectivarea condiţiilor 
primare ale realităţii. Tocmai acest proces introectiv, în termeni psi- 
hanalitici, de “subiectivare” a realităţii interesează în procesul de 
raportare a individului uman la infracțiune, respectiv la omor. (Act 
uman cu profunde semnificaţii). l 

Relațiile de influență reciprocă a laturei bio-psihologice cu cea 
socială în comportamentul aberant relevă faptul că acesta apare în 
manifestările sociale ca o problemă psihologică pusă de o situație 
socială, explicând astfel diversitatea reacțiilor umane în raport cu 
situație dată. 

Criminologia modernă promovează studiul personalității delinc- 
ventului; studiu ce implică corelarea cu circumstanțele ce favorizează 
comiterea infracțiunii (KARPETS), deci “un studiu al persoanei plasată 
într-o anumită situație de grup" (PINATEL). De aceea se consideră 
drept cheie de boltă a psihologiei judiciare contemporane, abordarea 
personalității delincventului în procesul depersonalizării sale sociale, a 
alienării Eului său, cu deducerea concomitentă a mijloacelor ce vor per- 
mite recuperarea sa. Astfel, orice cercetare a comportamentului anormal 
se orientează într-un sens etiologic, precizând rolul factorilor sociali in 
comportamentul aberant, structura personalităţii individului, capacităţile 
sale intelectual-afective, volitive și modul cum ele contribuie la 

realizarea conduitei deviante. Măsurile de resocializare pot deveni efi- 
ciente numai prin cunoașterea structurii personalităţii individului, prin 
sesizarea gradului de maturizare a structurilor afectiv-sociale sau a 
"structurii primitive de personalitate”. (KOZARSKA). 

Reprezentarea alegorică a infracţiunii "ca o mare în care se varsă 
mai multe fluvii” relevă etiologia sa multiplă, abordabilă multidisci- 
plinar. Ne apare important ca prim aspect ce trebuie reliefat, raportul 
dintre delincventa patologică şi delincventa în general; BEARCROFF 
găsește doar 12% dintr-o populaţie penală fără tulburări psihice și con- 
sideră că jumătate din această populaţie este reprezentată de psihopaţi, 
a căror emoţionalitate este inadecvată, lipsind interrelaţiile stabile. 

Insuficiența capacității mintale generează un comportament cu atât 
care implică o adaptare suplă, cu cât defectivitatea sa este mai grosieră. 

Imaturitatea afectivă se relevă prin aceea că trăirile ideo-afective sunt 
sărace, difuze, primare, de unde și caracterul de brutalitate impulsivă a 
unor acte de comportament aberant cu motivaţie predominant afectivă. 

Nevroticul poate prezenta conduite aberante minore sau mai grave, 
caracterizate prin impulsivitate, iritabilitate și descărcări paroxistice. 

în psihopatie obiectivarea dizarmonică a personalităţii prin com- 
portamente aberante este frapantă. Psihopatia ca tulburare prin exce- 
lență a adaptării și integrării sociale, exprimă conflictul dintre viața 
instinctiv-emoţională și norma socială. Psihopatul ilustrează afectarea 
mecanismelor de autoapreciere și stăpânire conștientă a manifestărilor 
proprii, negând valoarea normelor sociale și a sentimentelor moral 
sociale. Discordanţa dintre funcţiile de cunoaștere păstrate și afectivi- 
tatea alterată îl face să caute satisfacție în fapte aberante, de a căror 
malignitate este conștient. 

Periculozitatea comportamentului aberant psihopatie rezultă din 
premeditarea actelor faţă de care păstrează o poziţie subiectivă, din . 
duplicitatea afectivității sale, în receptivitatea marcată la inducţiile 
psihologice negative, în indiferența totală la sentimentele altora și 
incapacitatea de loialitate. Incapacitatea și imposibilitatea de a se 
realiza, intoleranţa la frustrare face din comportamentul aberant 
psihopatie un adevărat recipient al dificultăţilor de adaptare socială. 
Inadaptarea și insatisfacţia permanentă a psihopatului conduce la 

nihilism social în care lipsește capacitatea de a contracta relaţii stabile, 
considerate de el ca o limitare a libertăţii instinctuale. 

Caracterul social al conduitei psihopatice se exprimă în stări 
delincvente care în raport de tipul sindromatic al dezechilibrului psi- 
hopatie afectează cu precădere anumite tipuri de relaţii sociale. Astfel 
în isteropatie predomină atitudinile psihoplastice cu poză de erou, (mit- 
omanie, furtul, prostituţia); în ciclopatie - actele de autoagresivitate și 
hiperactivitate psihopatică morbidă; în schizopatie - agresivitatea faţă 
de instituţionalitatea socială (vagabondaj, sexopatii); în epileptopatie - 
falsul; în paranoiacopatie - șantajul, substituirea de persoane etc. 

Comportamentul psihopatie apare ca deficitar prin câteva note 
caracteristice: l l 

e acceptarea conștientă a unui stil de viață aberant; 

e iritabilitate, impulsivitate, raptus afectiv; 

* incapacitatea de stăpânire a reacţiilorinstinctiv-emoţionale; 

e intoleranţa la frustrare; 

e invadarea socială, refuzul socialului. 

în concluzie ni se pare util a defini structura psihopatică prin 
trăsături comportamentale specifice: 

1. Psihopaţii sunt rigizi, lipsiţi de maleabilitate, neadaptaţi la 

situaţie; 

2. Psihopaţii își impun propriile tendințe, neinfluențaţi de împre- 
jurările din afară; 

3. Psihopaţii își proiectează dificultăţile în mediu. Vina nereușitei 
lor va fi aruncată asupra propriilor persoane. 

4. Cerinţele lor nu sunt exprimate verbal, ci apar caracteristice prin 
acţiuni impulsive. Astfel se ajunge la puternice reacţii de “totul 
sau nimic” care sunt oarbe, străine, distrugătoare sau chiar 
autodistrugătoare. l 

Psihopaţii reprezintă o categorie aparte, care ar putea fi denumită a 
oamenilor-problemă. Acești oameni-problemă despre care K. SCHNEI- 
- DER spunea că suferă ei înșiși și fac pe alţii să sufere din cauza propri- 
ilor anomalii, au un mod de a gândi, de a acționa și de a reacționa cu 
totul particular, care lasă o amprentă adâncă pe drumul vieții lor. 

Pentru a nuanţa această ideie şi a oferi un reper utilizabil în clinica 
tulburărilor psihice "marginale" în care nu o dată se ivește impasul.de a 
nu putea opta tranșant între reacţia anormală și tulburarea de personali- 
tate, KARL LEONHARD introduce noțiunea de "personalitate accen- 
tuată”, prin care definește trăsăturile fundamentale ale personalității, 
“considerându-le glisând în limitele largi ale normalităţii, astfel încât 
ele se pot manifesta ca însușiri ale caracterului și personalităţii cu tente 
de anormalitate, devenind astfel "trăsături accentuate” (Karl Leonhard, 
1973). Ele pot exista latent și la individul normal, dar sunt mai puţin 
numeroase decât "trăsăturile fundamentale”. 

Aceste trăsături accentuate "nu modifică personalitatea" până la 
anormalitatea psihopatică, întrucât nu ajung să modifice structura 
acesteia, punându-şi doar amprenta asupra ei. 

Spre deosebire de personalitatea anormală care manifestă decom- 
pensări dezadaptative chiar în lipsa unor circumstanţe exterioare nefa- 
vorabile "personalităţile accentuate” care se menţin alături de "individu- 

i alitățile obișnuite” în limitele largi ale normalului - nu pot fi diferenţiate 
după criterii fixe de indivizii normali. Apariţia unei tulburări psihice la 
aceste personalităţi ar avea astfel un caracter reactiv situaţional, 
prezenţa "trăsăturilor accentuate” (demonstrativă, hiperexactă, hiperper- 
severentă, nestăpânită, hipertimică, distimică, labilă, emotivă, exaltată, 
anxioasă etc.) de caracter și/sau temperament, putând însă imprima o 
anumită coloratură tulburărilor tranzitorii ce apar în condiții de mediu 
suprasolicitante - frustante, provocatoare etc. 

O serie de autori înţeleg prin personalitate o entitate-constructi 
care se dezvoltă prin maturizarea bio-neurologică, prin interiorizarea 
experienţei, prin relaţiile interumane, culturale, afective și sociale prin 
funcţiile psihice de bază, prin caracter și temperament traduse în 
aspectul de sinteză al vieţii psihice, conștientizate și exteriorizate la un 
moment dat prin procese psihice cognitive, instinctiv-afective și voli- 
tiv-comportamentale. Ele accentuază personalitatea dizarmonică ine- 
galitatea dezvoltării și maturizării unor funcţii psihice evidenţiate 


în acest sens, vezi opiniile şefuluicatedrei de psihologie a Universităţii 

Bucureşti, prof. univ, dr. Mielu Zlate în lucrările Introducere în psihologie”, 

Editura Şansa, 1994 ți “Fundamentelpsihologiei”, partea a treia, Editura 
` Hyperion , 1995. 

comportamental: egocentrism, impulsivitate, inconstanță (REVITSCH); 
ignorarea principiului realității şi tendința spre satisfacerea rapidă a 
instinctelor (THORNE); incapacitatea pentru "jocul de roluri” şi pentru 
evaluarea importanţei sociale a consecinţelor acţiunilor proprii sau prin 
predominanţa agresivităţii la unii psihopaţi, a pasivităţii și inadecvării 
sau creativităţii la alții (HENDERSON); prin persistența și inadecvata 
motivare a unui comportament antisocial, ignorarea urmărilor unor 
acțiuni proprii, chiar extrem de banale, inexplicabila incapacitate de a 
deosebi adevărul de neadevăr, incapacitatea de a suporta critica, de a 
învăţa din propria experienţă și de a iubi, reacţii neașteptate la consumul 
de alcool, absența “insight”-ului, persistența de-a lungul existenţei a 
unor modele ale conduitei autodistructive, coexistând paradoxal cu rari- 
tatea suicidului în pofida deselor ameninţări demonstrative de a-l între- 
prinde, prezenţa unei dezvoltări intelectuale bune (H. CLECKLEY). 
Structurarea dizarmoniilor de acest tip ne trimite către abisul psi- 
hanalitic și obligă la sondarea psthodinamicii inconștiente a 
personalităţii umane, mult dincolo de "motivaţia nevrotică”, 
"infracțiunea prin conștiința culpei” sau "nevoia compulsivă de 
pedeapsă.” (FREUD 1915) 


Comportamentul omucidar 


Comportamentul omucidar apare deseori la un individ alienat, deci 
supus unei depersonalizări radicale prin lipsa scopurilor sociale sau 
insuficienta conștientizare a lor. 

Indiferent de "caracteristicile personalității există și situaţii care deter- 
mină prin acțiunea lor supraliminară neobişnuită, diferite dezechilibre 
atitudinale care pot deveni contaminate. Aceste situații dificile sau stre- 
sante mai sunt numite psihosindroame reactive cu sau fără inducție 
aberantă asupra grupului social apartenent. Factorii stresanți sunt 
numeroși; au o semnificaţie subiectivă şi aparțin prin semnificația 
situaţiei unor stări de privaţiunc, frustrare, tensiune fizică sau morală. 

Dezorganizarea comportamentală î în stresul psihic poate îmbrăca 
aspecte ce interesează într-o mare măsură studiul nostru: 


* imhibiţia anxioasă a activităţii; 
e reacțiicoleroase cu descărcări de agresiune; 

e regresiunea comportamentului, evidențiată prin dezinhibiţia 
unor modalități primare ın rezolvarea unor dorințe imediate; 


* comportamente de fixare stereotipă a unor acțiuni lipsite de 
necesitate pentru rezolvarea trebuinţelor; 


* comportamente de redeşteptare patoplastică a unor manifestări 
psihopatologice. 


Persistenţa situaţiilor dificile, imposibilitatea depășirii lor sau a 
diminuării tensiunii emoţionale pe care o întreprind, pot determina 
comportamente contradictorii fortuite. Astfel, pentru a învinge starea 
de teamă și anxietate, se săvârșesc acţiuni îndrăzneţe, riscante, tocmai 
pentru a confirma faţă de propria conștiință validitatea capacităţii de 
adaptare și rezistenţă la dificultăţile situaţionale. 

Semnificaţia situației dificile și conflictul se ordonează într-o 
condiționare reciprocă în relaţiile unei persoane, devenind sursa socio- 
genă a comportamentului aberant. Mediul nu poate fi patogen decât în 
raport cu gradul de toleranţă al organismului la frustrare iar acesta își 
câștigă rezistenţa prin ereditate, antrenament și obișnuință. 

Relaţia cu mediul social se particularizează prin motivații subiective. 

Gradul de periculozitate a unui comportament aberant, raportat la 
mediul de existenţă, este în relaţie directă cu motivațiile, cu gradul de 
dizarmonie al personalităţii, cu degradarea vieții etice a persoanei. 
. Toţi aceşti factori afectează calitatea adaptării sociale, adaptarea 
devenind criteriul pragmatic de apreciere al stării de periculozitate. 

Periculozitatea unui comportament începe odată cu conceperea psi- 
hologică a actului, continuă cu perioada trecerii la act și cuprinde și 
stadiul ulterior comiterii acestuia (poziţia subiectivă critică față de 
comportamentul avut). 

Pregătirea actului este deseori inconștientă constând în acumula- 
rea unor tensiuni crescânde cu cauze extrem de clare care stresează 
individul în permanenţă. Dizarmonia funciară a psihopatului nu per- 
mite găsirea unei soluţii defulatorii normale prin raportare la grupul 
social, dar Eul se apără și astfel se constituie conduita aberantă, 
respectiv omorul. 

Modul în care se TEE actul va fi măsura gradului de agresivi- 
tate acumulată, a locului pe care-l ocupă obiectul agresiunii în ierarhia 

valorilor intime, cât și în generarea propriu-zisă a situației frustrante. 
Trecerea la act nu poate fi cenzurată de Supra Eu, nici amânată, 
întrucât psihopatul nu are o cenzură etică interioară; pentru el noțiunea 
de viață unică, irepetabilă, este un concept exterior, străin, impus de 
conveniențele social-educaționale. Fiecare om cu care se relaționează 
are o valoare utilitară, adică, există numai în măsura în care satisface 
trebuinţele psihopatului. 

Negarea celor din jur este de fapt o autonegare aşa cum sadismu] 
devine masochism, graţie labilităţii timice constituţionale și a incon- 
secvenţei scopurilor morale. Uneori întâlnim omorul ca act unic, fără 
continuitate în viaţa individului, dar aceste cazuri nu fac decât să con- 
firme explicaţiile anterioare. Viaţa psihopatului schizoid, de exemplu, 
poate fi o înșiruire de atitudini aberante minore, interpretate ca fiind 
drept bizarerii și la un moment dat să irumpă o conduită aberantă de 
maximă malignitate care surprinde; ea fiind suma conflictelor acumu- 
late până în acel moment sub aparenţa unei suspecte lipse de adecvare 
la social. 

Deoarece trăim în societate și suntem educați de a trăi prin ea, se 
interiorizează niște modele sociale care determină uneori direct obiec- 
tul agresiunii. În multe cazuri obiectul omorului nu se identifică obiec- 
tiv cu cauza frustrantă, ci este interpretat de către infractor ca fiind 
motivaţia cauzei frustrării. De exemplu, uciderea copilului, soţiei, 
iubitei, bărbatului iubit, valorizat la maxim, este un paleativ, întrucât 
nu înlătură cauza frustrantă ci doar motivaţia subiectivă a frustrării, 
cauza frustrantă fiind păstrată, deoarece este obiectul iubirii făptașului, 
deci valorizat ca parte integrantă a Eului infractorului. 

Actul se desfășoară în condiţiile dictate de structura ergică, tem- 
peramentală, gradul de instruire, circumstanţe și duce la o stare de per- 
fectă detensionare, de eliberare de sub jugul terorizant al pulsiunilor. 

Infractorul se simte eliberat, trăind această eliberare printr-un per- 
fect comfort organic și psihic; nu sunt anticipate consecinţele și nici nu 
i se atribuie actului o anumită semnificaţie negativă din punct de 
vedere uman și social. Perioada imediat următoare (anchetă, instanţă, 
primirea condamnării care e întotdeauna mare) se constituie conflictual 
în jurul problemei pierderii libertăţii, a ruperii unor relaţii afective de 
familie și rudenie și nu a culpabilităţii. 

Penitenciarul, în prima fază, impune adaptarea şi integrarea la un 
anumit model de viaţă, acţionat de legi cu totul aparte. Stabilirea de 
relaţii interumane se face după alte considerente și în alte condiţii aici, 
ierarhia valorică capătă o altă faţă, trecând prin succesive deformări 
faţă de modelul axiologic social normal unanim acceptat. Deţinuta va 
cumula tensiuni adaptative inerente dar nici un moment nu va avea 
conștiința culpabilităţii faptei făcute, în sens existenţial. 

Sub presiune reeducativă, a constrângerii de regim și circumstanţă, 
deţinuta va realiza un model exterior al culpabilităţii (un model cultural), 
străin structurii psihice intime; această culpabilitate disimulată, exte- 
rioară este axul central al modificărilor caracteriale ce se produc în 
timpul detenţiei, a alienării autoarei unei omucideri. 

` Noțiunea de libertate se golește de conţinut, identificându-se cu o 
altă hrană, cu altă vestimentaţie etc, dispărând total sentimentul 
apartenenţei la social, al dorinţei de integrare activă și de adecvare la 
comunitatea social-umană. De fapt, acesta este aspectul fundamental 
al înstrăinării de sine, al alienării în condiţiile deprivării de libertate. 

Societatea care blamează - izolând - este blamată la rândul ei prin 
negare. lată, deci, cum se obțin conduite opuse scopului urmărit prin 
detenţie și aceasta datorită imposibilităţilor psihopatului de a se adec- 
va, în orice situaţie, etic și afectiv la umanitate. 

Refulările sexuale însoţite de procese dereglative hormonale ine- 
_rente, lipsa unor satisfacţii relaționale, a îngustării aspirațiilor, induc o 
stare suprapusă de nevroză, cu o simptomatologie clasică, dar cu unele 
forme de manifestare tipice statusului detenţiei, incofundabile și 
anume: cenestopatii, ipohondrie, conduite isteriforme ce duc până la 
„ forme agresive de suicid isteric. Hipersomnia mai frecventă decât 
. insomnia, labilitatea emoţională, abulia, apatia, iritabilitatea, impulsi- 

vitate, indecizie, deteriorarea imaginii despre sine și despre lume - 
„toate acestea viciază relaţionarea cu ceilalți dar și aspectul de relațio- 
nare informațională cu socialul. 

Psihopatul infractor, orgolios, paranoid tocmai pentru a compensa 
„` rezonanța intimă a faptei, va întâmpina orice nouă relație cu agresivi- 
- tatea (directă sau mascată), trăind simultan contradicţia dintre refuzul 
- agresiv al relaţiei și dorinţa umană specifică de acroşaj relaţional. 

Această stare este acutizată de detenție, unde posibilitățile infor- 
maționale și relaționale ale individului sunt limitate, printr-o anumită 
superficialitate în acordarea semnificaţiilor valorice umanului. 

Defectul de socializare ca element de bază în explicarea fenomenului 
criminalităţii, se erijează m primă cauză a comportamentului omucidar, 
ușor de observat mai ales în detenţie. 

Actul omucidar în sine devine la un moment dat trebuinţă, adică o 
conduită incomplet activată, obligând subiectul să premediteze acțiuni 
permanent defulatorii (așa se explică agresivitatea tuturor relaţiilor pe 
care le stabilește cu lumea chiar și după faptă). în nici un caz acest act 
omucidar nu poate fi interpretat ca o conduită compulsivă, deși el 
detensionează și componenta obsesională a stării de frustrare ante- 
rioare, pregătitoare a actului. f 

Revenind la pregătirea actului, trebuie precizat că din punct de 
vedere psihic situația frustrantă s-a transformat în stare frustrantă, 
trăită de individ la un anumit nivel tensional, nivel ce se stabileşte în 
funcție de dizarmonia personalității și de dinamica motivațională, de 
capacitatea de rezistență la frustrare, de starea funcțională a organis- 
mului, de particularități ergice care marchează deosebiri temperamen- 
tale sau psihologice. Tensiunea afectivă presupusă de starea de frus- 
trare exprimă şi "priza de conștiință” a subiectului, adică măsura 
conştientizării gravităţii pericolului real al actului ce se pregătește. 

Starea de frustraţie se leagă de condiţiile deposedării și se exprimă 
printr-o hiperemoţionalitate care se exteriorizează prin comportamente 
dezorganizate, anarhice, atipice și neadecvate. A 

A face faţă situaţiei frustrante și a învăţa modalităţile, stereotipiile, 
strategiile de toleranţă faţă de aceasta, trebuie luate în considerare 
gradul de maturitate afectivă a personalităţii, capacitatea de obiecti- 
vare și integrare individuală în sistemul de norme sociale - ori, tocmai 
acestea sunt elementele de bază ale defectivităţii psihopatice. 

Psihopatul își va revendica obiectul de care a fost deposedat prin 
agresiune; comportamentul agresiv nefiind justificat doar prin existența 


/ De remarcat contribuţiile remarcabilului psihiatru ți psiholog Constantin 
Enăchescu în studiul personalităţii psihopatice în lucrarea "Elemente de psiholo- 
gie proiectivă”, Editura Ştiinţifică, Bucureşti, 1973. 

obstacolului, ci și prin incapacitatea Tui de a-l depăşi altfel decât prin 
reacţiile de tip impulsiv-exploziv. Personalitatea psihopatică este inca- 
pabilă de a lupta cu conflictul într-un mod reflexiv, printr-o serie de 
analize și sinteze logice care ar putea determina o reevaluare și reinter- 
pretare a obstacolului, înlăturându-se tendința la act agresiv, respectiv 
la comportament omucidar,. 

De la instituirea stării frustrante, deci de la apariţia conflictului și 
până la actul în sine, individul depășește o serie de faze distincte; de la 
„sentimentul deposedării de obiectul necesar la anxietate şi sentimente 
de insecuritate; subiectul simte pierderea unui sens vital dacă nu 
înăltură obiectul valorizat de el ca fiind frustrant. 

Am încercat o succintă prezentare a genezei comportamentului 
omucidar, definibil prin: 


e structură psihopatică; 
e dinamica: stare frustrantă-defectivitate afectivă. 


Dat fiind domeniul extrem de bogat al studiului nostru, vom încer- 
ca o abordare a lui prin prezentarea anamnezică a cinci comporta- 
mente omucidare reale, alese din totalul subiecților testaţi. Criteriul de 
alegere fiind: victima și realţiile cu ea; nivelul conflictualităţii; obiec- 
tul frustrării cât și gradul de dizarmonie al personalităţii; dar mai ales 
modul în care o personalitate psihopatică în anumite circumstanţe 
social-umane, devine personalitate capabilă să dicteze și să împli- 
nească prin act concret, un omor. 


ie i 


Mecanisme și interpretări psihanalitice 


Concepţia psihanalitică asupra fenomenelor nevrotice 


Freud apela la următorul exemplu pentru a ușura înţelegerea proble- 
mei în discuţie. La multe dintre persoanele venite să-l consulte a obser- 
vat un mărunt - în aparenţă - act simptomatic. Pentru a preveni ca 
pacienţii să încerce să înșire în timpul consultaţiei toate mizeriile vieții 
lor, psihanalistul a fixat un onorariu ridicat. De asemenea, pentru a 
păstra confidenţialitatea consultanţei a dublat și capitonat ușa 
despărţitoare de sala de așteptare. Dar mereu se întâmplă ca persoanele 
chemate din sala de așteptare în cabinet să uite să închidă după ele cele ` 
două uși. De îndată ce observă acest lucru, oricare ar fi situaţia socială 
a persoanei, Freud nu pregeta să-i atragă atenţia asupra acestui fapt. 
Dar cu timpul, psihanalistul a observat că cei care lasă îndărătul lor 
ușile deschise, care despart sala de așteptare a medicului de cabinetul 
lui de consulaţii, o fac numai atunci când rămân după el alte persoane 
care au așteptat împreună cu el, înțelegând în acest caz că nu este în 
interesul său să permită altora ascultarea conversaţiei sale cu medicul. 
Dimpotrivă, această neglijenţă a pacientului nu are loc decât atunci 
când el se află singur în sala de așteptare și părăsind-o, nu lasă pe 
nimeni în urma lui. 

Determinată în acest fel, neglijenţa pacientului nu este nici acci- 
dentală, nici lipsită de sens, ci chiar foarte importantă, pentru că ea 
ilustrează atitudinea sa față de medic. 

Pacientul aparţine categariei numeroase, a acelora care au pretenţia 
să fie văzuţi de celebrități medicale, care vor să fie uluiţi, zguduiți. 


48 Psihanaliza crimei - femeiaasasin 


Poate că el a și telefonat, ca să ştie la ce oră va fi primit mai ușor și își 
închipuie că va găsi în fața casei medicului o coadă lungă de persoane 
așteptând. Ori, iată-l intrând într-o sală de așteptare goală și pe dea- 
supra, foarte modest mobilată. El este decepţionat și, voind să se 
răzbune pe medic pentru respectul exagerat pe care intenţiona să i-l 
arate, își exprimă starea sufletească neglijând să închidă uşile care 
separă sala de aşteptare de cabinetul de consultare. 

Analiza acestui act simptomatic ne face să conchidem că nu avem 
de-a face cu un fapt accidental, că actul are mobilul său, un sens și o 
intenţie ce face parte dintr-un ansamblu psihic definit, că este un mic 
indiciu al unei stări sufletești importante. Acest act simptomatic ne 
mai arată în special că procesul a cărui expresie este, se desfășoară în 
afara conștiinței celui care săvârşeşte fapta, pentru că nici unul dintre 
pacienții care lasă ușile deschise nu va mărturisi că vrea prin aceasta 
să-şi manifeste disprețul. 

Să comparăm acum acest mărunt act simptomatic cu o observație fácu-` 
tă în legătură cu o bolnavă, observație ce aparține aceluiași Freud. Faptul 
se pretează unei descrieri rezumative, cu precizarea căîn orice comunicare 
de acest fel, unele extinderi, pline de amănunte, sunt inevitabile. 

Astfel, un tânăr ofițer aflat în permisie, îl roagă pe psihanalist să-și 
asume tratamentul soacrei sale care deși trăiește în condiții cum nu se 
poate mai bune, înveninează atât existenţa sa cât și a celorlalți, printr-o 
idee absurdă. Este vorba de o femeie în vârstă de 53 de ani, cu o stare 
fizică bună, foarte amabilă și simplă în comportare. Ea relatează că 
trăiește fericită la țară, împreună cu soțul său care conduce o mare 
uzină. își laudă soțul cu care trăieşte de 30 de ani (fiind căsătoriți din 
dragoste) î în deplină armonie. 

In urmă cu un an s-a petrecut un fapt incredibil: ea nu a'şovăit să 
dea crezare unei scrisori anonime care îl acuza pe minunatul ei soț de 
relații amoroase cu o tânără. De când a primit această scrisoare, feri- 
cirea ei s-a sfărâmat O anchetă mai serioasă a dus la descoperirea că o 
cameristă pe care o tolera poate cam prea mult în intimitatea sa, 
urmărea cu o ură feroce, pe o alta tânără care, fiind de aceeași condiție 
cu dânsa, reușise mult mai bine în viaţă. Într-o zi bolnava a discutat cu 
camerista despre un domn bătrân care venise în vizită la stăpâna sa și 
care despărțit de soția sa, avea o amantă. Bolnava noastră nu-și dă 


Capitolul 4 49 


seama ce a împins-o că, auzind aceasta, să-i spună cameristei că nimic 
nu ar fi pentru ea mai îngrozitor decât să află că bunul ei soț o înşela. A 
doua zi a primit prin poştă scrisoarea anonimă în care îi era anunţată cu 
o caligrafie deformată, fatala veste. Ea a bănuit numaidecât că acea 
scrisoare era opera răutăcioasei cameriste, pentru că tocmai tânăra pe 
care aceasta o ura era acuzată de a fi amanta soțului. Dar cu toate că 
pacienta a ghicit imediat intriga şi avea destulă experiență pentru a- și 
da seama cât de puţin demne de încredere sunt asemenea denunţuri 
lașe, scrisoarea nu a răscolit-o mai puţin. A avut o criză de nervi teri- 
bilă și trimise după soţul ei, căruia îi adresă, de îndată ce-l văzu, cele 
mai cumplite reproșuri. Soțul primi acuzația râzând, iar atitudinea ulte- 
rioară a soţilor fu cât se poate de naturală: camerista fu concediată, iar 
pretinsa amantă (care era funcționară la uzina pe care o conducea soțul 
pacientei) își păstră postul. Bolnava susţine că din acea zi s-a calmat 
nemaicrezând în conţinutul scrisorii anonime. Dar calmul ei nu a fost 
niciodată profund și durabil. îi era de ajuns să audă pronunţându-se 
numele tinerei funcționare sau s-o întâlnească pe stradă, ca să facă din 
nou o criză de suspiciuni, de lacrimi și de reproșuri. 

Tocmai aici se vădesc limitele psihanalizei în această zonă de graniță 
a psihiatriei cu psihanaliza. Ce atitudine poate adopta psihiatrul ın faţa 
unui asemenea caz? Știm deja cum s-ar comporta în privinţa actului 
simptomatic al pacientului care nu închide ușile de la cabinetului de 
consultaţii, văzând m acest caz un accident lipsit de orice interes psiho- 
logic. El nu mai poate avea însă aceeași atitudine față de femeia care 
manifesta o gelozie morbidă. Actul simptomatic apare ca un fapt 
indiferent, dar simptomul ei se impune ca un fenomen important Din 
punct de vedere subiectiv acest simptom este însoțit de o durere intensă; 
din punct de vedere obiectiv el amenință fericirea unei familii. 

În consecinţă, simptomul prezintă un interes psihanalitic incon- 
testabil. Psihiatrul încearcă mai întâi să caracterizeze simptomul prin 
una din însușirile sale esenţiale. Nu se poate spune că ideea care o tor- 
turează pe această femeie este absurdă în sine, pentru că se întâmplă 
ca oamenii căsătoriţi, chiar în vârstă, să aibă ca amante fete tinere. 
Altceva este aici absurd și de neconceput. în afară de afirmaţiile 
cuprinse în scrisoarea anonimă, pacienta nu are nici un motiv să 
creadă că tandrul și credinciosul ei soţ face parte din categoria 

bărbaţilor infideli. Ea mai știe că scrisoarea nu merită nici o crezare și 
îi cunoaște proveniența. Deci, ar trebui să-și spună că gelozia să nu se 
justifică prin nimic; de fapt ea şi-o spune, dar fără a suferi mai puţin, ca 
și cum ar deţine dovezi indubitabile cu privire la infidelitatea soţului. 

Doamna cumsecade suferă deci de obsesia geloziei. Într-adevăr, 
această caracteristică este esenţială a cazului nostru morbid. 

Ca urmare a acestei prime constatări, interesul nostru crește și mai 
mult din punct de vedere psihanalitic. Dacă o obsesie rezistă la 
dovezile realităţii, este pentru că nu-și are obârșia în realitate. Așadar, 
de unde provine? Conţinutul obsesiilor variază la nesfârşit. în legătură 
cu aceasta, psihiatrul nu are nimic de spus. 

Ne putem aștepta la mai mult de la psihanaliză? Desigur, ea este m 
măsură să evidențieze fapte în stare să ni-l facă inteligibil. Astfel, să ne 
amintim, în primul rând de acest amănunt, insignifiant în aparenţă, ca 
la drept vorbind, pacienta este aceea care a sugerat scrisoarea anonimă, 
punctul de plecare al obsesiei sale: între altele, nu i-a spus ea tinerei 
intrigante în ajun, că cea mai mare nenorocire pentru ea ar fi să afle că 
soțul său are o amantă? Spunând aceasta i-a sugerat cameristei ideea. 
de a trimite scrisoarea anonimă. Obsesia devine astfel, într-o anumită 
măsură, dependenţa de scrisoare; ea trebuie să fi existat mai înainte Ia 
bolnava în stare de aprehensiune (sau de dorinţă?). Adăugăm la aceas- 
ta alte câteva fapte mărunte observate în urma analizei: ea însăși a 
scăpat unele remarci care aruncau o lumină vie asupra genezei 
obsesiei sale. Bolnava încerca un sentiment adânc de dragoste pentru 
un bărbat tânăr, pentru ginerele care intervenise ca ea să fie pacienta 
psihanalistului. Ea nu-și dădea seama de acest sentiment, de care nu 
era conștientă: date fiind relaţiile de rudenie dintre ea și tânărul bărbat, 
afecțiunii sale erotice nu-i era greu să-i pună masca unei tandreţi 
inofensive. Această afecţiune exercită însă o presiune psihică puter- 
nică. Simţind nevoia eliberării de această presiune, ajunge să-și ușureze 
suferința prin mecanismul deplasării, care adesea îndeplineşte un rol: 
important în geneza geloziei obsedante. Odată convinsă că dacă ea, 
femeia bătrână (53 de ani) este îndrăgostită de un bărbat tânăr, pe când 
soțul ei are drept amantă o fată tânără, ea se simte descătușată de 
- remuşcările pe care i le-ar fi pricinuit propria infidelitate. 

Se impun câteva concluzii. Prima: ideea delirantă nu mai este ceva 
absurd și de neînțeles; ea are un sens, este bine motivată, face parte 

dintr-un eveniment afectiv intervenit în viața bolnavei. A doua 
remarcă: această idee fixă apare ca necesară și are caracterul de reacție 
la un proces psihic inconștient, tocmai datorită legăturii care o 
detaşează de acest proces psihic își datorează ea caracterul obsedant, 
rezistenţa în fața tuturor argumentelor furnizate de logică. Această 
idee apare ca ceva dorit, ca un soi de consolare. A treia remarcă: dacă 
bolnava a făcut în ajun tinerei cameriste confidenţa cunoscută, este 
incontestabil că ea a fost determinată de sentimentul secret pe care-l 
avea pentru ginerele ei și care constituie un fel de fundal al bolii sale. 

“în consecinţă, acest caz prezintă analogii importante cu actul simp- 
tomatic pe care l-am analizat mai sus, căci la amândouă am reușit să 
desprindem sensul sau intenţia manifestării psihice, ca și raporturile cu 
un element inconștient care face parte din context - interpretarea psi- 
hanalitică a actelor simptomatice de sorginte criminală vor fi tratate 
expres în capitolele următoare. 


Criminalitate, agresivitate-sexualitate 

Eros (instinctul sexual și de autoconservare) reprezentând 
instinctele vitale energizante și dominatoare, se află din punct de 
vedere psihanalitic într-o perpetuă dispută cu Thanatos- instinctul 
morţii, a cărui dinamică glisează către anularea tensiunii psihice 
vitale, areactivarea și aducerea în stadiu letal al acesteia. 

Caracterizat prin ambivalenţă în sensul orientării inițiale către inte- 
riorul ființei umane (autodistrucţie, suicid, masochism etc.), instinctul 
morţii se orientează ulterior heterodestructiv spre exterior, sub forma 
agresiunii și distrugerii altuia. 

Intuind legătura cu sexualitatea agresivă în lucrarea sa *Jenseitsdel 
Lustprinzips” (Dincolo de principiul plăcerii) Sigmund Freud precizează 

„că o parte din energia "instinctului morţii este pusă direct în slujba instinc- 
tului sexual, undejoacă un rol important - este vorba de sadismul propriu- 
zis. O altă parte a instinctului, care nu acompaniază această deturnare spre 
exterior, rămâne în organism și se leagă tibidinal prin excitaţia sexuală din 
care se alimentează; astfel apare masochismul originar erogen.” 

Componenta instinctului morţii care se orientează în afară prin 
forţa fizică și expresivitatea musculară este denumit de Freud - 
instinctul agresivităţii. 

Referindu-se în mod strălucit Ia aceste aspectel, dr. O. Buda 
menţionează “în agresiunea îndreptată împotriva celorlalţi ca și asupra 
propriei persoane există întotdeauna o conotaţie sexuală particulară 
care se manifestă, spre exemplu, în masochism prin acțiunea 
Supraeului, caracterizată prin agresivitate de tip sadic asupra unui Eu 
poziţionat pasiv și a cărui echilibrare se face prin acceptarea acestei 
agresiuni." Determinările masochiste pe care Freud le-a considerat 
iniţial ca elemente reactive sau secundare ale unui sentiment de culpă 
inconştient sau ale unei nevoi compulsive de pedeapsă sunt acum iden- 
tificate de acelaşi autor ca instanţe constitutive ale "instinctului morții”. 

Mecanismele psihanalitice subordonate tanatologiei freudiene (teo- 
ria instinctului morţii) încearcă sa pună în lumină substratul instinctual 
practic inconștient al comportamentului hetero sau autoagresiv. 

Conduita criminală, antisocială în sens juridic nu apare ca fiind 
consecința unei deteriorări structurale, ci mai degrabă consecința ime- 
diată a decompensării în raport cu eșuarea acomodării exigenţelor 
sociale sub presiunea tendinţelor interioare libidinale și destructive. 
Controlul instinctelor libidinale și destructive sau dimpotrivă eșecul în 
această direcţie determină valenţele etiologice ale devianţei juvenile 
tributare evoluţiei psihice infantile. 

Conţinând concepțiile freudiene, Franz Alexander încearcă o sis- 
tematizare a trăsăturilor fenomenului delincventei de sorginte nevroti- 
că, fără însă a neglija o serie de elemente pregnant psihopatice după 
cum urmează: 


a) elementul irațional, constând în aceea că ulterior comiterii ges- 
tului criminal, caracteristic crimei pasionale, realizată sub 
imperiul unor impulsii, autorul realizează absurdul și caracterul 
profund irațional al faptei comise. 

Similar, în crimele comise cu premeditare - post actum - în 
majoritatea cazurilor, riscurile actului în sine cât și gravitatea 
consecințelor sociale depășesc avantajele scontate de către autor. 


b) elementul repetabilităţii stereotipe, rezultând din aceea că 
aproape toate actele criminale au un simptom tipic nevrozelor 


1 Profesionism fi claritate în demersul la care apelăm şi din care vom cita selec- 
tiv: dr O. Buda, "Tratat de medicină legală", vol. H, p. 799-815, Editura 
Medicală, Bucureşti, 1995. 

obsesiv-compulsionale; ideea sau acţiunea obsedantă fixată 
permanent de către autor, similar gestului automat din clep- 
tomanie. în acest fel poate fi explicată realitatea criminogenă 
oglindită de "serial killers”. 

c) conflictul psihic, similar nevrozei, obsesiei terifiante, criminalul 
i se opune până în momentul finalizării crimei, când "sucombă" 
sub presiunea unei impulsii. în prelungirea acestei constatări 


exemplificatoare există şi "nevoia de pedeapsă” sau “conştiinţa 
compulsivă a culpei”. 


d) disfuncţia de adaptare Pus în faţa unor situaţii frustante genera- 
toare de traume psihice care pot conduce la reacţii antisociale, 
nevroticul reacționează prin interiorizare acută care poate ajunge 
la suicid, în timp ce criminalul se decompensează printr-o 
reacţie exterioară inclusiv heteroagresivă. 


în viziunea lui Alfred Adler, criminalul priveşte lumea cu 
"dușmănie ; spre deosebire de personalitatea nevrotică, el este "un 
negativist” şi nu- şi caută pretexte, justificări sau circumstanțe atenu- 
ante. În dezvoltarea delincventei Adler acordă o importanță deosebită 
sentimentului de inferioritate - Studiul despre inferioritatea organelor - 
1907, generat fie de infirmitatea fizică, fie de lipsa recunoașterii pe 
plan social (afirmare) sau de disfuncţiile de interrelaţionare în 
grupurile de referinţă. 

Aria de exemplificare poate fi extrem de întinsă, amplificarea sen- 
timentului de inferioritate putând veni din ostilitatea față de o familie 
săracă afectogen, sau hiperautoritară faţă de copilul ilegitim sau "oaia 
neagră" a familiei. 

Adler atrage atenţia și asupra sorgintei gestului criminal ca urmare 
a dorinţei de epatare a mimismului sau adultului avid de a comite 
fapte "ieșite din comun” pentru a se remarca,a se impune sau a repara 
un prejudiciu lezat (spirit justiţiar). Este remarcată la această categorie 
„de delincvenţi lipsa interesului social, “singura frământare” a crimi- 
nalului fiind aceea de a nu fi prins și demascat. 

Mecanismele psihanalitice apte să explice dinamica psihismului 
criminogen rezidă în modul în care se dezvoltă Eul și ın legătură directă 
cu acesta structurarea Supraeului. Fenomenul de identificare din timpul 
complexului lui Oedip și modul ulterior în care se internalizează psihic 

normele de conviețuire socială este hotărâtor în criminogeneză, 
Sursele intrapsihice ale devianței juvenile se pot găsi în aceste 
fenomene. Din perspectiva relațiilor interferenţe dezvoltate pe de-o 
parte de familiile deficitare și potențialul antisocial, interiorizat prin 
experiența individuală negativă, rezultă următoarele surse etiologice. 


Familiile "distruse" 

Familiile "distruse" - Broken Home .-, caracterizate prin aceea că 
adolescentul sau copilul a pierdut o parte din celula paternală (deces, 
divorț sau despărțiri prelungite). Studii numeroase în care au fost 
introduse variabile multiple: naţionalitate, origine rasială, grad de 
urbanizare, sex, religie, vârstă, pregătire școlară etc.) au evidenţiat 
faptul că un număr important de minori delincvenţi provin din astfel 
de familii. 

Monahan este autorul unui studiu clasic efectuat în 1934/1936 în 
Philadelphia care evidenţiază faptul că 14% din minorii sub 16 ani 
proveneau din familii “broken home”, în timp ce 50% din fetele ce au 
comis fapte antisociale și 30% din băieţi erau din astfel de familii. 
Alte studii vin să confirme acest procent de circa aproximativ 50% 
(soţii Glueck 1963), prin aceea că din delincvenţi minori în vârstă de 
14 ani șase dintre ei provin din familii broken home. 


Introiecţie unui Supraeu defect 


Teoriile privitoare Ia structura Supraeului la criminali descriu o 
preluare a unui Supraeu defect de la părinţi. Nuclee inconștiente ale 
Supraeului cu tendinţă la agresiune sau chiar crimă se pot manifesta în 
condiții formizante împingerea unui minor către prostituție sau alte 
forme de delict de către părinţi satisface de fapt fanteziile şi tendințele 
către promiscuitate ale părinţilor. Aceste aspecte au fost lărgite la 
scara societății în sensul în care actele de pedeapsă publică sau linșajul 
sunt interpretate ca descărcări ale unor tendințe inconștiente rezidente 
la membrii colectivităţi și care se manifestă în grup (sufletul colectiv 
- Gustave Le Bon, Psihologia mulţimii). 

Disfuncţii în relaţia maternă 


Semnificativă în cadrul multor tulburări psihice, de la manifestările 
nevrotice benigne și până la psihoze marcate printr-o profundă 
destructurare psihică, frustrarea relaţiei materne pare a fi piatra 
unghiulară a mecansimelor psihanalitice cu etiologie criminogenă. 

Frustrarea este o sursă de comportament antisocial, acest lucru fiind 
demonstrat nu numai de pe poziţii psihanalitice dar şi în cadrul psiholo- 
giei experimentale. Bowlby a subliniat aceste aspecte în cercetările 
sale, în sensul că tulburările cu caracter psihopatie ale unor delincvenți 
minori, marcate prin inafectivitate, au în antecedente experienţa unor 
abandonuri din partea mamei sau a unor despărțiri de durată. 

Nu numai despărţirea, dar și lipsa de afectivitate și indiferența 
(matemal deprivation) sunt menţionate în conceptele psihanalitice ale 
lui J. Bowlby sau L. Bender ca “eșecuri” ale relației materne. După 
Grotjahn (1949), matricidul schizofrenic este interpretat ca un viol 
simbolic îndreptat asupra acelui factor matern care ar fi trebuit să asig- 
ure coeziunea relației mamă - copil şi anume colectivitatea. 
Echivalentul social al acestei crime este, după același autor, grupul sau 
masa care comite un act de linșaj, regresivă în cruzimea ei și afișând 
aproape demonstrativ lipsa unui demers raţional. 


Deficitul relaţiei paterne 


Cu toate că elementul matern este preponderent în investigaţiile 
psihanalitice asupra devianţei juvenile și criminalităţii, deosebit de 
relevante se pot dovedi și disfuncţiile relației tată-copil. 

Structurarea antagonică față de elementul patern al Eului ideal și al 
“Supraeului este întâlnită prin excelenţă la personalităţile criminale 
(soții Glueck 1963). Trebuie subliniat însă că acest model al infrac- 
torului dotat cu Supraeu "defect" și manifestând ostilitate pe o linie 
paternă (dar și maternă, dealtfel) este, cu siguranţă un tip des întâlnit, 
dar nu trebuie creată impresia că aspectele conflictuale intrapsihice pe 
care le generează nu se deosebesc esenţial calitativ și prin intensitate 
de cele întâlnite în biografia unui nevrotic. O serie de cercetări au 
sugerat faptul că "lacunele" Supraeului şi-ar putea avea originea în 

tensiuni psihice traumatizante sau ar putea fi condiţionate de expe- 
rienţe traumatice reale, în urma cărora s-ar fi putut produce un veri- 
tabil colaps al instanțelor structurale psihice (C. Kliiwer 1974). , 

Privitor la o tipologie în relația cu delincventa și criminalitatea 
însuși Sigmund Freud a făcut o diferenţiere între delincventa de tip 
nevrotic caracterizată printr-un conflict între Supraeu și Sine și un tip 
diferit de cel nevrotic (“nicht neurotischen Typus”) a cărui comporta- 
ment delictual se desfăşoară, fără implicarea afectivității și fără con- l 
flicte intrapsihice, care actualmente poate fi încadrat în modelul psi- 
hopatie. Ideea este preluată astăzi și de alți psihanalişti care disting 
delincventa nevrotică și psihopatică pe de o parte și delincvenţa pe 
fondul normalităţii psihice. 

Otto Fenichel citat de F. Alexander și H. Staub vorbește de o crimi- 
nalitate accidentală la acei oameni a căror structură psihică, din per- 
spectiva instanţelor este normală și care în raport cu media socială pot 
prezenta conţinuturi ale Supraeului cu particularităţi deviante. Sunt 
descriși, de asemenea, infractori de "profesie" dotați cu un Supraeu 
criminal, dar care nu prezintă o simptomatologie nevrotică. în general 
însă, în cadrul reactivităţii antisociale, diferenţierea nevroză-psihopatie 
este subliniată în sensul unui conflict internalizat la nevrotici și a unei 
atitudini și poziționări rigide la psihopaţi, acestora din urmă fiindu-le 
caracteristice "puseurile” reactive antisociale. 


Sexualitate 


Sesizând existenţa unei sexualităţi infantile distinctă de sexuali- 
tatea adultă și refularea acesteia în maniere specifice, generatoare de 
individualitate și conţinuturi inconștiente aberante, Sigmund Freud 
ajunge la următoarele considerente: 

|. sexualitatea este activă încă de la naștere, ea nu este un produs 

târziu al dezvoltării ontogenetice, care începe să se manifeste 
doar la pubertate. 

2. sexualitatea infantilă nu este orientată spre reproducere, aseme- 

nea celei adulte, ci doar spre obţinerea plăcerii. 

3. sexualitatea infantilă se sprijină pe alte funcţii fiziologice 

importante: cum este cea alimentară și de excreţie. 


4, 


5. 


6. 

această formă de sexualitate îşi atinge scopul, prin obținerea 
plăcerii de tip particular, prin excitarea unor zone diferite de 
cele genitale, spre exemplu zonele anală, orală; de asemenea ea 
îşi atinge scopul în legătură cu excitarea unor tendinţe parţiale: 
tendinţa de a vedea și de a fi văzut (exhibiţionismul), cruzimea 
etc. Particularităţile acestor tendinţe parţiale se regăsesc la adult 
sub forma pervezrsiunilor sexuale; de altfel Freud a lansat ideea 
că, deoarece la copil se manifestă în mod natural aceste tendinţe 
parţial perverse, copilul poate fi considerat drept un "pervers 
polimorf. 


sexualitatea infantilă este predominant anal-erotică, deci nu este 
nevoie de libidinizarea unui obiect exterior pentru satisfacere. 


sexualitatea infantilă trece printr-o succesiune de stadii genetice 
determinate; libidoul se dezvoltă printr-o succesiune evolutivă. 


Fazele sexualităţiiinfantile după Freudsunt: 


a) 


b) 


Stadiul oral, sursa plăcerii începe să se restrângă, inițial de la 
întreaga suprafață a pielii către plăcerea care se concentrează 
oral prin excitarea cavității bucale, care se asociază alimen- 
tației. După Karl Abraham, la rândul lui, stadiul oral se împarte 
în alte două stadii 1) un prim stadiu centrat pe supt și denumit 
stadiul oral de plecare și 2) stadiul sadic-oral, marcat prin acte 
de mușcare a sânului. Caracteristica acestei faze, în analiza 
adultului sunt manifestările inconștiente de devorare a unui 
obiect libidinal (reprezentat aici de obiectul matern) ca și fan- 
tasma opusă, de autodevorare (de către mamă). După Melanie 
Klein, în această fază este atins apogeul sadismului infantil, 
prin dorința destructivă de a epuiza, de a vida sânul de lapte 
prin supt. 

Stadiul sadic-anal - caracteristica acestei faze o constituie 
organizarea libidoului în jurul vârstei de 3-4 ani sub primatul 
zonei erogene anale. Relaţia cu alte persoane este impregnată 
de semnificaţiile legate de funcția de defecaţie, de retenţie sau 
expulzie și de senzațiile de plăcere resimţite în urma acesteia. 
Acum este marcată dezvoltarea sado-masochismului prin inter- 
venţia sistemului muscular în actul de defecaţie: starea activă 
duce la sadism iar pasivitatea la erotismul anal, masochism. 

c) 


d) 


Stadiul falie - în această fază se pun bazele socializării 
instinctelor; pentru prima dată zonele genitale devin zone ero- 
gene dominante, spre deosebire de pubertate atât băiatul cât și 
fata cunosc un singur organ genital: cel masculin. în această 
fază se produc două fenomene, esențial legate de evoluția psi- 
hică și fixarea libidinală ulterioară: complexul Oedip (care 
ajunge la apogeu și apoi intră în declin) și complexul castrării 
(kastrationskomplex). Pe scurt, complexul oedip (care cunoaște 
trei forme) poate fi definit ca un ansamblu organizat de senti- 
mente pozitive sau negative faţă de părinţi sau faţă de alte per- 
soane substituente din copilărie. în forma sa pozitivă se mani- 
festă prin dorinţa sexuală faţă de părintele de sex opus con- 
comitent cu dorinţa de eliminare a celui de același sex; forma 
negativă este exact inversă, iar cea completă conţine ambele 
tendinţe. Complexul Oedip va fi influenţat, în evoluţia lui, de 
manifestarea complexului castrării, resimţit diferit la cele două 
sexe și care apare ca un răspuns infantil la constatarea făcută de 
copil asupra prezenţei organului genital masculin numai la unul 
din sexe; absenţa la sexul feminin este resimţit ca o castrare 
însoţită de o angoasă specifică. 


Stadiul de latenţă Marchează dispariția complexului Oedip și 
formarea Supraeului; desexualizarea inflantilă se face pe fondul 
unei relaţii obiectuale dominată de afectivitate și sentimente 
altruiste. Are loc o dezvoltare continuă a fenomenelor de subli- 
mare, iar investiţiile obiectuale se transformă în identificări cu 
părinții. 

Stadiul genital, este reprezentat de pubertate; se desăvârșesc 
caracterele heterosexuale mature: sexualitatea este exclusiv 
obiectuală, este genitalizată şi orientată spre reproducere. 
Așadar, după Freud, perversul și delincventul sexual este 


- "rămas" la stadiul infantil al evoluţiei sale psihosexuale. 
Perversiunea reprezintă o compensare a faptului că, în evoluţia 
„sexuală, nu s-a atins stadiul genital; evitarea genitalităţii în 
„cadrul perversiunilor este deosebit de relevantă, mai ales în 
" sado-masochism, voyerism sau homosexualitate. 


ae 


retările psihanalitice asupra devianţei sexuale se regăsesc în 

lucrarea lui H. W. Gillespie - “Teoria generală a perversiunilor sexuale” 
ale cărei concluzii se prezintă după cum urmează: 


1) Fundamentele comportamentale ale perversiunilor sexuale își 
au originea în elementele esenţiale ale sexualității infantile. 


2) O perversiune înţeleasă clinic este specializată într-un mod par- 
ticular, în sensul în care ea nu lasă deschise decât două căi de a 
se "alimenta": aceea de a dirija deviat tensiunile sexuale şi de a 
constitui o relaţie sexuală obiectuală. 


3) o perversiune constituie o apărare faţă de conflictele generate în . 
cadrul complexului Oedip și în raport cu frica de castrare. 
4) Sistemele defensive au ca efect: 

a) regresiune a manifestărilor instinctuale (libido și agresivi- 
tate) la stadiile pregenitale, ceea ce are ca rezultat amplifi- 
carea elementelor sadice și sentimentelor însoțitoare de 
angoasă; 

b) sentimente de culpă la care se adaugă mecanisme de apărare 
împotriva acestora, pentru a proteja obiectul libidinal de 
ostilitatea externă. 


5) O trăsătură principală a perversiunii este aceea de atribuire a 
unui caracter libidinal fricii, sentimentului de vinovăţie, durerii, 
ca modalitate specifică de apărare. 


6) Reacţiile și modalităţile de apărare ale Eului sunt tot atât de 
importante ca şi experienţele instinctuale. 


7) în cazul perversiunii, Eul preia o parte anume din sexualitatea 
infantilă pe care o convertește în sens propriu; în acest fel, sunt 
blocate influenţele restului conținuturilor sexualităţii infantile 
(mecanismul Sachs). 


Un obiect libidinal idealizat la care se adaugă o parte a Eului care 
este relativ degrevată de angoasă și culpă, servesc acelui scop de 
relaţie sexuală deviantă care se desfășoară într-un spectru în care con- 
trolul realităţii nu mai funcţionează. 

Charles W. Socarides 1969 - a completat cercetările în acest dome- 
niu pe care le-a concentrat într-un ansamblu de direcţii după cum 
urmează: 

1) Nucleul conflictual al persoanelor cu devieri sexuale este gene- 
rat în copilărie și impune un comportament sexual care nu 
urmărește numai o detensionare orgasmică dar și supraviețuirea 
structurilor Eului. 


2) Faza preoedipiană, mai ales cea cuprinsă între un an și jumătate 
şi trei ani, este esenţială în declanșarea tulburărilor de dez- 
voltare psihosexuală. în această fază se produce fixarea pre- 
oedipiană, care este primară; o regresie la această fază se poate 
produce în condiţii defavorabile. 


3) Pacientul cu sexualitate deviantă este incapabil de a trece "cu 
bine” faza simbiotică și cea de “separare-individuaţie” din tim- 
pul copilăriei; aceasta dă posibilitatea de a întrezări frica origi- 
nară din care s-a constituit perversiunea respectivă. 

4) Sursa fricii originare care se manifestă la pervertitul sexual 
provine din faza preoedipiană mai înainte amintită, ca rezultat 
al acestui deficit de maturizare și dezvoltare se produc 
disfuncţii majore ale Eului și de aici, o necorespunzătoare 
evolutie a identităţii sexuale. 


5) Devianţele sexuale servesc refulării unui complex central: al 
compulsiei vizavi de regresarea la un stadiu preoedipian, în 
care, de o manieră conflictuală se manifestă atât dorința 
inconștientă cât și frica unei "contopiri” cu elementul matern, 
de realizare a unităţii “mamă-copil”, adică reinstalarea fazei 
simbiotice a copilăriei precoce. 

Sexualitatea delictuală - Stabilirea unei graniţe între situaţia în 
„care o formă de deviantă sexuală are doar o semnificaţie personală (nu 
aduce atingere altui individ, nici colectivităţii și nu provoacă scandal 
public, juridic "act privat”) și cea în care ea se transformă într-un 
delict cu evidentă relevanţă penală este condiţionată de o serie de fac- 
tori care includ interesul general al colectivităţii, gradul de prejudiciu 
moral sau fizic adus unei persoane, atentatul la bunele moravuri etc.) 
şi care pot varia mult de la un sistem social la altul. Psihanaliștii se 
regăsesc astăzi în primul pluton al celor care concep sexualitatea 
deviantă dintr-un punct de vedere mai nuanțat, am putea zice chiar 

"tolerant". Ceea ce scoate Însă în evidență psihanaliza este că dacă, 

din punct de vedere etic, termenul de toleranță aplicat Ia aceste mani- 
festări este cu adevărat justificabil, dacă ceea ce astăzi marchează soci- 
etatea liberă vizavi de astfel de comportamente este cu adevărat rezul- 
tatul unei toleranțe înțeleasă în sensul ei umanist: aceea de a putea lua 
îh deplină libertate o hotărîre, de a trăi conform unor principii şi decizii 
deliberate în mod conștient și responsabil. Pentru că, din punct de 
vedere psihanalitic, devianţele sexuale sunt în mod obligatoriu determi- 
nate în mod inconștient, cu alte cuvinte, "sunt acte comportamentale 
lipsite de libertatea propriei decizii” (C.W. Socarides, 1982). 


Abordarea psihanalitică a actului suicidar 


Teoriile psihanalitice clasice (Freud 1910, 1917) consideră că actul 
suicidar este considerat ca o ultimă consecinţă a dinamicii depresive 
"un nevrotic poate avea motivaţii'suicidare numai atunci când un 
impuls criminal, îndreptat către alţii se întoarce asupra lui însuși”. 
Obiectul pierdut şi apoi regăsit fantasmatic, este distrus în interiorul 
propriei persoane, iar persoana însăși își "plătește vina” prin moarte. 
In acest sens se pronunţă și Abraham, 1924 - o pierdere obiectuală 
(care trebuie înţeleasă nu numai ca o pierdere a relaţiei cu o persoană 
dar și ca un sentiment de profundă frustrare faţă de pierderea respec- 
tivă) determină mai întâi la persoanele predispuse la tulburări depre- 
sive, "un puternic val de ură”. Această ură trebuie însă contracarată 
imediat pentru ca persoana afecată nu poate accepta pierderea obiectu- 
lui respectiv. Apărarea se produce printr-un mecanism de regresie în 
care, prin modalități de trăire orală și prin raţionalizare fantasmatică, se 
încearcă “închiderea în propriul somatic” a obiectului pierdut. Astfel, 
obiectul este "salvat" dar se identifică cu propriul subiect. Ura care 
iniţial era concentrată asupra obiectului pierdut se reîntoarce asupra 
aceluiaşi obiect regăsit, "întrupat" m subiect, orientându-se deci către 
propria persoană și având consecinţe autoagresive majore. 

Pe de altă parte este constatat faptul că afectivitatea depresivă este 
mai puţin legată de sentimente de ură și ostilitate cât mai ales de senti- 
mentul de culpă cu caracter hipocondriac și stări de angoasă. îh raport 
cu aceste aspecte, Karl Abraham și Sandor Rado consideră că 
trăsătura sadic-canibalică a includerii obiectului pierdut îh subiect este 


62 Psihanaliza crimei - femeiaasasin 


generatoarea unor astfel de sentimente de culpă. J.O. Wisdom (1967) 
completează aceste aspecte cu faptul că pierderea obiectului poate fi 
resimțită ca fiind produsă, în prealabil în mod activ, cu alte cuvinte, nu 
o anume pierdere are drept consecință producerea unor reacții nega- 
tive ci reacţiile în sine au condus la pierderea respectivă, ceea ce 
generează o conflicţualitate autopunitivă. Rado (1928) și Fenichel 
(1945) au probat, pe baza unui material clinic, faptul că în stările 
depresive nu numai Supraeul se poziţionează antagonic în raport cu 
obiectul internalizat, dar în mod parțial, obiectul respectiv se asociază 
cu Supraeul reacţionând astfel împotriva propriei persoane. Acest 
fenomen intrapsihic cu un puternic potenţial suicidar este denumit 


“introiecţie duală”. 
Cercetări psihanalitice relativ recente (Heriz Henseler, 1977, 1982) 
face următoarea sistematizare psihanalitică a motivaţiilor de suicid: 


e distrugerea unui obiect internalizat; 
e autoagresiune; 
e sentiment de culpă,autopedepsire; ° 
e răzbunare; 
e descărcare paroxistică a unei tensiuni agresive - catharsis; 
* Stăpânirea omnipotentă a unei situaţii, control activ; 
* realizarea factică a unui dat emoţional deja prezent, în speţă 
faptul de a te simţi "mort"; 
e reîntoarcerea la trăiri infantile; 
e căutarea de contacte sociale, eventual sub formă regresivă - 
jocul hazardului; 
e dorința dereunificare cu o persoană deja decedată, dorinţe sim- 
biotice, extatice; 
* resemnare, încercare de "evadare"; 
e "magia" unui nou început, credința în reîncarnare, un nou sta- 
diu vital. 
Această listă de motive scoate în evidenţă faptul că tendinţele 
autoagresive, declanșate de un conflict cu caracter agresional 
reprezintă doar o parte a unor posibile structuri motivaţionale, o parte 

din ele, cum sunt unele din cele anterior enumerate, nefiind consecința 
unor compulsii autoagresive. 

Interesantă este ideea pe care şi-a pus-o G. Zilboorg (1937) constând 
în aceea că dacă nu cumva o serie de încercări de sinucidere reprezintă 
de fapt o încercare de “autoimpunere paradoxală”, de epatare a unui Eu 
deficitar. Același autor remarcă faptul că gesturile suicidare atât pe plan 
subiectiv cât și socio-cultural conţin elemente ritual-arhaice și de aici 
deschiderea către elementul etnologic şi către o posibilă arhetipologie a 
suicidului, din perspectiva teoriilor lui Carl Gustav Jung. 

Demersul interpretativ suicidar din perspectivă psihanalitică (după 
H. Henseler 1977, 1982) s-ar demarca după cum urmează: 


1) Sindromul presuicidar 


E. Ringel delimitează o triadă simptomatică pe care o constituie 
într-un sindrom, formată din îngustarea relaţională, axiologică și 
voliţională, retroversie a agresivităţii și fantasme suicidare, care, inde- 
pendent de structura persoanei sau de patologia somato-psihică pre- 
merge orice formă de comportament suicidar. Acest sindrom presuici- 
dar pare să reprezinte o parte a unei psihodinamici suicidare supraindi- 
viduale și nespecifice din punct de vedere nosologic. Cu toate că acest 
sindrom nu este specific, în sensul că apariţia acestuia nu duce 
inevitabil la suicid, în schimb producerea actelor suicidare este mar- 
cată de simptomele acestui sindrom. 


2) Specificarea relaţiilor obiectuale 


Rolul important al persoanelor apropiate în comportamentul suici- 
dar a fost subliniat din punct de vedere statistic, încă din 1879 de 
Emile Durkheim ("Le suicide, 6tude de sociologie”) dar nu în sensul 
unor interpretări psihanalitice ci din perspectivă anomică. 

Conform abordărilor lui Freud și Abraham, în psihanaliza suicidară 
"obiectul" ocupă un loc central. Nu însă pierderea oricărui obiect are 
consecințe depresive și mai mult decât atât suicidare. în literatura de 
specialitate, modul în care realizează legătura obiectuală poate să fie 
tipul unei relaţii de dependenţă, simbiotică, orală, pasivă sau 
masochistă. în acest sens, elementul matern sau patern are un rol 
important de jucat; astfel "detronarea" de către părinți a unui membru 

al familiei din rolul de persoană "favorizată" (de exemplu ca urmare a 
unui nou născut în familie) sau când un proces accentuat de identifi- 
care al părinţilor asupra unui copil este oprit în mod acut poate con- 
duce la decompensări autolitice: l 


3) Teoria instinctului morții și suicidul 

K.A. Menninger (1938, 1974) în concordanță cu teoriile “thanato- 
logice” freudiene, consideră că suicidul stă la capătul unui proces evolu- 
tiv îndelungat de continuă acutizare a unor tendințe autodistructive, care 
erau prezente cu mult timp înainte de actul propriu-zis. Același autor 
arată că la baza suicidului stau trei surse motivaţionale fundamentale: 


a) dorinţa de a ucide, ca expresie a agresiunii orientată extern; 

b) dorinţa de a fi ucis, ca o expresie a acţiunii conştiinţei morale 
asupra primei dorinţe; 

c) dorinţa de a muri ca o expresie originară a inctinctului morții. 


Aceste trei tendinţe, practic neevidenţiabile în stare pură, sunt 
supuse unor influențe multiple venite din partea mediului social, 
familial, a unor frustrări instinctuale sau a unor tulburări de dezvoltare 
ale Eului. lată de ce diferenţierea unor derivate “thanatologice” de 
formele de frustări agresionale este aproape imposibil de făcut. De alt- 
fel, teoria instinctului morţii, deşi extrem de sugestivă în implicațiile 
ei antropologice, nu s-a dovedit a fi până astăzi suficient de relevantă 
pe plan clinic-terapeutic. 


4) Suicidul, ca efect al unei crize narcisice 


Un alt aspect important, prezent în cercetările recente asupra sui- 
cidului, evidenţiază rolul sistemului axiologic individual”, cu alte 
cuvinte, felul în care individul se raportează valoric la el însuși. Astfel, 
există o serie de elemente semnificative care influențează negativ sis- 
temul de reglare al sentimentului propriei valori individuale: 


e modalitățile nerealiste de autoapreciere și autoevaluare; 


e rolul social asumat în mod contradictoriu în raport cu 
interrelaţiile umane; 

. discrepanţele care există între reprezentările imaginare cu 
privire la moarte și realitatea morţii; 

e diferenţierile deformate întrsemnificaţia lui "a muri” și cea a 
lui "a te omorî”; 


: e modalitățile magice de control cu realitatea. 


Noile teorii psihanalitice asupra fenomenului narcisic au putut 
releva mai bine o serie de trăsături particulare şi de fenomene aparent 
contradictorii ce caracterizează persoanele predispuse la sinucidere; 
acest model se bazează pe evoluţia și specificul modalităţilor de com- 
pensare a crizelor de valoare individuale. 

Iniţial prin narcisism, Sigmund Freud a desemnat investiția libidi- 
nală, ocuparea libidinală a reprezentărilor psihice pure individuale, cu 
alte cuvinte tabloul intern al propriei persoane. În cadrul actualului 
concept asupra narcisismului, care modifică și lărgește termenul freudi- 
an, există doua accepțiuni care sunt aplicabile Ia fenomenului suicidar: 


a) prin narcisism este desemnat un ansamblu de stări asupra sis- 
temului psihic propriu, ce include atât sentimentul narcisic pur, 
de supraevaluare exagerată și neîngrădită cât și contrariul, sen- 
timentul acut de nesiguranţă și însingurare. 

b) narcisismul este folosit pentru a desemna un anumit tip de 
relaţie obiectuală “obiectual-narcisică”. 

Studii efectuate pe cazuri nepsihotice” de tentative de suicid (H. 
Henseler 1971, G. Ammon, 1973) au scos în evidenţă o serie de astfel 
de trăsături narcisice: 

e  îh cea mai mare parte a cazurilor s-a detectat o problematică nar- 

cisică cu mult timp înainte de producerea tentativei de suicid; 

e această problematică narcisică a jucat un rol catalizator și a stat, “ 
într-o mare măsură Ia originea reacției autolitice; 

e aceste conflicte narcisice, în concordanță cu stadiile evolutive 

ale sexualităţii infantile, pot fi structurate îh trei grupe: 
- conflicte legate exclusiv de identitatea psihosexuală, 
- conflicte determinate de sistemul de valori și dorința de 
influenţă, putere, 
- conflicte legate de acceptarea efectivă a condiţiei umane. 


- Psihanaliza crimei 


-5- 


Însemnări și comentarii 
de psihanaliză criminală 


- Cazuistica cercetată - 


Am optat pentru alegerea a cinci deţinute condamnate pentru 
infracţiunea de omor și prezentarea comportamentului lor aberant sub 
forma unor cazuri-tip, întrucât modul de comitere al infracţiunii cât şi 
relaţia cu victima, se constituie ca fiind reprezentative pentru întregul lot 
supus studiului nostru. La o primă observare se constată deosebiri fun- 
damentale între deţinutele testate; deosebiri legate atât de vârstă, 
pregătire, mod de realizare al faptei, dar și de alegerea victimei; comună 
fiind doar semnificaţia atribuită victimei de către fiecare din deţinute. 

Victima este întotdeauna strâns legată de obiectul iubirii, al confor- 
tului și securităţii psihice; fie că este chiar obiectul iubirii (cazul J.M.) 
fie că este stresorul iubirii, cel ce răpește o parte din iubirea obiectului 
pentru subiect (cazul T.V.D.), fie că este valorizată ca obstacol în 
găsirea echilibrului (cazul T.M.) ori ameninţător al propriei ființe psi- 
hice (cazul C.D.). în fiecare caz afectivitatea este procesul atins de 
dizarmonia psihopatică, total deturnată, incapabilă să contribuie la 
realizarea unor conduite adecvate situaţiilor. Afectivitatea fiind alertată 
ca funcţionalitate din punct de vedere al criteriului normalităţii psihice, 
ea apare în funcţiune firească la persoanele respective pe plan subiectiv. 
De aceea, actul nu trebuie privit ca rezultat al unei tulburări de afectivi- 
tate de care este atinsă făptașa; boală ce ar putea evolua sau remite. 

Este vorba de întreg psihismul dizarmonic înnăscut, fiind imposibil 
de înlăturat această dizarmonie; singura posibilitate reeducativă fiind în a 
condiţiona pe respectivul individ, a-l învăţa anumite strategii compor- 
tamentale de inhibare a actului, de amânare a lui, prin conştientizarea 
defectivităţii raportată la conduita socială acceptată ca normală. 

Ucis şi ascuns printre oameni 


în 1977, într-un martie înzăpezit, Bucureștiul trăia drama publică a 
unei crime; a fost greu de elucidat nu numai autorul, dar şi motivul pen- 
tru care un copil inocent de vârstă preșcolară a meritat a i se lua viaţa. 

După procedura de rigoare, făptașa a fost descoperită în persoana 
unei tinere femei care nu avea nici o legătură directă cu victima; cu 
atât mai abscons părea motivul, cauza şi scopul final al omorului. 

După cinci ani de la comiterea infracțiunii am supus deţinuta 
T.V.D. unui examen psihologic analitic, constând într-o anamneză 
amănu'nţită, observarea comportamentului zilnic pe o perioadă mai 
îndelungată, aplicarea unui test proiectiv SZONDI, având ca scop elu- 
cidarea cauzelor de ordin intern și extern care au condus-o pe tânăra 
femeie la comiterea faptei. 

T.V.D. este primul copil al unei familii modeste (tata tâmplar, mama 
muncitoare) cu un nivel material și cultural mediu. O copilărie aparent 
normală, dar deja încep să se constituie primele conflicte (ura pentru sora 
mai mică care îi răpește întreaga dragoste maternă) pe care le rezolvă în 
mod violent (bătăi, certuri) deci impulsivitate și agresivitate manifestă. 

Un accident soldat cu un traumatism cranio-cerebral închis, con- 
siderat mai târziu ca generator al unei epilepsii (crize de petit mal) a 
fost singurul moment de cumpănă somatică. 

Perioada școlară deși nu strălucește, trezește și dezvoltă unele 
interese culturale care o socializează şi disciplinează totodată. 
Pasionată de științele naturii, continuă liceul ca elevă mediocră, 
pregătindu-se pentru un examen de admitere la un institut pedagogic 
de profil; doreşte obţinerea unei poziţii sociale și a independenţei 
materiale cu un efort minim. 

Eșecul (respingerea la examenul de admitere) o proiectează într-o 
stare de catatonie prelungită, interpretată mai târziu ca suită de accese 
epileptice ce s-au conturat sub forme disimulate. 

Se remarcă din pubertate un libidou intens; dorințele erotice difuze 
la început, apoi sub presiunea educativă a mamei, ele îmbracă forma 

„dorinţei de a-și întemeia o familie (acesta fiind modul social în care 
relația sexuală este permisă). își iubește părinţii în măsura în care 
iubind-o îi asigură un climat de confort și securitate; ei sunt obiective 
utile dar nu au o individualitate spirituală pentru T.V.D. 

Funcţionară fiind, o satisface situaţia socială cât și munca 
stereotipă conformă structurii sale anancaste, de om înclinat spre 
ordine și migăleală. Deoarece legăturile sale sentimentale nu se pot 
concretiza, nu se pot împlini prin realizarea actului sexual, aban- 
donează rapid şi fără motive reale toate relațiile cu parteneri de sex 
opus, deşi este avidă de acest gen de relații. Se evidențiază o nouă 
conduită premorbidă de obârșie sexuală care ascunde o mare inflație 
psihică. Se reține, ca o justificare a rapidei relații ce o stabilește cu 
E.V. (viitorul ei soţ), faptul că dintotdeauna uniforma i-a indus un sen- 
timent deosebit de potenţa, de virilitate (pe care ea o caută ca fiind 
corespondentul masculin al tensiunii şi problematicii sale erotice). 

Este o perioadă de acumulări culturale; subiectul citește mult, 
vizionează spectacole, nu a abandonat ideea unei specializări (în vederea 
căreia, deși nu are un scop clar, urmărește și participă cu regularitate 
la disecțiile de la Institutul medico-legal). O preocupă viitoarea fami- 
lie, face achiziţii de obiecte necesare unei "vieţi în doi”; îi place să 
mănânce bine, să se îmbrace bine - acestea fiind mărturii ale idealului 
său de viaţă (tot ceea ce-i satisface nevoile materiale personale este 
ridicat la nivelul de ideal de viață și totodată lege pentru cei dinjur). A 
urmat o perioadă în care întreținea relaţii cu cetăţeni străini, existând la 
un moment dat și tentaţia unei căsătorii și emigrări în vederea realizării 
unor profituri materiale probabile. 

Relaţia cu E.V. se anunţă a fi deosebită, captând-o în întregime 
datorită unor motive clare: 


e se realizează sexual legătura dorită de atât vreme, libidoul său 
fiind satisfăcut; 


e Situaţia deosebită a lui E.V. îl face vulnerabil în faţa acestei 
relații care-i oferă confort material și spiritual (era în divorţ, deși 
soția rămâne marea revelație sentimentală a lui, conviețuirea lor 
este imposibilă). 


Divorțul fiind în fază finală, se hotărăsc detaliile căsătoriei ce 
urmează să aibă loc în următoarele luni; se pare că nu există impedi- 
mente obiective pentru realizarea ei. D 

Singurele momente de neînțelegere și discordie în noul cuplu sunt 
legate de obstinația cu care E.V. își păstrează sentimentele pentru 
fosta soție și mai ales pentru copilul acesteia, manifestându-şi în 

instanța de divorţ dorinţa de a-l păstra pentru el. Acest fapt o deranjează 
pe TV.D. care se vede concurată şi coexistentă ca obiect al afectivității 
lui E.V. şi nu unicul obiect al ei. Se simte amenințată. Egocentrismul 
său nu permite acceptarea unor coexistenţe afective; se vrea a fi unica 
fiinţă iubită, unica preocupare a lui E.V. Persistenţa și locul pe care soția 
absentă a lui E.V. și copilul ei îl ocupă în sistemul lui de valori afective, 
constituie stresori majori; încercările lui T.V.D. de a le distruge ima- 
ginea sub care se păstrează, se soldează cu un eșec; se instituie o situaţie 
frustrantă trăită ca o veritabilă nevroză obsesională, perfect mulată pe 
structura psihică anancastă. T.V.D. devine anxioasă, fobică, obsedată de 
ideia inutilităţii sacrificiului făcut (învirtutea educaţiei primite, virgini- 
tatea oferită ca preţ al stabilităţii lui E.V. îi apare drept sacrificiu). 
Această stare frustrantă generatoare a unei mari inflaţii psihice se 
accentuează datorită aspectului intermitent pe care-l capătă sub aspect 
sexual relaţia cu E.V. (unicul mod de comunicare) este deteriorată. 

Acesta este un moment de mare panică pentru T.V.D., moment- 
obstacol suprem pe care nu-l poate înlătura sub nici o formă - niciuna 
din soluţiile normale prezentate de experienţa socială nu rezolvă la 
modul "psihopatie” situaţia, adică nu-i poate asigura certitudini ego- 
centrice. Tot ceea ce contravine și împiedică narcisismul, satisfacerea 
nevoilor personale (erotice în special) indiferent de modul în care ele 
se armonizează cu necesităţile partenerului, devine agresiune vitală 
căreia i se răspunde prompt, similar, tot prin agresiune vitală. 

Revenit la modul concret de pregătire și de realizare a actului, am 
vrea să subliniem maniera minuțioasă de premeditare a actului și a con- 
secinţelor; o premeditare cu multe elemente inconștiente în prima fază 
dar, continuată și încheiată printr-un act a cărui execuţie denotă o plani- 
ficare lucidă a detaliilor și cu o deosebită forță. Iată elementele de bază: 

a. în acel an concediul de odihnă este planificat în luna martie; 
T.V.D. nu încearcă să-l replanifice într-o dată concordantă cu 
cea a concediului lui E.V.; 

b. Actul se petrece în zilele în care E.V. (cel care l-ar fi putut 
împiedica) se află reținut în alt oraș, neexistând pericolul unei 
întoarceri inopinate. 

c. T.V.D. își procură spaţiul necesar actului - deci mărturia 
premeditării actului este clară (suntem de acord că nu a fost. 

premeditată modalitatea de realizare a actului ci doar actul în sine 
- semnificații, consecințe. 


d. Caută și pregăteşte relația cu cel ce inconștient îi va fi complice 
(îl alege cunoscând calitatea morală a acestui individ, îl introduce 
într-o falsă problematică, ascunzându-i adevărata faţă a relațiilor 
şi intențiilor ce le are față de victimă; îi plătește acțiunea). 


Deci în momentul în care complicele îi predă copilul răpit, T.V.D. se 
află din punct de vedere psihologic (și fizic) pregătită pentru săvârșirea 
faptei. în acea zi era întocmai unui animal de pradă ce stă la pândă; 
întreaga lume dispăruse, intrase într-un con de umbră - un singur culoar 
era luminat - cel al acţiunii ce devenea necesară pentru dobândirea pro- 
priei fiinţe fizice (deci pentru conservare și supraviețuire). 


* Relaţia cu victima este bizară, relevând aspectul de obiect cu 
anumită utilitate pentru propria persoană; pentru psihopat aces- 
tea fiind semnificaţiile tuturor relaţiilor ce Ie stabilește cu 
semenii săi (în funcţie de utilitate și gradul de satisfacere a pro- 
priilor dorinţe). 

Defectivitatea afectivă este clară; psihopatului îi este străin sen- 
timentul. El confundă trebuinţele cu sentimentele (în virtutea 
unor modele sociale fixate în ontogeneză). 


e Urmărind minimalizarea consecinţelor, a riscului după efectu- 
area actului, înlătură orice indiciu; răceala, luciditatea cu care 
realizează actul ajungând până la înlăturarea obiectului. 
(Cadavrul victimei fiind purtat prin întreg orașul pentru a fi 
abandonat în Gara de Nord; deci ascuns printre oameni). 


e Lipsită de culpabilitate, T.V.D. se simte eliberată de tensiunea 
psihică resimţită atât de acut până în acel moment; primul act 
care se impune ca fiind necesar este somnul (actul este elibera- 
tor al tensiunilor acumulate). 


Nu vrem se negăm acel fond epileptoid care poate fi acceptat 
întrucât este evidenţiat prin EEG; vâscozitatea post-act, nevoia de 
somn - poate fi justificată prin acest fond epileptoid, dar nu și premedi- 
tarea actului, semnificaţia pe care i-o acordă făptaşa. 

în perioada cuprinsă între act și arestare, T.V.D. duce o existență 
marcată de satisfacția posedării obiectului iubit paralel cu teama 

crescândă de represiunea socială, dar nu există nici un moment de cul- 
pabilitate propriu-zisă. 

Descătușată din mrejele tensiunii psihice nu are în vedere aspectul 
social justiţiar al actului, de aceea momentul arestării o surprinde. 
Având o atitudine refractară în tot timpul anchetei, T.V.D. trăiește o 
Stare de perplexitate, de uimire în faţa propriei fapte, întrucât nu a - 
gândit implicaţiile umane și sociale ale acesteia. De aceea i se pare nor- 
mal ca E.V. să o părăsească, să refuze orice comunicare cu ea, de fapt 
drama autentică pe care o trăiește subiectul nostru. Nici în aceste 
momente traumatizante nu consideră că a pierdut obiectul iubit datorită 
faptei ei, ci datorită unor constrângeri sociale la care a fost supus E.V. 

în timpul detenţiei E.V. se transformă periodic din obiect al iubirii 
în obiect al urii sale, întreaga vinovăţie fiindu-i atribuită lui. 

Deci după aproape 6 ani de la comiterea infracțiunii, T.V.D. sub 
presiunea cadrului privativ (cu frustrările lui dar și cu componentele 
reeducalive specifice) și-a construit un model social al culpabilităţii, 
exterior, superficial o conduită culpabilă simulată, mulată pe modelul 
reeducativ oferit de detenţie. Se simte frustată de lipsa libertăţii, a 
familiei dar nu de semnificaţia intrapsihică a faptei. Trăiește o puter- 
nică anxietate faţă de social, deși dorește libertatea îi este teamă de ea, 
de reacţia de respingere a grefei - adică a ei, de către societate. 

Aplicarea testului proiectiv SZONDI, ne oferă date extrem de 
interesante despre structura pulsională a lui T.V.D. Factorii pulsionali 
bazali, de rădăcină sunt cei care explică sadismul şi defectuozitatea 
contactului interuman. 

e Baza pulsională în care rezidă dizarmonia psihică a subiectului 

“este trebuința de agresiune și defectivitatea relaţiilor cu mediul 

şi cu oamenii; defectivitate ce se constituie în virtutea egocen- 
trismului funciar, al refuzului deschiderii spre un Altul. 

Factorii manifeşti, simptomatici vor fi semnificativi pentru: 

e fondul epileptoid (tipul de A.N.S.)vâscozitate, rigiditate, fixitate. 

e nevoia de spectacol în slujba aceluiaşi egocentrism, stimulat în 

condiţiile detenţiei. l 

e problematica sexuală, parțialumanizată, isteriformă și conflic- 

tuală (libido cu nivel ridicat de activism). 

Există un pericol pulsional condiționat de nesatisfacerea 
trebuințelor sexuale și de agresivitate; de aici pleacă conduita tipică a 
lui T.V.D., caracterizată prin: instabilitate timică, labilitate și 
ambivalenţă atitudinală, iritabilitate - impulsivitate - explozivitate, 
imposibilitate de amânare a reacţiilor la stimulii externi. 

Se remarcă o puternică acumulare a dorințelor de mânie, ură, furie, 
refulate și pentru care supapa defulatorie este relaţia interumană; carac- 
terul instabil și deseori nefericit al relaţiilor ce le stabilește. Se remarcă, 
de asemena, o dilatare a Eului, o alunecare spre supraestimarea propriei 
persoane, a propriilor posibilităţi, un înalt grad de disimulare și simulare 
a trăirilor psihice autentice. 

Neputinţa de realizare a dorințelor îi creează o viaţă pargxismală, 
puternic concretizată în stări caleidoscopice: idei obsesionale, accese 
de furie, idei de suicid isteriform (pericolul real nu există, întrucât este 
prea puternic egocentrismul) - T.V.D. este o planetă în jurul căreia tre- 
buie să graviteze toți sateliții galaxiei. 


Concluzii - Repere de psihoterapie 


Deci T.V.D. este o psihopată paranoidă, explozivă și demonstra- 
tivă, lipsită de cenzură etică interioară, dominată de problematica 
sexuală, incapabilă de comunicare și socializare (în sensul în care 
socializarea este o devenire prin social). 

Reeducarea în aceste condiţii este extrem de dificilă - ea trebuie să 
însemne nu adâncirea culpabilităţii (căci culpabilitatea nu poate fi for- 
mată) ci dezvoltarea unor strategii proprii de adecvare la social - cenzura 
etică supremă. T.V.D. trebuie învățată să-și elaboreze metode eficiente 
de reprimare a agresivităţii manifeste și căutarea supapei defulatorii, 
nu prin acte agresive (sado-masochiste) ci prin activităţi stereotipe 
corespunzătoare structurii sale anancaste, 

Convorbiri individuale periodice care au ca temă realizarea sa 
umană prin munca în libertate, posibilitatea unei relaţii erotice şi chiar 
de constituire a unei familii - vor constitui psihoterapia de condiţionare. 
necesară. T.V.D. trebuie învățată să viseze despre ea frumos, uman, 
lucru realizabil numai în măsura în care va ști să-și reprime exploziile 
intrapsihice, să răspundă adecvat la normele sociale. 

Până în momentul eliberării sale T.V.D. trebuie să-și depășească 
lumea interioară luminativă în care supremă este ambivalenţa dorinţă: 
libertate-spaimă de libertate; pentru că ea nu trebuie să părăsească 
detenţia sub presiunea unor noi stresori. 

Trebuia urmărită relaţia cu mama victimei care este de fapt stre- 
sorul principal deoarece a ameninţat-o cu moartea; în situația în care 
tensiunea intrapsihicâ depășește limitele toleranţei (care î în pofida 
reeducării este fragilă și chiar fragilizată de detenţia prelungită), 
T.V.D. poate ajunge într-o situaţie existenţială limită în care să-și 
reconstituie comportamente agresive de tip omucidar. Deci, o compo- 
nentă bazală a sistemului reeducativ trebuie să fie de condiţionarea lui 
T.V.D. de spaima de a fi liberă; să se constituie modele posibile de 
relaţionare și rezolvare a relaţiei cu mama victimei, conform normelor 
sociale (socialul o va apăra pe T.V.D. în momentul în care ea va 
deveni o parte activă a lui). 

O privesc deseori şi-mi pare că ochii mari, prelungiţi spre tâmple, 
ascund o spaimă de animal tânăr urmărit de un dușman necunoscut dar 
persistent și puternic; un dușman interior, al cărui dresor nu poate să 
fie nici măcar ea însăși. Scopul actului a fost realizat, victima, copilul 
nu mai există nici măcar într-o amintire a culpabilității interioare. 


Pasiuni devoratoare 


Deseori, când încerc să-mi imaginez o driadă, acea nimfă zveltă a 
pădurilor - îi ofer concretețea înfățișării lui M.I. Brună, zveltă, foarte 
tânără, M.I. dă impresia unei căprioare speriate, oprită o clipă din mer- 
sul-zbor pentru odihnă și totuşi ea este subiectul făptuitor al-unui omor. 
Cum a putut ajunge această adolescentă în pragul unui comportament 
atât de malign cum este omorul? Justificări nu există, dar explicaţii; 
cauze, relaţii, deci îndemnul spre această atitudine trebuie găsit, adus la 
lumină și conștientizat ca o armă pentru anii de viață care urmează. 

Să încercăm să o cunoaștem pe M.L, clasic, începând cu momentul 
și locul naşterii. 

într-un orășel din Banat, o tânără a zămislit o fetiță, apoi după 
câţiva ani un băiat. Familia în care M.I. deschide ochii primeloi 
întrebări este puţin altfel decât celelalte; există o tensiune permanentă 

generată de gelozii absurde, nevoie de "avere", de acumulări materi- 
ale. M.I., deşi recunoaște că mama a avut întotdeauna grijă de nevoile 
fizice ale ei, își iubește tatăl pe care-l vede într-un mod metaforic 
printre zecile de porumbei pe care-i creștea; imaginea mamei și a 
fratelui este palidă, un balast oarecum necesar. Copilărie, normală, fără 
evenimente deosebite. M.I. face muzică, sport, recită, face totul pentru 
a fi vedetă - note demonstrative, extrem de ciudate la un copil interior- 
izat, timid, tăcut, lipsit de prieteni. Demonstrativitatea este unicul mod 
prin care ea își exteriorizează nevoile de comunicare și apartenenţa la 
armonia umană, în același timp conservându-i egocentrismul, accen- 
tuându-l chiar. Egoismul, narcisismul lui M.I. este şi rezultatul unui 
model familial - ea trăiește între doi oameni, părinţi, separați spiritual 
prin egoismul lor, fiecare având în vedere doar rezolvarea propriilor 
trebuinţe și a unor obligaţii ce le consideră comune - copiii. Aceasta 
este unica lor legătură, iată deci sărăcia afectivă extremă a universului 
familial în care se dezvoltă și se formează M.I. 

La 14 ani, părinţii se despart; copiii rămân mamei, dar acest 
moment, supraadăugat pubertăţii, îi apare lui M.I. catastrofal. l 

MI. trăieşte o teamă a despărțirii de tatăl său, obiect suprem și ideal 
al iubirii sale - tată ce se va manifesta prin refuzul direct al mamei, pre- 
ferând să plece într-un alt oraș, într-un mediu necunoscut și indiferent ei, 
casa mătuşii sale. Aici va întâlni un mediu oarecum elevat, preocupările 
intelectuale ale mătușii i se transmit sub forma unei conştiinciozităţi 
exagerate care ascunde de fapt structura sa schizoidă. Renunţă Ia muzică, 
Ia sport, motivată şi convinsă de lipsa atitudinilor sale - deci o compo- 
nentă depresivă aleatorie, situație de amputare afectivă - care a fost ple- 
carea de lângă tată. Se instituie o stupoare shizoidă (blocaj afectiv ce va 
reveni la fiecare stres puternic suferit de M.L) concretizată prin dificultăţi 
„m asimilarea programului de învățământ, lipsa încrederii în sine. Nu are 
dorinţe, nici interese culturale, nu-i place lectura, dar docilă își asumă 
Modelul ambițios al aspirațiilor mătușii care o vrea studentă la medicină. 
„Acceptă plimbări și relaţii platonice cu un tânăr recomandat și acreditat 

autoritatea mătuşii, aceasta fiind singura relație interumană, dar fără o 
'Coloratură afectivă. 

M.I. nu a avut prieteni niciodată, ea este un bloc, "o cutie neagră” 
„impenetrabilă și nerezonantă. 

Incidentul avut cu mătușa sa la sfârșitul liceului, vrând să fie o 

revoltă, duce la fuga lui M.I. în casa părintească, la mama ei, acum 
recăsătorită legal, alături de fratele său, în orășelul copilăriei. Se anga- 
jează la o uzină, urmând să se califice într-o meserie, indiferent care va 
fi ea, căci M.I. nu a avut niciodată sentimentul apartenenței și utilității 
sociale, al realizării sociale, al împlinirii individuale prin social. 

Restabilind legătura cu tatăl său, vizitându-l des, plimbându-se pe 
dealurile din jurul orașului - timpul părea să fie altfel pentru M.I. în 
acest moment îl cunoaște pe N., - figură insolită de adolescent, 
deosebit de majoritatea tinerilor cunoscuţi de M.I. atât prin poziţia 
socială a părinţilor (care impresionează la acea vârstă când valorile 
confirmate de societate sunt acceptate ca atare și însușite) cât și prin 
temperament, grad de instruire, aspirații, interese, grad de cultură. 
Deci M.I. întâlneşte un tânăr entuziast plin de vitalitate, instabil lotuși; 
un tânăr care dorește să devină, să iubească și să convingă. Acest 
hipervitalism o tulbură pe M.I. amintindu-i pe tatăl ei, o antrenează, o 
prinde într-un iureș ce se transformă în torent pe măsură ce faptele se 
aglomerează, se precipită. Extrem de inegal, de o mare labilitate 
timică, N. o transformă pe M.I. într-o fiinţă nouă, învăţând-o, pentru 
prima dată în viaţă, interesul și curiozitatea față de ceilalţi. Această 
relaţie capătă completitudine prin relaţia sexuală stabilită, relaţie cu 
rezonanţă diferită la cei doi parteneri. 

MI. s-a legat de N. cu întregul său vid afectiv anterior, învățând 
preţul afacerilor, dăruind și comunicând prin această dăruire, (relaţia 
sexuală este prima formă de comunicare autentică a lui M.L). Este 
atașamentul schizoidului, ruminativ și imposibil de șters, de o mare 
forță, ascunsă sub docilitatea obișnuită. Pentru M.L, N. este un suprem 
ideal; el satisface atât dorinţele sale subordonate principiului plăcerii 
cât și nevoia sa de comunicare; deci, e normal ca ea să dorească să-l 
dobândească definitiv pe N. 

Această relaţie ce-şi urma făgaşul său oarecum calm, este tensionată 
prin apariţia unui conflict creat și întreţinut de familia tânărului care 
nu poate să o accepte pe M.L; ea provenea dintr-o familie ce nu oferă 
garanţii morale și sociale. 

Tânărul N. nu suportă oprobiul părinţilor și hotărăște cu labilitatea-i 
şi imaturitatea afectivă tipică să abandoneze momentan relația cu MI. 
N. este la vârsta când nu caută permanentul, când efemerul îi oferă sat- 

isfacţiile experenţiale necesare. M.I. intră într-o mare panică, amenință 
cu sinuciderea, iar apoi văzând că nu obţine efectul scontat, lovește cu 
cuțitul pe N. Nu-și aduce aminte unde lasă cuțitul, deşi ulterior fl caută 
pentru a se sinucide. Deși îl iubește, există un dezinteres tipic psihopatie 
pentru victimă; dezinteres care reflectă nu numai dezorganizarea psihică 
post-act, dar în primul rând detensionarea, anularea conflictului fiind 
resimţită ca eutimie. 

Aplicarea probei proiective SZONDI relevă o structură psihopatică 
schizoidă cu filiere pulsionale isteroide. Sexualitatea infantilă, 
imatură, cu note masochiste și isteroide. Refulându-şi feminitatea și 
sexualitatea și sublimând-o prin nevoia de cultură, spiritul de sacrifi- 
ciu - se constituie o formă a tensiunilor sexuale actuale care nu sunt în 
pericol pulsional imediat. M.I. trăiește dramatic neputinţa de a se rea- 
liza, exprimându-se printr-o viaţă paroximală puternică (accese de 
furie isterică îndreptate asupra ei însuși, idei obsesionale, stări crepus- 
culare, cvasi-delirante) care o fac nereceptivă altor arii problematice. 

Dilatarea latentă a Eului condiţionează o patologie paranoidă; 
imaginea victimei prin succesive reconsiderări se îmbogățește, împru- 
mutând întregi relaţii și conjuncturi, tot mai multe abdicări de la real, 
riscând să devină un veritabil sistem de idei delirante. 

Capacităţile cognitive asimilative ale lui M.I. sunt paupere, printr-o in- 
hibare a cogniiei, a intereselor culturale în favoarea dizarmoniei afective. 

Trebuie remarcat în mod deosebit, original, de rezolvare a culpa- 
bilităţii, a tensiunilor psihice pe care ar trebui să le creeze culpabili- 
tatea și anume: în virtutea egocentrismului psihopatie, M.I. consideră 
că păstrarea victimei în centrul sistemului său fabulativ o absolvă de 
vinovăţie. Dintr-un anumit punct de vedere M.I. nu se află într-un 
pericol pulsional imediat ci dimpotrivă, de abia acum ea își posedă cu 
devărat obiectul iubit. Așa cum un invidid oarecare atunci când 
dorește să posede un obiect îl cumpără, așa și M.I. pentru a-și poseda 
obiectul iubirii l-a distrus ca fiinţă vie, cumpărându-l cu prețul 
libertăţii sale. 

Pe plan relațional M.I. se manifestă aparent ca o inhibată, o retractilă; 
o satisface relaţia sa aberantă pe plan mental cu victima și în același 
timp, rigiditatea gândirii și a conduitei, egoismul său (în detenție 
instinctele sunt chemate să dirijeze rezolvarea problematicii cotidiene!) 
explică lipsa interesului pentru oamenii din jur. 

M.I. este o schizoidă totuși, deci clivajul gândire-afectivitate este 
prezent și explicativ pentru atitudinile sale bizare în anumite 
momente. Imposibilitatea ei de a comunica autentic este în acord cu 
lipsa nevoii de comunicare autentică, căci lumea obiectuală este înglo- 
bată Eului său ca o, sumă de date ce-i sunt necesare momentan și 
cărora nu are ce să le transmită și cui să le transmită mai ales. 

Stresată de circumstanţele concrete ale detenției, terorizată de ideea 
devenirii sociale ca o placă pentru grija cu care este înconjurată în 
aceste momente de familie, M.I. prezintă o ușoară alterare nevrotică, 
situaţională, dar remediabilă în condiţiile revenirii la normalul social. 

Sunt notabile aspiraţiile lui M.I., dar depășesc posibilităţile intelec- 
tuale reale; fiind de fapt modalităţi prin care ea încearcă să realizeze 
niște scopuri sociale care să mulțumească pe cei care au condamnat-o 
pentru fapta sa (a deveni studentă la medicină) deci a realiza schema 
apartenenţei la social fără conţinut propriu-zis. Această situaţie este un 
mod auto-educativ eficient deocamdată. Din punct de vedere psiho- 
patologic, M.I. este o psihopată schizoidă cu elemente mixte para- 
noide și isteriforme. Probabil că aceste elemente isteriforme - expresii 
a unei regresiuni comportamentale sunt accentuate de circumstanțele 
nevrotizante ale relaţiilor interumane din detenţie. 

Egocentrismul psihopatie a lui M.I. o izolează, făcându-i inaccesi- 
bilă în mod sincer comunitatea penală, relaționarea și sentimentul de 
apartenenţă. într-o scrisoare recentă, M.I. cu o deosebită acuitate 
descoperă și exprimă tragicele limite ale socializării sale: 

„.. "ȘI El a fost atunci bunul cel mai de preţ. A greșit foarte mult, 
dar l-am iertat. A vrut să mă părăsească pentru a se întoarce la ai lui. 
L-am iertat și niciodată nu-l voi urî fiindcă mă aflu aici și întotdeauna 
voi vorbi frumos despre el. Am descoperit acum în el un om, dar nu pe 
cel pe care lumea îl cunoaște, ci unul doar al meu, care nu poate muri, 
care nu poate îmbătrâni, pe care nu-l pot uita, pe care nu pot să nu-l 
iubesc, fiindcă îl privesc cu niște ochi care nu-l văd decât pe el'. 

Cu timpul însă această imagine a victimei (păstrată ca simbol și 
plată a vinovăţiei) se va învechi, se va acoperi de praf ca un bibelou 
uitat pe raftul unei etajere rămasă într-un colț al odăii sufletești. 
Această experiență traumatizantă a lui M.I. a determinat o.inhibare de 
tip psihopatie a funcţiilor cognitive, manifestată prin regres comporta- 

mental. Refugiul în infantil, în ireal şi în imaturitate este oglindă a 
dezorganizării întregului psihism. 


Concluzii - Repere de psihoterapie 


întocmai unei construcții din cuburi colorate care s-a dărâmat 
(bobârnacul fiind actul în cazul nostru) și ar trebui o forță coezivă fan- 
tastică pentru ca aceste cuburi să mai construiască ceva, cândva. M.I. 
este victima propriului act și prin asta este o victimă a victimei care o 
domină și acum. 

A reeduca un individ prezent este realizabil doar atunci când indi- 
vidul prezent îl poartă în sine şi pe cel absent (victima) și totuşi impli- 
cat, reeducarea devine o problemă de cosmpolie a persoanei. lată de 
ce cazul lui M.I. se pretează unei abordări analitice de fineţe și durată; 
conștientizându-și fapta, ea dezvoltă un gen de culpabilitate și avem 
certitudinea că nu va repeta, dar trebuie ajutată prin stimularea unor 
interese culturale, care să o ancoreze în social și să dea totodată 
garanţia reinserţiei sale sociale. M.I. trebuie angrenată într-un sistem 
de muncă care cere o participare intelectivă, decizie, responsabilitate. 

„Dacă va învăţa să vibreze Ia evenimentele lumii, să participe con- 
stant la inconstantele semenilor săi, M.I. va accepta ideea existenţei 
sale ca experiență umană sub toate aspectele. 


Refuzul de a fi mamă 


Atunci când am aplicat și am obţinut primul profil pulsional 
Szondi al acestei femei, încă tânără, (născută în 1939) am avut reve- 
laţia unei descoperiri. Sub aparența unui calm și echilibru desăvârşit, 
T.M. ascundea adevărate drame pulsionale. 

Născută în Moldova, într-un sat de lângă Suceava, T.M. este fiica 
cea mare a unei familii numeroase de o condiție materială medie. 
Copilăria și pubertatea au fost lipsite de evenimente deosebite pe plan 
concret, exterior, dar tocmai această liniște și lipsă ne indică o struc- 
tură schizoidă a lui T.M. Această fâcere ascunde o conflictualitate 
inconștientă, cu mari tensiuni cât și o mare dizarmonie afectivă. După 

terminarea instruirii școlare (nivel primar) T.M. se va căsători cu un 
tânăr din satul ei, zidar de meserie cu care va avea și un copil. Deși 
afirmă că a făcut această căsătorie "din dragoste” lipsa de semnificaţie 
acordată acestui eveniment cât și celui imediat următor și anume cel al. 
devenirii materne pune mari semne de întrebare asupra sentimentelor 
care în mod normal ar fi trebuit să existe. De aici se desprinde o primă 
concluzie: T.M. este incapabilă de a avea sentimente, de a simţi dinco- 
lo de propria persoană, adică dincolo de manifestarea firească a unor 
instincte de conservare. întotdeauna T.M. a acordat importanţă lumii 
înconjurătoare numai în măsura în care atitudinea acesteia a avut o 
acțiune directă asupra vieţii ei; cu alte cuvinte, cei din imediata 
apropiere: părinţi, soț, copil, au fost percepuți și interiorizaţi ca mode- 
le efective numai prin prisma utilității. 

După divorţ, care survine de fapt după o foarte scurtă perioadă de 
căsnicie, își lasă copilul în grija socrilor apoi a părinţilor, plecând la 
oraș și angajându-se ca muncitoare. în virtutea egocentrismului său 
instinctual, T.M. consideră această perioadă de mare singurătate 
socială și umană drept o perioadă fericită. Trăind într-un mediu în care 
nu era cunoscută și ca atare nu era valorizată negativ atitudinea de 
soţie și mamă avuta de ea anterior, T.M. este liniștită, lipsită de orice 
dorinţă și interese; această situaţie permițându-i să realieze un echili- 
bru funcţional și eficient cu societatea. în cursul relatărilor pe care le 
face despre propria-i viaţă, T.M. își atribuie întotdeauna în mod direct 
numai calităţi; propriile eșecuri, nerealizări, greutăţi în faţa cărora a 
abdicat sau le-a depășit în mod aberant, sunt atribuite celor din jur, 
care nu au știut niciodată s-o aprecieze la justa valoare. De aceea T.M. 
nu s-a simţit niciodată, nu se simte și nu va fi capabilă de a.se simți 
vinovată faţă de oameni, faţă de propria calitate de om. 

După 7 ani se recăsătorește cu un bărbat mult mai tânăr decât ea, 
muncitor într-un alt oraș depărtat de locurile de baștină. Acesta avea 
un copil rezultat dintr-o primă căsătorie, preșcolar, crescut și întreţinut 
de el cu mari sacrificii în virtutea unor puternice sentimente paterne. 
Din acest punct biografic mărturisile lui T.M. se depărtează tot mai 
mult de realitate, încercând să ţeasă o atmosferă romantică, avanta- 
joasă pentru ea. Mediul în care va trăi de acum încolo îi este ostil, 
inclusiv soțul care devine depozitarul tuturor defectelor și eșecurilor 

reale sau imaginare. Adevăratul motiv pentru care T.M. nu se simte în 
siguranță în noua căsnicie, este tocmai prezența copilului, iubit de tatăl 
Tui; copil care în ciuda insistențelor ei rămâne în casă, deranjând-o evi- 
dent. De fapt T.M. din dorința de a fi unic punct în universul afectiv al 
tânărului bărbat, cât și datorită tendințelor sale egocentrice, refuză 
chiar propriul ei copil, prezența maternă, atmosfera unui cămin, 
ţinându-l în continuare departe de ea, la părinți. 

Această situație devine sursă conflictogenă, generând tensiuni - 
intrapsihice accentuate, cărora nu le găseşte supape defulatorii. 
Extrem de tenace, T.M. nu vrea să renunțe la noul cămin, nici la 
tânărul bărbat, dar doreşte cu orice preț eliminarea copilului nu numai 
ca membru al familiei ei, ci ca ființă vie, capabilă să genereze în inima 
celorlalți sentimente. Teama de represiunea socială, cât și de cea a 
soţului ei (cu implicaţiile respective: divorţ, despărțire, nou statut de 
femeie divorțată) elaborează cu multă minuţiozitate și obstinaţie o 
metodologie al cărui scop este eliminarea copilului; un sistem de 
metode care în credinţa ei trebuiau să ducă la succes fără nici o reper- 
cursiune negativă. Deci T.M. fiind în permanenţă alături de copil, 
începe să-l supună în mod progresiv unor situaţii inchizitoriale (pri- 
varea de hrană, de haine, bătăi m anumite regiuni corporale unde nu 
este vizibil). Aceste condiţii prelungite duc în mod inevitabil la 
moartea copilului; deci T.M. este din acest moment liberă, singurul 
obiect al afecțiunii soțului. Nu vom insista asupra complicatelor 
manevre prin care T.M. își ascunde fapta și-și protejează făptura de 
eventuale consecințe. Vom menţiona doar interesul deosebit pentru 
alte întâmplări de acest gen petrecute și pedepsite de lege (culege 
informaţii despre un caz similar petrecut în oraș cu câţiva ani în urmă 
când a fost omorât un copil prin metode asemănătoare). După moartea 
copilului, autopsia relevă ca o primă cauză a decesului, loviturile mul- 
tiple aplicate în regiunea abdominală și de aici se trage o primă con- 
cluzie care îi duce pe cei doi soți în fața organelor de cercetare penală. 
T.M. încearcă să creioneze portretul soţului ca cel al agresorului; din 
declaraţiile ei reiese că și ea și copilul au fost terorizați de atitudinile 
brutale și complet nemotivate ale soțului; dorește să convingă prin 
sentimentele pe care ea le-a avut faţă de copil, pe care îl compara 
mereu cu propriul ei copil. | 

în urma anchetei se stabilește ca unic vinovat T.M. care este con- 
damnată ca autoare a unei omucideri. 

După 6 ani de detenţie, timp în care T.M. a avut ocazie să reflecteze 
asupra propriei fapte cât și a circumstanțelor de loc și timp în care se 
află, observând o lipsă totală de culpabilitate, nerecunoaşterea faptei; în 
continuare tânăra femeie se percepe ca o victimă a răutăţii celor din jur, 
a oamenilor care nu i-au permis să trăiască singură și neimplicată. 

Aplicarea testului proiectiv Szondi surprinde prin claritatea cu care 
determină constituirea unui profil pulsional clasic de criminal, profil care 
păstrează după atâta timp de la efectuarea faptei o mare doză de agresivi- 
tate de sorginte sexuală, paralel cu un evident clivaj la nivelul Eului. 

Astfel, factorii care semnifică trebuinţele erotice cât şi prezenţa 
sadismului și a agresivităţii ca modalitate comportamentală habituală, 
se reliefează, devin dominante, cu o mare constanţă. Este evident fap- 
tul că avem printre aceste structuri o definire a lui T.M. ca persoană și 
personalitate; definire ce scapă confluenţelor de instruire-educaţie, 
plasându-se în zona unor transmisii ergice ereditare, a unei dizarmonii 
fundamentale, deci, a unei psihopatii sexuale, explozive. f 

Totala lipsă a sentimentelor etice, chiar și în condițiile detenţiei 
unde se stabilește un anumit nivel de cenzură exterioară, este o pildă 
grăitoare pentru incapacitatea fundamentală a lui T.M. de a percepe 
lumea dintr-o perspectivă etică, morală și chiar axiologică. Lipsa 
intereselor de relaţionare interumană, de curiozitate față de "miracolul 
omenesc” este o oglindă a sărăciei sale cognitive și afective. Schisma 
evidenţiată prin comportamentul avut anterior cât și prin cel prezent, 
actual, scapă oricărui tip de sistem reeducativ pentru că în acest caz 
este vorba de însăși funcționalitatea psihică în condiţionarea ei morfo- 
logică (tipul de A.N.S.). Retrospectiv, gândindu-ne la momentul 
faptei, remarcăm că în ciuda unei vâscozităţi, lentori intelectuale prin 
care se caracteriza, T.M. a acţionat lucid, cu calm; prin premeditarea 
faptei fiind garanţia continuității comportamentului său aberant. 
întreaga viaţă a lui T.M. se subordonează unei observaţii făcute de noi 
într-un capitol anterior al lucrării și anume cu privire la aparenta 
liniște și lipsă de evenimente a vieţii schizoidului, care nu exclude 
izbucnirea într-un comportament de maximă malignitate, pregătit de 
întreaga sa existenţă și structurare anterioară. 

în virtutea schizoidiei sale, T.M. prezintă semne premature de 
degradare psihică, de fixare la comportamente regresive (senilizare în 
virtutea legilor de degradare intelectuală progresivă de la superior spre 
inferior) - JACKSON, iar pe plan atitudinal direct se remarcă o hipo- 
manie iritativă și ablutomanie. Această ablutomanie, atât de corect 
constituită din punct de vedere psihopatologic, apare în mod ciudat la 
o persoană lipsită de idei obsesionale, de fobii și anxietăţi cum este 
T.M. şi vine în ajutorul unei idei îndrăzneţe, a unei supoziţii pe care o 
formulăm în virtutea experienţei dobândite în urma studierii proiecti- 
vo-analitice a subiecților ce au avut comportamente omucidare. Este 
vorba de existenţa unor compulsiuni și obsesii la nivel inconștient, 
care funcționează ca un sistem primar de apărare al Eului, care se con- 
fundă pe deoparte cu tensiunile produse de rezolvarea situaţiei conflic- 
tuale iniţiale printr-o faptă care nu satisface integral principiul plăcerii, 
iar pe de altă parte cu modelul social care o respinge total. în aceste 
condiţii, ablutomania lui T.M. devine un simptom nu al nevrozei de 
detenţie (pe care dealtfel subiectul nostru nu o resimte și nu există nici 
un pericol de a o resimţi), ci însăși a culpabilităţii ale cărei forţe con- 
flictuale își desfășoară tensiunile la nivel subconștient. Acesta este de 
fapt singura formă prin care T.M. își recunoaște și regretă comporta- 
mentul avut. 

Este necesar de subliniat că victima fizică a actului lui T.M. nu 
este de fapt victima reală urmărită de T.M. prin acţiunea sa; copilul 
ucis nu se identifică cu obiectul principal al frustrării, el fiind doar o 
parte a victimei și anume colectivitatea umană; pentru T.M. oamenii 
constituie perturbatorii echilibrului său interior, ei sunt percepuți doar 
în momentul în care efectuează o intruziune prin obligaţia instituită la 
nivel social, devenind posibile victime. De aceea nu putem să vorbim 
de o anumită relaţie a lui T.M. ca făptuitor și copil ca victimă, pentru 
că victima nu a avut niciodată identitate precisă, fiind doar o părticică 
a fiinţei colective vii. în concluzie, ceea ce constituie stresorul esenţial 
pentru T.M. este socialul, comunitatea umană care o implică Și O 
obligă să participe la social, la acel social pe care T.M., ca fiinţă pri- 
mară și violentă nu este dispusă să-l accepte, întrucât o sancţionează. 

Concluzii - Repere de psihoterapie 


în aceste condiţii, a vorbi despre sistemul reeducativ eficient pen- 
tru T.M., este extrem de dificil datorită nivelului de instruire și de cul- 
tură redus, cât și a posibilităţilor intelectuale modeste, nu putem să 
formăm cu succes atitudini și stereotipii, interese culturale și sociale. 
De asemenea, nu putem avea succes în încercările de a forma o atitu- 
dine deschisă de apartenenţă la social, căci prin asta mărim gradul de 
insecuritate, de tensionare a lui T.M. Deci, singura soluţie reeducativă 
trebuie să meargă pe linia unei decondiţionări a violenței și agresivităţii, 
ca mod constant de ripostă socială și relaţionare interumană, cât și 
condiționarea unor comportamente de eutimie și de înţelegere a faptu- 
lui că acel confort interior și exterior de conveniență se poate obține 
numai în măsura în care ea va învăţa să perceapă viaţa ca și pe ceva 
inalienabil, intangibil, de o mare prețiozitate. 

Până atunci T.M., deși nu crează și nu va crea cin deosebite 
din punctul de vedere al regimului și respectării lui, trebuie obișnuită 
să lupte și cu propriul sau vid afectiv, să dorească libertatea și să o 
echivaleze cu lupta pentru sentimente. 


Gestul de nebunie 


înainte de a o cunoaște pe J.M., m-a frapat permanenta ei stare de 
surescitare tradusă pe plan atitudinal printr-o bună dispoziţie, o veselie 
constantă și fără uri motiv temeinic. De aceea stabilirea contactului, a 
relaţiei cu ea mi s-a părut dificilă în primul rând datorită unei stări 
sufletești preconcepute bazate tocmai pe aceste elemente ale 
observaţiei directe. M-am înșelat; complexitatea şi dificultatea sta- 
bilirii relației cu J.M. s-a relevat mai târziu pe parcursul discuţiei, 
schimbâdu-mi totodată atitudinea, trezindu-mi un interes cu atât mai 
chinuitor cu cât trebuia să fac o distincție și să stabilesc un adevăr 
oarecum formal, o cauză oarecum oficializată din multitudinea 
cauzelor și circumstanțelor unei fapte extrem de dureroase. 

J.M. este unicul copil într-o familie cu un nivel material şi spiritual. 
mediu, născută în 1947 la Brăila, crescând într-un climat de mare 
armonie și caldă afecțiune. Copil drăguţ, precoce, școlar premiant, J.M. 

nu cunoaște și nu trăiește traumatisme în prima și a doua copilărie. 
Deși climatul educaţional este sever poate având în vedere faptul că 
J.M. deşi extrem de sensibilă a fost un copil neastâmpărat, sociabil, 
extrem de expansiv, ea se simte extrem de legată sentimental m special 
de tată, pe care-l valorizează ca pe un ideal social și afectiv pozitiv. 

Era extrem de ambițioasă și dorea să fie mereu prima, făcând în 
permanenţă eforturi pentru a fi agreată de toată lumea (eforturi ce 
păreau a fi încununate de succes). Copilăria lui J.M. este o permanentă 
"scenă" pe care îi place să apară, concomitent cu dezvoltarea normală 
a unor interese culturale, dintre care lectura - refugiu în ireal și fantas- 
tic apare ca o primă notă de demonstrativitate. Această demonstrativi- 
tate tipică comportamentelor infantile, imature, care va fi menţinută și 
mai târziu, înainte și după faptă, ca semn al alterării nevrotice mai 
întâi și apoi ca definiţie a unei regresii comportamentale. 

în timpul liceului J.M. face sport; în acest mediu frust și de mare 
expansiune, J.M. devine în scurt timp vedetă; această perioadă părea 
să fie fericită, întrucât își putea satisface permanenta ei nevoie de 
deschidere spre un Altul, de mediu, de colectivitate care să participe la 
tribulaţiile sale isteroide. Tot în această perioadă va contacta relația cu 
C., viitorul ei soţ, relație extrem de fericită datorită mediului comun, a 
preocupărilor comune și mai ales datorită temperamentului flegmatic 
şi maleabilităţii tânărului. 

După terminarea liceului, fiind respinsă la examenul de admitere 
dat la un institutut universitar, J.M. va lucra ca profesoară suplinitoare 
într-o localitatea care-i permite naveta zilnică acasă. în tot acest timp 
păstrează relaţia cu C., relaţie care devine erotică, implicând la un 
moment dat căsătoria. în ciuda relaţiilor de opoziţie și neînțelegere ce 
există între familiile tinerilor cât și între familie şi ea (mama lui C. nu 
va accepta niciodată alegerea făcută de fiul său și în special faptul că 
fiul preferă să-și aleagă o soţie și nu să rămână sub dominaţia ei). 
Conflictele cu familia soţului (cu antecedente comportamentale și 
sociale extrem de neplăcute) vor persista și după căsătorie, făcând 
breșe tot mai frecvente în armonia tânărului menaj; permanenta și 
puternica opoziție a mamei lui C., (hiperprotectoare și dominatoare) 
crează și menține o stare de tensiune, obligându-l pe C., la constituirea 
unor comportamente ambivalente, el oscilând mereu între mamă - ca 

element al primei iubiri și tânăra soţie ca reprezentant al alegerii lui de 
om matur.: 

Astfel, în cei 9 ani de căsnicie gelozia soțului se combină cu influ- 
enţele negative ale mamei generând un climat de mare tensiune în care 
atât naşterea fetiţei cât și nevroza cenestopată cu elementele isteroide 
pe care o va face J.M., agravează, deteriorând substanţial şi revocabil 
relaţiile celor doi. J.M. nu mai lucrează, își îngrijește copilul, fiind 
totodată obligată la o existenţă total diferită de aspiraţiile sale, 
simțindu-se mereu mai degradata intelectual, pierzând afecțiunea 
soțului. Simptomele nevrotice evoluează, câștigă în amplitudine și ast- 
fel se înregistrează numeroase tentative de suicid ca ultimă formă de 
protest împotriva situației existente. Treptat, J.M. resimte alienarea sa 
ca plecând din degradarea intelectuală a soţului său cu care nu mai are 
nimic în comun, cu care nu se poate comunica nici măcar sub formă 
erotică, sexuală. 

Hotărârile lui J.M. de a abandona se soldează cu eșecuri; părinții se 
opun divorţului, iar încercările sale de suicid sunt ratate. Tot în această 
perioadă se deteriorează fundamental și ireversibil relaţiile sexuale 
dintre cei doi parteneri ai cuplului conjugal; C. caută satisfacţii sexu- 
ale într-un anturaj străin familiei, iar J.M. trăieşte mai amplu aban- 
donul. C. devine obsedat de problema sexuală (scăderea potentei, 
tratamente în acest sens, căutarea unor afrodisiace și a unor modalități 
insolite de realizare a satisfacției erotice) induce tânărului C. o stare 
nevrotică accentuată cu instalarea unor habitudini alcoolice; habitudini 
care se concretizează în comportamente aberante, stări confuzionale a 
căror victimă imediată este copilul (încercarea lui C., de a stabili 
relaţii pseudosexuale cu fiica sa este deturnată de J.M.). 

Prezenţa modelului familial propriu, ca reuşită sociala o face pe 
J.M. deosebit de atentă în exteriorizarea propriilor sale probleme, 
încercând o evitare a popularizării situaţiei familiale. Acest efort per- 
manent de dedublare accentuează nevroza lui J.M., care se află într-o 
stare de totală indecizie, scăpând atitudinal de sub controlul logic, 
raţional. în data de 10.06.1977 în urma a două zile de așteptări și neli- 
niște, fiind în ajunul unei deplasări de mare importanţă pentru situaţia 
lui socială, C., se întoarce acasă întovărășit până în apropierea 
locuinţei de o tânără. J.M. în tot acest timp nu s-a odihnit aşteptând-l, 

tratându-se empiric, cu cantităţi destul de mari de psihotrope care i-au - 


accentuat starea confuzională nevrotică, implicând o hipervigilenţă şi 
un activism delirant. J.M. recunoaște că avea premoniţia unei fapte cu 
sensuri definitive pentru viaţa ei, dar nu recunoaște premeditarea 
faptei. Chiar și în această situaţie, premoniția avută de J.M. se instituie 
ca o premeditare la nivel inconștient â faptei ce trebuia să fie sabia 
care taie nodul gordian al acestei probleme imposibil de rezolvat. 

În urma unui scandal, el o ameninţă cu moartea și în învălmășeala 
agresiunii reciproce dintre cei doi, J.M. îl loveşte cu cuțitul mortal pe 
C., ca apoi fără să-și dea seama de consecința faptului, să facă tot posi- 
bilul pentru a aduce un medic pentru C. în timp ce J.M. apelează la 
vecini pentru a fi ajutată, C. moare alături de fetiță, martor tăcut și 
inconștient al dramei ce s-a finalizat sub ochii ei candizi de preșcolar. 
Faptele au fost cântărite, analizate și finalizate de către cei în drept 
printr-o sentinţă a cărei execuţie J.M. o suportă acum. 

Stupoarea imediat următoare a actului justificată atât prin act cât și 
prin structura nevrotică a lui J.M., s-a consumat într-un timp mai 
îndelungat; perioadă care nu i-a permis o evaluare social-umană con- 
cretă și corectă a semnificaţiilor actului său. în momentul testării J.M. 
se află la aproape 2 ani de Ia efectuarea pedepsei; remisă din punct de 
vedere nevrotic, este capabilă de a-și evalua logic fapta. Se remarcă o 
izbucnire plenară a infantilităţii și imaturităţii sale constituționale, 
structura nevrotică devenind o modalitate comportamentală habituală, 
poate și datorită faptului că ea satisface prin compensări succesive 


demonstrativitatea intrinsecă a lui J.M. Regretă pierderea libertăţii, . 


despărțirea de copil, pentru care a încercat să fie o mamă bună (exage- 
rată ca orice nevrotică), regretă și pierderea soțului dar într-o mai mică 
măsură întrucât ea l-a pierdut pe C. cu mult înaintea morţii sale fizice. 

Starea sa maniacală instituită ca fond este un rezultat al șocului 
post-acut și funcționează în virtutea unor structuri cicloide; ea este o 
psihopată cicloidă, maniaco-depresivă cu puternice note isteroide. 
Regresul comportamental este evidenţiat prin infantilismul și imaturi- 
tatea habitualizată, prin permanenta stare de "punere în scenă” a tutu- 
ror acţiunilor sale. 

Complet defulată, izbăvită de tensiunile trăite cu atâta dramatism 
înainte de faptă, J.M. și-a construit un model al culpabilităţii, puternic 


e 

interiorizat social,în virtutea educaţiei și a culturii primite. De aceea 
pentru J.M. timpul nu poate să ducă la ștergerea conflictualității 
social-umane și a semnificațiilor generate de act, indiferent de modul 
în care ea îşi va organiza viaţa atât m detenţie cât și în libertate. Nu își 
pune problema detenţiei ca timp pierdut pentru că este conștientă de 
irevocabilitatea gestului său, dar în același timp a eliminat total ima- 
ginea afectivă a lui C. din propriul univers afectiv care, deși instabil, 
este bine constituit. 

în condiţiile detenţiei, nevrozei sale constituționale i se 
supraadaugă o nevroză de circumstanţă, situaţională, ceea ce poate să 
constituie la un moment dat un pericol pulsional. 

Este foarte ciudată relaţia cu victima, mai exact relaţiile cuplului 
conjugal J.M-C. pentru imaturitatea afectivă și demonstrativitatea în 

„coloratura ei egocentrică au generat o atmosferă permanentă de con- 
flict, generată de însăși structurile psihopate ale ambilor; în egală 
măsură C. este un imatur afectiv, un nevrotic, a cărui iritabilitate, 
instabilitate timică și explozivitate, accentuate de situaţia concreta a 
alterării Imago-ului (scăderea potentei sexuale) l-ar fi dus poate la un 
act similar. Deci J.M.-C. alcătuiesc un cuplu în care reacțiile sunt reci- 
proc posibile, bidirecţionate; în egală măsură fiecare dintre ei sunt o 
posibilă victimă și un posibil agresor. Imaturitatea lor, infantilismul a 
dus până la blocarea mecanismelor de sinteze și reevaluări logice, la 
inhibări decizionale, transformând astfel jocul într-o armă care putea 

“lovi în măsură egală pe amândoi, ceea ce s-a și întâmplat de fapt. Cel 
de al treilea membru al dramei (căci acest joc a fost o dramă autentică) 
participând ca martor, infantil, a fost lecuit de infantilism; deși brutală 
amputare a inocenţei jocului, copilul celor doi ar putea prezenta 
supriza unor alterări comportamentale ulterioare. 

Pentru cei care au condus din umbră acest joc de marionete cu final 
tragic (părinţii Tui C.) aglomerând atmosfera cu noi elemente pe care 
le-au aruncat în acest "joc periculos” al celor doi, responsabilitatea 
umană a actului ar trebui să fie o povară și o plată. Din punct de 
vedere social, juridic, J.M. este într-adevăr vinovată de uciderea 
soțului său, luându-se în considerare circumstanţele nevrotice ale 
situaţiei care au determinat actul; dar din punct de vedere uman-exis- 
tenţialist, prin prisma unei epistemologii sufletești, J.M. este o victimă 

în egală măsură cu C., fiind diferite doar planurile pe care îşi consumă 
culpabilitatea cei doi (viaţă-moarte). 

Avem certitudinea că J.M. a înţeles atât cât putea să înţeleagă, 
ispășește atât cât a greșit, dar nu poate trăi o situaţie de similitudine cu 
C. De aceea J.M. nu trăiește pericolul unor relaționări interumane 
agresive, nici aici în detenţie, nici mai târziu în libertate; ea nu va 
repeta fapta și unicul mod în care acumulările sale de agresivitate se 
vor defula, se vor manifesta într-o manieră masochistă sau rezolvate 
prin sublimare în lectură. i l 

încerc să-mi imaginez o stradă liniștită cu copaci desfrunziți, o 
după amiază de toamnă clară și pătrunsă de misterul ruginiului, o 
stradă pe care J.M., un copil bătrân pentru care nu au existat niciodată 
satisfacţii și împliniri de femeie matură, îşi, va plimba copilul și pro- 
pria-i amputare spirituală socială. 


Concluzii - Repere de psihoterapie 


Reintegrarea socială a lui J.M. reprezintă o problemă privind 
nivelul la care ea se va face; un moment extrem de dificil va fi cel al 
pierderii părinţilor care reprezintă forul suprem de stabilizare și 
securizare a lui J.M.; acesta va fi un examen pentru care J.M. trebuie 
pregătită din vreme și în vederea căruia trebuie învățată să lupte nu 
numai să aștepte, să amâne "jocul" și să-l materializeze în acţiuni 
corespunzătoare vârstei sale. 

De aceea pentru J.M. sistemul reeducativ trebuie gândit și conceput 
ca un șir de acţiuni care să-i solicite dezvoltarea spiritului de răspun- 
dere, a posibilităților decizionale, a concreteţei și utilității imediate a 
acțiunilor sale; ea trebuie cooptată, deci, în activităţi concrete, eventual 
gospodărești în care să aibă răspunderea rezultatului, căci numai așa va 
putea învăţa că realitatea nu-ţi permite să te eschivezi fără a te 
sancţiona, că trăind ca fiinţă biologică ești obligată a te Implica ca ființă 
socială, că refugiul în ireal, fantastic (lectură), este o punte de moment 
pe care nu se poate trece pe malul celălalt, ci doar prinde putere. 

Complice cu Morfeu 


Deseori am reflectat asupra rolului educativ deosebit, de instruire și | 
emancipare concomitent cu revizuirea comportamentală a detenţiei. 
Aceste gânduri ale mele mi-au fost confirmate și atunci când am cunos- 
cut-o pe C.D., tânără; deţinută î în penitenciar pentru infracțiunea de omor. 

„C.D. s-a născut în 1953 lângă Arad, într-o comună de oameni 
gospodari, într-o familie echilibrată, armonioasă și a avut o copilărie 
fericită alături de doi fraţi deveniți mai târziu muncitori cu înaltă cali- 
ficare. întreaga copilărie este străbătută de atmosfera proteguitoare 
creată de părinţi în jurul ei; așa s-a obișnuit cu poza de "păpuşă", fru- 
moasă și cuminte, poză creată de părinți și în virtutea căreia a avut un 
regim preferenţial. Astfel C.D. înţelege că se pot ascunde mici răutăţi 
fără a fi sancţionate, că i se poate permite orice - acestea fiind trăsături 
caracteristice constituite mai târziu și revenite ca o monedă justificato- 
rie după act. 

Având o situaţie școlară medie, corespunzătoare aia cognitiv 
și intereselor culturale scăzute, C.D. renunţă la studii în anul H de 
liceu pentru a se căsători cu un șofer, o căsătorie rapidă la care părinții 
se opun, considerând-o prematură. 

Locuiește Ia părinţii soţului, apoi din cauza neînțelegerilor se mută 
la bunica ei, unde spiritul ei de dominare și încăpățânare pot să se 
manifeste fără nici o restricţie. După doi ani de la căsătorie, ani în care 
tânărul menaj era caracterizat prin armonie și lipsă de evenimente dra- 
matice, tânărul soț pleacă pentru a satisface serviciul militar, timp în 
care C.D. rămâne acasă îngrijindu-și copilul. După întoarcerea soţului 
şi apariția celui de-ał doilea copil, relațiile celor doi se schimbă radical; 
pe deoparte C.D. apatică și foarte “sigură de achiziţiile sale sentimen- 
tale, își manifestă tot mai deschis egocentrismul, refuzând să includă în 
sistemul său spiritual făptura soțului, manifestându-şi tot mai direct . 
necesităţile fiziologice și sociale faţă de el, nicidecum spirituale; soțul 
simțindu-se ca o monedă socială de schimb; iar pe de altă parte tânărul 
soţ plictisit de această căsnicie extrem de prematură și complicată brusc 
de niște responsabilităţi pentru care el nu este pregătit psihic, începe să 
bea, căutând completitudinea în mijlocul tinerilor de vârsta lui. 

în faţa acestei situaţii, familiile celor doi încearcă și fac eforturi s-o 
remedieze, dar totul fiind zadarnic. C.D. se simte ameninţată î în însăși 

ființa sa fizică și morală, această situație generând o tensiune pentru 
care C.D. nu gândește nici o posibilitatea defulatorie. 

în seara zilei de 28 august 1975, târziu, soțul lui C.D. se întoarce 
beat acasă desfășurând un comportament de mare brutalitate, în ciuda 
faptului că alături de C.D. erau copiii. După ce el adoarme, C.D. are 
brusc revelaţia rezolvării problemei, o rezolvare malignă, monstruoasă 
şi extrem de simplă, de brutală. îl lovește cu cuțitul în inimă în timp ce 
el dormea, iar apoi pleacă în curte nelăsându-se impresionată de 
rugăminţile lui de ajutor pe care i le cere, așteaptă un timp și se 
întoarce în casă abia atunci când are certitudinea că el este mort. în 
acel moment ea trăiește o stare de mare confort psihic, lipsind cu 
desăvârșire atât culpabilitatea cât și teama de consecinţe, considerând 
că a rezolvat la modul cel mai eficient problema propriei sale secu- 
rități psihice ș şi fizice. 

în acest timp își pregătește un sistem explicativ pentru cei din jur, 
inducând ideea unei sinucideri, își cheamă părinţii fără să le spună 
adevărul, apoi a doua zi poliţia, fără să se gândească nici un moment 
la posibilele consecinţe, la vinovăția ei, pe care societatea, mai 
devreme sau mai târziu, trebuia să o descopere și să o sancționeze. 

în momentul în care prinsă în plasa propriilor contradicții și unor 
probe evidente, recunoaște fapta comisă neregretând-o însă şi având o 
luciditate tipic psihopatică, explică și celorlalți propriile justificări 
"dacă nu făceam eu o făcea el, nu avea rost să trăiesc cu el așa”, deci 
C.D. nici acum după 6 ani de detenţie timp în care a receptat sufi- 
ciente influenţe reeductive mulate pe creerea și înţelegerea culpa- 
bilităţii, C.D. nu regretă fapta comisă, ci doar pierderea libertăţii. 
Vidul său afectiv, uscăciunea lui C.D. se relevă într-un mod elementar 
chiar și prin lipsa de interes pentru copiii săi care sunt crescuţi de 
soacra sa, aceștia nefiind incluși în planurile sale de viitor. 

După efectuarea faptei C.D. a considerat Că a încheiat un capitol 
neplăcut din propria-i viață, a lichidat un obstacol pentru totdeauna şi 
ca atare este detensionată și perfect liberă din punct de vedere moral, 
fiind roaba inconștientă însă a sărăciei sale psihice, a degradării cogni- 
tive şi a alterării catatonice, prezente în virtutea structurii sale psi- 
hopatice, căci C.D. este o psihopată schizoidă catatonică cu semne 
evidente de degradare cognitivă. 

Aplicarea testului proiectiv SZONDI confirmă concluzia sus men- 
ționată și ne dă totodată o imagine completă a schismei, a situaţiei psi- 
hice concrete în care se află C.D. și spre care se îndreaptă. 

Introversia constituţională și autismul său se datorează nu unei 
rezonanţe intime cu fapta disproporționată prin amploare, ci degradării 
afective extrem de 'rapide care conferă o conduită lipsita de supleţe, de 
coloratura afectivă, de perspective reintegrative. 


Concluzii - Repere de psihopterapie 

Indiferent de modul în care reeducarea va încerca să o schimbe pe 
C.D., rezultatul va fi un eșec, pentru că există niște imposibilității de 
funcţionalitate psihică care se opun, care presupun particularităţi ener- 
getice de o anumită factură. 

Dezvoltarea intereselor culturale (C.D. în detenţie a învăţat să 
iubească lectura) de o anumită factură, dorinţa de integrare socială 
(care este reeducativă întrucât este stare de fond a tuturor deţinutelor 
din penitenciar) o emancipează pe C.D., conducând-o spre formarea 
unei conduite care este imună din punct de vedere social-uman. 
Indiferenţa și lipsa posibilităţilor de a rezona și vibra în rând cu 
oamenii și pentru oameni, se va manifesta în atitudini disimulate care 
nu o să-i perturbe activitatea. 

Este dureros să constaţi că un om care a ucis este impenetrabil şi 
insensibil la propria-i eroare," la propriul eșec uman. In ultimă instanţă, 
ordinea socială ne cere neutralizarea agresivităţii și crearea unor atitu- 
dini salubre; mai puţin se impune cerința, imposibilă dealtfel, de a 
plăsmui un om clocotitor și cu o înaltă priză de conștiință, dintr-un 
material uscat; în Sahara deocamdată nu vom putea, oricât am dori, 
am crea magnifice grădini roditoare. 

Este inutil a aduce în discuţie relaţia lui C.D. cu victima, întrucât 
aceasta nu a existat niciodată ca identitate umană distinctă, ci doar ca 
obiect de a satisface anumite cerințe specifice. 

Acest final devine penibil pentru analist care se vede pus în 
dureroasa și paradoxala situaţie de a recunoaște că există limite exis- 
tenţiale, deocamdată, atât în puterea de înţelegere a celorlalţi, dar mai 
ales în puterea de modelare și direcționare spre plus a oamenilor. 

Concluzii finale 


Urmărind confirmarea unei ipoteze am străbătut o distanţă ce se 
măsoară în semnificaţii și profunzimi; distanţă imposibil de analizat î în 
afara omului ca subiect și obiect fundamental al vieţii. 

Comportamentul omucidar apare ca o fidelă oglindă, de mare clari- 
tate, a tribulaţiilor, a avatarurilor sociale ale psihopatului care indife- 
rent de concreteţea atitudinilor sale, de maniera de relaţionare, pune în 
lumină în capacitatea sa funciară de a se adecva la real prin comuni- 
care, implicare și apartenenţă (afectivă și socială). 

Prezentând în interpretarea psihanalitică cinci cazuri diferite ca 
motivaţie a actului cât și ca modalitate concretă de realizare, dar 
comune din punct de vedere al psihopatiei ce le caracterizează, am 
vrut să acredităm ideea ipotetică pe care am construit lucrarea și 
anume, în proporţie majoritară, autoarele unor comportamente omuci- 
dare sunt psihopate caracterizate prin dizarmonia fundamentală 
funcțională a întregului psihism, dizarmonie care în anumite condiții 
concrete de devenire și circumstanţă generează atitudini aberante, 
insalubre social, inacceptabile din punct de vedere social-uman. 

Structura internă a lucrării a urmărit ideia elucidării conceptului de psi- 
hopatie și abordare a lui nu numai din punct de vedere teoretic, psihopa- 
tologic, ci în țesătura interrelaţiilor și valenţelor ce le capătă prin definirea 
individului inseparabile de mediul de incidenţă intra și extrapsihologic. 

Astfel am prezentat conceptul de personalitate nu ca pe un dat fix, 
ierarhizat didactic la trei nivele (aptitudinal, temperamental, atitudi- 
nal) ci ca o expresie a întregii activităţi fizice, ca sistem integrativ 
structural prin care indiyidul uman cunoaște mediul, îi acorda o anu- 
mită semnificație, raportându-se și adecvându-se la el cât şi 
influenţând-l, ordonându-l ca agent sanogenetic sau patogen. 

Dificultatea de a delimita starea de sănătate psihică de normalitate, 
rezidă din bogăţia și plasticitatea inepuizabilă a omului, a posibilelor 
raportări la ceilalţi, la mediul uman și social totodată. Din acest punct 
de vedere personalitatea psihopatică nu este o boală mintală cu etiolo- - 
gie socială, ci o realizare aberantă a individului biologic ca ființă 
socială, cu etiologie intrapsihică, înnăscută. 

în măsura în care fiecare individ uman are trăsături psihopatice în 
virtutea unor particularităţi energetice, de fiziologie și funcţionalitate a 

scoarţei cerebrale, accentul de declanșator al comportamentelor abe- 
rante cade pe mediu (educaţional, interuman, social, afectiv). 

Individul acordă semnificaţii diferite în funcţie de datele intrapsihice, 
unor situații comune pentru toți membrii comunităţii umane, participând 
astfel la îmbogățirea, mediului, a experienţei colective, social-umane. 

Din aceste motive, a acţiona, a reeduca, personalitatea psihopatică 
cere forţe ciclopice deocamdată doar visate, căci trebuie acționat pe 
mai multe planuri, dintre care cel genetic și educaţional sunt esenţiale. 

A modifica datele existenţiale ale unui individ (funcţionalitatea 
intrapsihică) înseamnă a avea dreptul divin de a-l recrea, ceea ce 
depășește limitele unor intenţii de ameliorare și ordonare socială. 
| Din punctul nostru de vedere și raportat direct la compartimentul 

vieţii sociale care a reclamat studiul nostru, personalitatea psihopatică 
interesează în măsura în care prin comportamente de maximă maligni- 
tate conturbă ordinea socială, umană. Astfel trebuie eliminate con- 
secinţele individuale și sociale ale actului şi făcute eforturi în vederea 
recuperării omului atât sub aspect strict psihologic cât și sub cel al 
rentabilităţiisociale. ` 

Este evident faptul că psihopatul, indiferent de gradul de 
dizarmonie cât și de malignitatea actului săvârşit, rămâne virtual 
același depozitar al acelorași potente distructive, dar reeducarea prin 
condiționarea agresivităţii și învăţarea unor strategii de adecvare nor- 
mală la social, redă conţinutul social individului. Deci, a fi psihopat nu 
este sinonim cu a fi ucigaș, așa cum nu toţi indivizii ce au prezentat 
comportamente omucidare sunt psihopaţi; este o gradare impercepti- 
bilă a dizarmoniilor psihice care capătă amploare și determină atitu- 
dini omucidare în condiţiile concrete, frecvent frustrante ale “realităţii. 

Subiecţii testați reprezintă îh mod voit cazurile de maximă maligni- 
tate socială din care este exclus aleatorul, fiind evidentă și luată ca ele- 
ment de bază, premeditarea și execuţia tipic psihopatică a faptei; de la 
aceste maxime spre normalitatea socială există infinite tranziţii con- 
cretizate m comportamente omucidare diferite. 

Se remarcă rolul frustrării, al toleranţei la frustrare în geneza atitu- 
dinilor omucidare, semnificaţia obiectului omorului se confundă în 
mod subiectiv cu stressorul principal. Din acest punct de vedere actul 
apare ca o necesitate plecată din instinctul de supraviețuire; eronată 

este însă atribuirea semnificaţiilor celor cu care se relaţionează ucigașul 
Cât și modalitatea de a reacţiona și de a-și apăra propria fiinţă. 

Un alt aspect ce trebuie relevat este relaţia cu victima, relaţie abor- 
dată pe două niveluri: - înainte de act (dictând modalitatea concretă de 
execuţie a actului) și după act (prin mecanismele culpabilităţii). 

Dizarmonia psihopatică este evidenţiată de act care relevă clivajul 
gândire-afectivitate, înscriind astfel ca preponderentă în cadrul indi- 
vizilor ce au avut comportamente omu'cidare, clasa psihopatiilor 
schizoide cu elemente mixte diferite care acordă aspectul de diversi- 
tate psihică indivizilor umani. Fie că este vorba de o psihopatie 
schizoidă paranoidă cu o mare încărcătură sadică și însoţită de 
tulburări sexuale ca în cazul lui T.V.D., fie că este o psihopatie 
schizoidă paranoidă cu note isteriforme - cazul M.L., fie o “nevrosa 
verra” - deci o psihopatie isteroidă cu elemente cenestopate și aparență 
nevrotică întâlnită la J.M., ori catatonia schismatică a lui C.D. sau psi- 
hopatia sexuală explozivă, de mare forţă și tensiune, în cazul lui T.M. 
Este prezentă aceeași inadecvare socială, lipsa posibilităţilor de comu- 
nicare autentică, de rezonanţă cu asociatul și în primul rând de sterili- 
tatea afectivă. 

Aceste cinci cazuri prezentate într-o manieră de confluență psiho- 
logico-literară, eseistică (din raţiuni de comprehensibilitate) alese ca 
reprezentative pentru o întreagă categorie de comportamente omuci- 
dare; criteriul de grupare a fost relaţia cu victima, cât și semnificaţia 
subiectivă de stresor, acordată în mod eronat victimei. Victima este 
întotdeauna legată de obiectul iubirii, al posesiunii. Dorinţa de pose- 
siune, oarbă, brutală, dezlănţuie jocul periculos al pulsiunilor 
inconștiente, de tensionări întotdeauna brutale. Brutalitatea, agresivi- 
tatea este moneda de schimb pe care o folosește psihopatul pentru a-și 
poseda definitiv obiectul dorit. 

“Fapta în sine constituie o experiență socială sancționată extrem de 
drastic de colectivitate și teama m faţa represiunii poate constitui un 
temei reeducativ care suplinește valoarea reeducativă a culpabilităţii și 
autorevizuirii experienţiale imposibilă la psihopat. 

Nu trebuie omise modificările nevrotiforme determinate de 
detenţia în sine care deprivând o perioadă mai îndelungată, anulează 
anumite date constituite ca și trăsături producând modificări extrem de 

importante la nivelul individului. Este vorba de sexualitatea deținutei 
care prin refulări succesive, prin modificări ale scopului sexual se şterge 
ca pulsiune normală aplatizând interese și manifestări instinctuale con- 
siderate drept normale. Este frecventă modificarea şi transformarea 
dorinței sexuale în special la deținutele ce au executat o pedeapsă mai 
mare în timp; în ciuda unor date temperamentale și energetice se ajunge 
cu prețul unor mari tensiuni și note depresive la asexualism. 

Raportarea la lume însemnă și raportarea lumii la noi, deci un pro- 
ces de schimburi reciproce, de câștiguri și pierderi de ambele părți. De 
aceea ni se pare inutil a comenta în ce măsură mutilează psihic fapta și 
în ce măsură dorinţa de reeducare, prin schimbarea unor date naturale 
chiar dacă ele sunt inacceptabile din punct de vedere social-uman. 

Acest studiu explicativ nu are pretenţia descoperirii cauzei unice 
pentru că ea nu există sub această formă și nici a unei metode infaili- 
bile de reeducare. 

Suntem oameni și păstrăm virtualitatea unor acte de largă semnifi- 
caţie, acţionând ne descoperim atât pentru momentul actual cât și pentru 
cel viitor, întocmai unor arheologi ce prefigurează viitorul reconstituind 
din cioburi o amforă. Și munca de restaurare, de recreare a unor forme 
şi conţinuturi distruse poate să fie o muncă de anticipație, de creaţie. 

Nimic nu este mai pregnant, mai prezent, mai universal m viaţă, m 
mediul social, decât omul, model și manifestare plenară a sufletescului. 

Printr-o prismă freudistă, Edgar Morin consideră că omul trăiește o 
permanentă situaţie nevrotică, ca o condiţie paradoxală a conservării 
sănătăţii sale, fiind astfel subiectul unui conflict radical care-l împinge 
atât spre un progres cât și spre regres. Astfel se face o distincţie între 
omul social - inadaptat la soarta sa biologică de a fi muritor și omul 
social - inadaptat la soarta sa socială, de a fi reprimat. Această dublă 
inadaptare îl poate împinge atât spre boală și delincventă cât și spre 
realizări și progres. 

Fără a avea pretenţia unei abordări exhaustive a comportamentului 
omucidar, am încercat a pune în valoare aspectele calitativ-deviante, 
specifice și relativ asemănătoare, ale persoanelor ce au comis 
infracţiuni contra persoanei - omucideri. 

A lipsit intenţia prezentării unor comportamente aberante ca mani- 
festări directe ale unor personalități morbide, marcate de boală și ca 

atare lipsite de responsabilitate socială. Am încercat să confirmăm 
într-o manieră confluentă psihologico-literară ipoteza noastră de lucru, 
și anume: 

e personalitatea psihopatică, premorbidă, responsabilă social este 
generatoarea unor conduite aberante de maximă malignitate; 
concret: - în majoritatea omuciderilor, făptuitorul se erijează 
psihanalitic în postura unui individ dizarmonic dezvoltat psihic, 
dizarmonia sa fiind structurată prin naştere, fiind imposibilă 
înlăturarea ei prin ontogeneză, ci doar atenuarea ei. i 


Se pune problema condiţiilor concrete, exterioare, care determină 
declanșarea unui asemenea act la anumiţi indivizi cât și a 
posibilităţilor de previziune, evitare, reeducare și reinserție socială a 
acestei categorii de infractori. 

Este necesară înțelegerea personalităţii ca sistem structural și exis- 
tenţial în cadrul căreia fenomenul proiectiv este o manifestare externă 
caracteristică. încercările de definire ale personalităţii sunt multiple: 


e element stabil al comportamentului unui individ (R.GUTHRIE). 


e ansamblul de caracteristicibio-fizico-psihologice, care permit 
adaptarea generală la ambianţă (SHELDON). 


e construcțiefactorială, dinamică (RB. CATTELL). 


e algoritm de îmbinare a indicatorilor energetici, intelectuali și 

atitudinali la nivelul individului (H. EYSENCK). 

Personalitatea apare ca organizare dinamică a aspectelor cognitivo- 
intelectuale, afective, conative (pulsionale și voliționale), fiziologice şi 
morfologice ale individului, deci un ansamblu ce se caracterizează prin 
unitate, integritate și structuralitate. Ea este un produs calitativ superior, 
elaborat în cursul evoluţiei social-istorice a individului, ca o consecință 
a interacțiunilor sale cu mediul socio-cultural, reprezentând asimilarea 
de către individ a experienţei socio-culturale a acestui mediu. 

Organizarea stratificată a personalităţii în instanțe suprapuse a fost 
susținută de numeroși autori. în aceste cazuri personalitatea este con- 
siderată ca un sistem de instanţe articulate sub formă ierarhică, dar 
susceptibilă la variaţii individuale limitate. 

Concluzionăm că personalitatea este un sistem dinamic hipercom- 
plex, o dimensiune supradotată, cu funcţie integrativ-adaptativă a 


98 Psihanaliza crimei - femeiaasasin 


omului, care presupune existența dimensiunii fiziologice și biologice, 
dar care nu este o prelungire a lor. (Personalitatea - sistem autoechili- 
brat și rezistent la influenţe externe). 

Fenomenele psihice reprezintă un tot unitar; aspectul elementar, 
pulsional-energetic și de elaborare conștientă sunt inseparabile. 
Dinamica inconștientă a personalității umane, cu reflectarea ei în com- 
portament, trebuie înțeleasă în raportul ei dialectic cu personalitatea 
conștientă (motivațiile, intenţiile și veleităţile subiectului cu punct de 
plecare în realitatea înconjurătoare). Funcţionalitatea care face ca 
răspunsurile comportamentale să difere în condiţii similare este asigu- 
rată de nivelul energetico-pulsional, propriu fiecărui individ în parte. 

Caracteristica globală a omului rezidă în relaţiile cu oamenii, cu 
ansamblul societăţii, de aceea comportamentul individual trebuie 
înţeles ca parte componentă a unui comportament social. 


z6- 


Și totuși femeia ucide 


De ce ucide femeia? - Este întrebarea pe care mi-o puneam Ja începutul . 
acestui studiu de psihanaliza crimei; cercetarea durează de mult. 

Am trecut în revistă cazurile studiate și cazurile la care am lucrat 

personal în interogatorii și investigaţii asupra conduitelor simulate sau 
în expertizele psihologice ale personalităţii. 
Am studiat literatură de specialitate, am dezbătut idei în materie cu 
specialiști și colaboratori; finalizam aceste câteva rânduri când un 
eveniment psihologic de excepție criminologică a venit o dată în plus 
să confirme realitatea femeii asasin. 

De data aceasta asasinul era medic... o femeie medic și mamă - în 
acest caz de excepţie cea care suprima viaţa era aceea care jurase s-o 
apere și s-o ocrotească, era cea care purtase viața, perpetuând-o și 
dându-i naștere... 

Din păcate, din considerente care-mi scapă, nu m-au implicat ca 
specialist în acest caz. Poate fi invocată competenţa teritorială, punctul 
de vedere al procurorului desemnat să interpreteze cauza, inutilitatea 
sau inoportunitatea interogatoriului psihanalitic și a detecţiei conduitei 
simulate etc. 

Cert este că speța este acum finalizată, verdictul a fost dat, cortina 
a fost trasă, soluţia a rămas definitivă... 

Şi totuşi ceva persistă încă - sentimentul că unul din principiile 
fundamentale ale procesului penal a fost încălcat - art. 3 Cod penal 
stipulând că "în desfășurarea procesului penal, trebuie să se asigure 

aflarea adevărului cu privire la faptele şi împrejurările cauzei, precum 
şi cu privire la persoana făptuitorului” şi, dincolo de toate, adevărul 
ştiinţific, studiul de caz, analiza transversală și longitudinală a persona- 
lităţii protagoniștilor, abordarea multidisciplinară (sociologică, psiho- 
logică, medico-legală, psihanalitică, biochimică, genetică etc.) a unei 
speţe de o asemenea complexitate, părând absolut obligatorie. 

De ce a ucis acest medic, care au fost resorturile motivaţionale ce 
au determinat actul criminal? - Ce şi cât din dinamica psihanalitică a 
dictat suprimarea vieţii? Care a fost importanţa subconștientului și în 
ce notă iraționalul a determinat gestul ucigaș? - Câtă intenţie şi câtă 
culpă? Câtă premeditare și câtă simulare? etc.etc. Într-o cauză în care 
bâlba a fost nota dominantă, atâta vreme cât cel puţin din punctul meu 

„de vedere, două lucruri nu sunt clarificate: unul MATERIAL - cauza 
morţii victimei şi unul PSIHOLOGIC-SUBIECTIV - vinovăția, 
intenţia sau culpa? 

Ori, stimați colegi, stimaţi profesioniști și demni slujitori ai 
balanței, între 7 ani culpă și 20 de ani intenţie este.un oarecare deze- 
chilibru... și deasupra tuturor acestor fapte într-un echilibru care 
pâlpâie precar BALANȚA CONȘTIINȚEI... și Dumnezeu care este 
deasupra fiecăruia din noi... 

Și iată-te așadar prietene psihanalist (psiholog, jurist, medic, stu- 
dent etc.) în faţa unui caz pe care-l vom trece în revistă î împreună fără 
a-l altera cu nimic, ci lăsându-l așa cum, la vremea respectivă, l-au 
tratat presa și dooniueatele oficiale ale procesului penal. 


E 


în rechizitoriul Parchetului General din 15 februarie 1995 s-a dis- 
pus trimiterea în judecată a Roxanei Călin, de 35 de ani, medic pedi- 
atru la Dispensarul Urban nr. 9, Ploiești pentru asasinarea la 16 iunie 
1994 a Iulianei, soţia amantului său, Bogdan Ținteanu. Iniţial Roxana 
Călin a fost arestată pentru infracţiunea de omor calificat. După ce 
procurorii din Ploiești au tergiversat finalizarea cercetărilor, cauza a 
fost preluată de Parchetul General. în urma investigaţiilor întreprinse, 
infracţiunea de omor calificat a fost schimbată cu infracţiunea de 
omor. Rezultatul expertizei psihologice a demonstrat că Roxana Călin 
nu a prezentat tulburări care să-i fi afectat capacitatea psihică de 

apreciere critică a conţinutului şi consecinţelor faptelor sale și a avut 
discernământul păstrat în raport cu fapta comisă. în rechizitoriul 
întocmit de Parchetul General, Bogdan Ţinteanu a fost scos de sub 
urmărire penală, după ce a stat arestat aproape 5 luni. 


Scurt istoric 


Cuplurile Doru și Roxana Călin și Bogdan și luliana Ținteanu erau 
prieteni de familie încă din anul 1986. în luna mai 1993, între Roxana 
şi Bogdan se înfiripă o legătură amoroasă. Unele bănuieli în legătură 
cu relaţiile intime ale celor doi au ajuns la cunoștința soţilor lor. în 
discuţiile pe care le-au avut soții, ambii au negat că ar întreţine o 
asemenea relație, dar au recunoscut (0) afecțiune sentimentală reci- 
procă. în urma acestei situații ambii au avut raporturi tensionate cu 
soții lor, dar nu au divorțat și în cercul de prieteni s-au manifestat ca 
având o viață de familie normală. în prezența prietenilor, relațiile din- 
tre Roxana Călin și luliana Constanța Ținteanu erau aparent bune, însă 
atunci când nu se aflau alte persoane de față, aceasta o ironiza și o 
apostrofa pe Roxana avertizând-o, în același timp să nu contribuie la 
destrămarea familiei sale. Fiind stăpânită de un sentiment de culpabili- 
tate, Roxana Călin nu a ripostat, însă, sub aparenţa menținerii rapor- 
turilor dintre cele două familii, a continuat să se întâlnească pe ascuns 
cu Bogdan Ținteanu și să întreţină cu acesta relaţii intime, la sediul 
societăţii sale de proiectare din str. Zimbrului, apoi într-un imobil din 
apropierea cinematografului "Modem" și, în fine, într-un apartament 
din zona Malu Roșu. 

În lunile februarie şi aprilie 1994, T victimei luliana Ținteanu - 
minora Monica Ținteanu î în vârstă de 4 ani a fost spitalizată cu diag- 
nosticul “miocardită acută". Ca urmare acestei situații și suspectându- 
se de transmiterea unei boli ereditare fiicei sale, luliana i-a solicitat 
Roxanei Călin să-i faciliteze, prin relațiile ei ca medic, efectuarea unor 
analize serologice. Aceasta a fost de acord să o ajute şi în dimineața 
zilei de 16 iunie 1994 i-a telefonat rugând-o să treacă a doua zi pe la 
ea pe acasă și împreună să meargă la laborator. - 

Desfășurarea crimei 


în ziua de 16 iunie, în jurul orei 9%, Iuliana a venit la locuința 
Roxanei din Ploiești, str. Cuza Vodă, nr. 2, bloc B2, et. 2, ap. 4, judeţul 
Prahova. Aici, sub pretextul unei probe de sânge, Roxana i-a injectat 
lulianei conţinutul unui flacon de thiopental - medicament cu efect 
anestezic. [mediat dupăadministrarea medicamentului, lulianaa devenit 
inconștientă. Roxana a târât-o în camera de baie, a dezbrăcat-o și cu un 
cuţit de vânătoare, având lama lungă de 14,5 cm., lăţimea de 3 cm., un 
singur tăiș și vârfascuţit, i-a secţionat artera carotidă și vena jugulară la 
nivelul zonei latero-cervicale dreapta, provocându-i moartea. După 
uciderea prietenei sale, Roxana a secţionat cadavrul acesteia, seg- 
mentele dispersate le-a împachetat m mai multe colete și în zilele de 16 
și 17 iunie le-a abandonat în diverse locuri din orașul Ploiești, cu 
excepţia unui singur colet conţinând organe - ficatul, plămânii și inima - 
pe care l-a uitat în congelatorul frigiderului din locuința sa. 


Descoperirea coteţelor macabre 


La 16 iunie 1994, în jurul orei 12% la Dispeceratul Poliţiei 
Municipiului Ploiești s-a primit o sesizare despre faptul că în stația 
CFR - Ploieşti-Sud, într-un pasaj de trecere pe sub liniile de cale ferată 
au fost găsite gambele unei persoane de sex feminin. 

în seara aceleiași zile, la ora 21” Bogdan Ţinteanu a sesizat 
organele de poliţie despre dispariţia soţiei sale, precizând semnal- 
mentele acesteia, vestimentația și că, dimineaţa, când a plecat de acasă 
i-a spus că urma să se întâlnească cu prietena ei Roxana Călin. Pe baza 
coroborării datelor rezultate din cele două sesizări, cercetările au fost 
orientate spre persoana medicului Roxana Călin și aceasta, la primul 
interogatoriu - în ziua de 18 iunie 1994 - a recunoscut săvârșirea 
faptelor iar ulterior a condus în teren şi a indicat locurile în care a 
abandonat segmente ale cadavrului victimei. Din diversele locuri unde 
au fost transportate și abandonate, fragmentele de cadavru (cu 
excepţia coapselor) au fost găsite și ridicate. 

Constatările medicilor legişti 


Constatarea medico-legală efectuată de laboratorul judeţean de 
Medicină Legală, Prahova - după reconstituirea în parte şi identifi- 
carea cadavrului, a concluzionat că moartea lui Ţinteanu Juliana 
Constanţa a fost violentă şi s-a datorat anemiei acute consecutivă unei 
plăgi tăiate submandibulară dreapta cu secționarea arterei carotide și 
venei jugulare drepte în 1/3 superioară a gâtului, cu hemoragie externă 
secundară. Leziunile traumatice constatate au putut fi produse prin 
tăierea cu un corp tăietor înţepător, posibil cuțitul, presupus corp 
delict, în timp ce victima se afla în decubit dorsal. Investigaţiile de 
laborator (serologice, toxicologice și histopatologice) au evidenţiat 
apartenenţa de grup sanguin a victimei, grupa A, un rezultat toxicologic 
negativ pentru substanța medicamentoasă thiopental, (stricnina) precum 
și a altor toxici cercetaţi (cianură, mercur, arsen, pesticide) rezultat care, 
având în vedere starea cadavrului și modul rapid de difuziune și elimi- 
nare a thiopentatului, exclude posibilitatea ca victimei să i se fi injectat 
o fiolă de thiopental. 

Raportul unei noi expertize medico-legale, în nr. A5/31/1995 din 
19 iunie 1995, efectuat la nivelul Institutului de Medicină Legală, 
București, a concluzionat următoarele: 


e leziunile din regiunea submandibulară dreaptă, cu secțiuni vas- 
culare (artera carotidă, vena jugulară) au prezentat caracter 
vital, acestea constituind:cauza morţii victimei Ţinteanu 
luliana-Constanţa; 

e celelalte leziuni în scopuldepesării cadavrului, au fost produse 
după moartea victimei; l i 

e leziunile din regiunea submandibulară dreaptă au fost produse 
cu un obiect tăietor cu lama bine ascuțită. Elementele de ordin 
medico-legal nu permit precizarea poziției agresor-victimă. Cu 
un cuţit, corpul delict (având lama lungă de 14,5 cm., lățimea 
maximă de 3 cm., un singur tăiș și vârf ascuțit), se puteau pro- 
duce atât leziunile de la nivelul gâtului care au determinat 
moartea, cât și cele produse pentru depesajul cadavrului ţinând 
seama că nu s-au constatat leziuni osoase, ci numai 
dezarticulări. 

Acţiunea şi formarea dinamică a thiopentalului au fost detaliate în 
adresa I.M.L. Bucureşti nr. A 12/8929 din 29 noiembrie 1994, cu 
menţiunea că în literatura de specialitate nu se citează accidente grave 
în doze terapeutice și în cazul unei injectări lente. în mod cu totul 
excepţional, se pot produce manifestări alergice, care însă nu sunt de 
natură a determina decesul. l 


Probațiunea cauzei - inculparea Roxanei Călin 


Cercetarea la faţa locului efectuată la domiciliul inculpatei Călin 
Roxana din Ploiești, str. Cuza Vodă nr.2, bloc B2, etj. 2, ap. 4, judeţul 
Prahova și la cabinetul medical particular al acesteia din Ploiești, str. 
Mihai Bravu nr. 2, bloc 4A, Judeţul Prahova, a condus la descoperirea: 


e în congelatorul frigiderului a unui colet cu organe: ficat, 
plămâni şi cord, de provenienţă umană; 

e pe pardoseala camerei de baie a unui fragment osos și urme de 
sânge de proveninenţă umană; 

* în şifonierul din dormitor, mai multe pungi din material plastic, 
mănuși de damă de culoare neagră, una pereche pantaloni blue- 
jeans și un tricou din bumbac cu dungi orizontale albe și bleu- 
marin aparţinând Roxanei Călin și prezentând urme de sânge 
uman, precum și cuțitul de vânătoare cu caracteristicile descrise 
anterior, toate prezentând urme de sânge aparținând grupei All, 
grupă de apartenenţă a victimei Ţinteanu Iuliana Constanţa, cu 
menţiunea că inculpata Călin Roxana are grupa sanguină AB IV. 


Din probatoriile administrate, respectiv cercetarea la faţa locului, 
constatările medico-legale, expertizele criminalistice și declaraţiile 
unora dintre martorii audiaţi în cauză se poate concluziona că victima a 
fost ucisă, că omorul s-a produs la domiciliul familiei Călin, iar depe- 
sajul cadavrului a fost făcut de către Roxana Călin pentru a-l îndepărta 
din locuinţa ei cu forţe proprii și nu ajutată de o altă persoană. 

Fiind interogată cu privire la mobilul şi împrejurările în care a 
săvârșit faptele, Roxana Călin a declarat, în mod constant, că până în 
momentul în care i-a injectat victimei thiopentalul, nu luase rezoluția 
suprimării vieții acesteia. Când i-a administrat anestezicul, nu a vrut să 

o ucidă, ci numai să o determine să tacă, întrucât victima o acuza că în 
dimineaţa respectivă, ea nu ar fi avut intenţia să o conducă la labora- 
tor, ca să i se recolteze probe de sânge, ci numai să o îndepărteze de 
soțul ei Bogdan Ţinteanu, pentru a rămâne numai cu el. A susținut că 
după ce i-a injectat anestezicul, Iuliana a devenit inconștientă și a 
început să prezinte manifestări convulsive; și-a dat seama că nu mai 
poate să o reanimeze și atunci a luat cuțitul de vânătoare și i-a 
secționat vasele de sânge din zona cervicală, intenţia fiind de a scăpa 
de imaginea victimei și de corpul acesteia care nu vroia să fie găsit la 
ea în casă, iar cadavrul l-a depesat pentru a face colete mai ușoare și 
mai puţin voluminoase, pe care să le poată scoată singură afară și să le 
arunce. 

Este de menţionat că susţinerile Roxanei Călin pe parcursul 
cercetărilor, au avut o evoluţie graduală, parcurgând patru etape: 


e de la data primului interogatoriu - 18 iunie 1994 - și până la 
data de 12 august 1994,inculpata Călin Roxana a arătat debutul 
reiaților sale cu victima și împrejurările în care a ucis-o. 


* începând cu 12 august 1994 a susținutcă uciderea victimeii-ar 
fi fost sugerată de soțul acesteia, Bogdan Ţinteanu, fără să facă 
alte precizări privind implicarea lui în săvârşirea faptelor. 


e de la data de 22 august 1994, a susţinut că în noaptea de 16717 
iunie 1994 după ce ea ucisese victima și mai avea în casă colete 
cu segmente din corpul acesteia, a fost vizitată de Bogdan Ţin- 
teanu și la rugămintea ei, acesta a coborât din apartament în piv- 
niță două dintre coletele pe care a doua zi ea le-a aruncat în oraş. 
în sprijinul dovedirii veridicităţii susţinerjlor sale, Roxana a 
invocat faptul că în seara respectivă Bogdan și-a uitat o batistă 
în locuinţa sa, precum și faptul că în aceeași seară i-ar fi dat 
acestuia un inel din argint pe care l-a scos de la mâna victimei 
după ce a ucis-o și că acel inel s-a găsit ulterior la domiciliul lui 
Bogdan Ţinteanu. | 

e după 14 decembrie 1994, când cauza a fost preluată de 
Parchetul General și Roxana Călin a declarat că discuţiile pe 
care le-a avut cu Bogdan Ținteanu și în cadrul cărora el s-a 
exprimat că, decât să se sinucidă ea mai bufe să moară soția, 

victima inteanu Iuliana - nu au fost de natură să o determine 
să ia hotărârea suprimării vieţii acesteia. 

Inculpata Roxana Călin a admis că Bogdan Ținteanu şi-ar fi putut 
uita batista respectivă cu altă ocazie în locuinţa ei şi nu neapărat 
vizitând-o în noaptea de 16/17 iunie 1994, iar atunci când i s-a solici- 
tat să arate cu ce poate să argumenteze faptul că victima a avut pe 
deget inelul respectiv în momentul în care ea a ucis-o, a răspuns că 
susținerea ei este reală, dar că nu o poate dovedi. 


e în cauză, la 18 iunie 1994, Călin Roxana a fost inculpatăşi are- 
stată preventiv pentru săvârșirea infracţiunii de omor calificat 
şi pedepsita de art. 174 Cod penal raportat la art. 174 lit. A și D 
Cod penal și la 10 august 1994, soţul victimei Ţinteanu Bogdan 
a fost inculpat și arestat preventiv pentru instigare la 
infracţiunea de omor calificat prevăzut de art. 25 Cod penal 
raportat la art. 174 Cod penal, raportat la articolul 175 lit. A 
şi D Cod penal. 

La inculparea și arestarea preventivă a Roxanei Călin și a lui 
Bogdan Ținteanu au fost avute în vedere: relaţiile anterioare săvârșirii 
omorului, locul în care a fost ucisă victima, folosirea medicamentului 
thiopental, cu efecte anestezice precum și susținerile Roxanei Călin 
precum că Bogdan Ţinteanu “i-ar fi sugerat” să ucidă victima și că 
acesta, solicitat de ea, ar fi vizitat-o acasă în noaptea de 16/17 iunie 
1994 și ar fi ajutat-o la depozitarea: în pivniță a două colete cu seg- 
mente ale cadavrului victimei, pe care a doua zi ea le-a transportat și 
le-a aruncat apoi pe raza “municipiului Ploiești. 


Probele pentru care a fost inculpat Bogdan Ținteanu: 


în ziua de 30 august 1994, la locuinţa inculpatei a fost desoperită o 
batistă bărbătească despre care soțul inculpatei - martorul Călin Doru 
Cristian - a declarat că nu îi aparține, iar Roxana a descris-o ca fiind 
cea pe care a uitat-o Bogdan în locuinţa sa, cu ocazia vizitei pe care 
i-a făcut-o, în noaptea de 16/17 iunie 1904. 

în ziua de 25 august 1994, la locuinţa părinţilor lui Bogdán 
Ţinteanu au fost descoperite și ridicate 5 inele din metal alb, printre 

acestea aflându-se şi cel despre care inculpata a declarat că l-a scos de 
pe mâna victimei după ce a ucis-o şi în noaptea de 16/17 iunie l-a 
restituit lui Bogdan Ţinteanu. 


Raţiunile pentru care, în legătură cu implicarea 
lui "Bogdan Ţinteanu, a fost dispusă măsura 
revocării arestării preventive 


în contextul relaţiilor de prietenie ale familiilor Călin şi Ținteanu, 
inculpatei de a cunoaște și a descrie inelele din argint ale victimei 
primite cadou cu ocazia unor aniversări, la cumpărarea cărora a con- 
tribuit și Călin Roxana, invocarea de către aceasta a prezenţei în 
locuinţa sa a unei batiste a lui Ţinteanu Bogdan, precum și descrierea 
inelului victimei pe care pretinde că i l-a scos de pe deget în ziua în 
care a ucis-o și i l-a remis soțului, nu sunt de natură să demonstreze 
că, în noaptea de 16/17 iunie 1994, inculpatul Ţinteanu Bogdan a vizi- 
tat-o pe inculpata Călin Roxana acasă. Aceasta cu atât mâi mult, cu cât 
s-a constatat că verigheta și o pereche de cercei din aur, un lănţişor de 
argint și ceasul pe care victima le-a avut asupra sa, în ziua în care a 
fost ucisă Roxana nu le-a reţinut, ci le-a aruncat - separat sau împre- 
ună cu segmente din cadavrul victimei. Bogdan Ținteanu a declarat în 
mod constant că nu a instigat-o pe Roxana Călin ca sâ-i ucidă soția şi 
nici nu s-a deplasat la locuinţa ingulpatei în noaptea de 16/17 iunie 
1994, ci până la ora 1% a stat acasă lângă telefon, la dispoziţia 
lucrătorilor de poliție care efectuau primele cercetări iar după ora 1% 
până fii jurul orei 2” s-a aflat la Sediul Poliţiei Judeţene Prahova, fapt 
confirmat de doi ofiţeri de poliţie. 

în raport de această situaţie de fapt și de declarațiile Roxanei Călin 
din care rezultă că discuţiile pe care le-a avut cu Bogdan Ținteanu nu 
au fost de natură să o determine să ia hotărârea suprimării vieţii vic- 
timei, prin ordonanța nr. 194/P/1994 din 22 decembrie 1994, s-a dis- 
pus revocarea măsurii de arestare preventivă a lui Bogdan Ţinteanu. 


t** 


Asta a fost... Roxana Călin a fost condamnată 20 de ani închisoare. 
Niciodată n-am văzut atâta lipsă de profesionalism, de superificialitate 

şi ignoranță, sentimentul de bâlbâială care însoţeşte această acuzare şi 
judecată... 

întrebările mele vor rămâne peste timp și poate cândva vom avea 
prilejul să știm adevărul...! 

e VINOVĂŢIA - culpă (accident), intenţia (premeditare). 

e CAUZAMORŢII - ?? - NECONVINGĂTOARE - IMPRECISĂ 


e GESTUL CRIMINAL(CONŞTIENT, AUTOMAT - IRAŢIO- 
NAL, URMARE A INSTIGARE - SUGESTIEI) 


De altfel apărarea ridică obiecţii la care subscriu în întregime: 


a) metoda de a ucide victima cu thiopental este puerilă, greu de 
executat, nu are efecte letale (nu au fost găsite seringa, corpul 
delict și fiola de thiopental); 

b) "ne punem problema încadrării juridice și a verdictului și nu 
știm cum a murit victima” - citat din pledoarie; 


c) atmosfera sălii de judecată permanent tensionată de o mulţime 

isterizată, intimidantă. 

Descoperirea adevărului în această dramatică pricină judiciară s-ar 
fi putut înfăptui sub toate aspectele sale intime dacă s-ar fi respectat - 
dezideratul Djuvara: 

"Este o necesitate inexorabilă pentru acei care aplică legile, atât 
judecători cât și avocaţi, ca să caute cât mai mult posibil prin mijloace 
ştiinţificesă cunoască realitatea adică să cunoască intenţiunea agen- 
tului vinovati”. 

Ori “intenţiune "înseamnă psihologie. Perversităţii, vicleniei, 
simulării, iraționalităţii, dinamicii psihanalitice, orientărilor și 
realizărilor emoţionale, tendinţelor instinctuale etc. nu le putea 
răspunde în acest caz decât: 


e  DETECŢIA CONDUITELOR SIMULATE A CELOR DOUĂ 
TRAGICE PERSONAJE INCULPATE INIŢIAL; 


e INTEROGATORIUL DIN PERSPECTIVĂ PSIHANALITICĂ, 
APLICAT CELOR DOI INCULPAŢI. 


ir Djuvara Mircea, Teoria generală a dreptului,vol. U, Societatea Anonimă, 
Bucureşti, 1930,p. 24 


Capitolul 6 109 


N-a fost să fie... Nefericita Roxana Călin, psihanalitic înlănțuită 
până la posesia persoanei iubite (atașare de OBIECT), își refulează 
tendința de afirmare până când tensiunile acumulate îi dictează dis- 
trugerea rivalei (OBSTACOL) și realizează CATHARSISUL printr-un 
gest de îngustare a câmpului de reflexie și abordare a realităţii... 

O astfel de dinamică psihanalitică ne obligă să fim receptivi 
nuanţelor instigatoare cărora pe o astfel de structură nu le mai este 
necesară persistența, repetabilitatea și înscrierea lor în probe materiale 
ci doar o "incitaţie nevinovată” - “decârsă te sinucizi tu, mai bine să 
moară soţia mea” - restul vine de la sine, așa cum a fost demonstrat. 

Fără îndoială, Nefericita Călin Roxana își va duce o cruce meritată, 
dar ce-o va chinui cel mai mult în timpul anilor care vor trece pe lângă 


ea, va fi sentimentul că poartă o cruce strâmbă. 


E 


Visul asasinei 


Exerciţiu de interogatoriu psihanalitic 
- analiză de caz - 


Scurt istoric 

13 aprilie 1992... spre primăvară... Cercetarea la faţa locului evi- 
denţiază tabloul tipic infracţiunilor de omor. 

Victima numită I.M. în vârstă de 58 de ani este găsită în decubit 
dorsal,cu faţa plină de sânge și craniul plesnit de lovituri... câteva 
scaune răsturnate, pe jos două păhărele şi o sticlă de vodcă, toate 
mirosind a alcool... La o primă vedere - lipsa buteliei de aragaz tăiată 
din furtun, pe pereţi stropi de sânge... Urmele vizibile ale acestei morţi 
violente au declanșat imediat procedurile ce se impun: cercetarea 
locului faptei, autopsia, expertizele medico-legale și investigaţiile 
judiciare în vederea descoperirii autorului acestei crime odioase. 

Cercetarea criminalistică evidenţiase un lucru extrem de interesant, 
pe paharele și sticla de vodcă răsturnate pe jos, experţii identificaseră 
urme proaspete de ștergere a amprentelor papilare... și cam atât... 

Investigaţiile judiciare s-au extins cu rapiditate... cerc de prieteni, 
datorii neonorate, rivalități, interese materiale etc. 

Cine avea interes să suprime viaţa victmei? 

Cu cine băuse victima? Cui acceptase aceasta să-i deschidă ușa și 
să-i fie gazdă? 

Analize, versiuni, ipoteze, cerc de bănuiţi, inisoaati verificarea 
alibiurilor, testări de identificare a indicilor conduitei simulate efectu- 
„ate asupra martorilor şi bănuiţilor suspectaţi de nesinceritate și în 
i final, excluderi, excluderi și din nou de la capăt. 

De fiecare dată însă o realitate evidentă se impunea cu pregnață: 
victima acceptase vizita unei persoane apropiate cu care consumase 
vodcă și întreținea discuţii, deci, aceasta trebuia identificată din rândul 
persoanelor cunoscute apropiate, chiar rude, vecini, prieteni. 

lată de ce declaraţiile vecinei de pe palier numită T.M., ţigancă, 
evidențiind toate 'caracteristicile rasei, brunetă, cu ochi de maimuţă, 
veșnic în mișcare iscoditoare, cu aluniţe bătute în culori indigo și nări 
fremătând de animalitate şi miädiindu-se fentos plină de solicitudine 
pentru curioșii aflați gură cască la fața locului, se impuneau a fi cerce- 
tate cu multă atenție... 


Analiza şi interpretarea psihanalitică 
a conduitelor femeii bănuite 
Am luat cunoștință de dosar... 
Analiza psihologică a comportamentului tinerei ţigănci a evidențiat: 
1) exces de zel cu privire la solicitudinea cu care răspundea 
nevoilor mărunte ale specialiștilor care executau cercetarea la 
faţa locului și care obiectiv vorbind se desfășura pe palier în 
pragul ușii sale. 
a) indice psihanalitic - solicitudinea se dorea a fi o pornire sub- 
conştientă legată de nevoia de securizare, de a fi permanent 
în legătură cu rezultatul cercetării la faţa locului. 


2) suspect de liniștitoare intervenţii asupra faptului că victima nu 
mai fusese văzută, motivate prin aceea că ar fi putut pleca să-şi. 
ajute un frate m din provincie, aflate în contradicție cu 
ideea de a anunța autoritățile și mai ales cu îndoieli repetate pe- 
care ie făcea pentru a sparge ușa victimei. 

b) indice psihanalitic - conduita contradictorie rezultă din 
tendinţele subconştiente, pe de o parte de a amâna desco- 
perirea faptei (nu sunt probleme a fi plecat la fratele ei infirm 
din provincie) iar pe de altă parte de nevoia compulsivâ a 
eternei întoarceri (să spargem ușa să vedem ce se întâmplă, de 
ce nu răspunde, unde-o fi, că n-am mai văzut-o de trei zile). 

3) sărăcia datelor desprinse din declaraţiile tinerei ţigănci, toate 
lacunare, prudente, în esență susținând că n-a văzut pe nimeni, 

că n-a auzit nici un zgomot, că nu știa ultimile preocupări ale 

vecinei sale și că habar n-are ce s-ar fi putut întâmpla, cum s-ar fi 

putut defăşura lucrurile și cine ar putea fi autorul oribilei fapte. 

c) indice psihanalitic - ermetismul deshiderii poate fi efectul 
„ vigilenţei cenzurii, secretizării posibilei matrici infracționale 
“ depozitată în mentalul prezumtivei autoare. 


Derularea interogatoriului de sorginte psihanalitică 


Am cerut să-mi fie adusă... 

Interogatoriul de sorginte psihanalitică se supune unor reguli tac- 
tice, între care una stipulează că orice anchetator ştie realitatea con- 
form căreia “înainte de a vorbi ești privit”. 

Prin extrapolare, impresia creată persoanei bănuitului de ambianța 
în care se derulează interogatoriul psihanalitic cât și de personalitatea 
criminalistului psiholog este hotărîtoare în derularea ulterioară a 
demersului judiciar... 

O privesc pe sub ochelari trebăluind printre hârtiile de pe birou... 
creez un moment de tăcere supraveghind-o discret... mă privește cu 
suspiciune... halatul alb, pereţii şi ușile capitonate, mocheta pe jos, 
aparatura: de pe birou, cablurile de conectare, electrozii captatori, 
peniţele inscriptoare, ledurile în funcțiune, curăţenie, liniște, calm... 
impactul cu sobrietatea și oficialitatea psihologului criminalist, 
copleșesc... Realizez intuitiv că pot tulbura apele subconștientului prin 
procedura stimulării frontale... 

O privesc în ochi şi-mi trag scaunul în faţa ei... stăm faţă-n față, o 
fixez printre lentilele cenușii ale ochelarilor, îi simt respiraţia, pe nas și 
pe pomeţii obrajilor îi apar stropi minusculi de sudoare... întreb brusc: 

- Să-mi spui când ai stat ultima dată de vorbă cu vecina ta, doamna 
1.M.? Repede, acum, nu sta pe gânduri vreau adevărul? Și mă ridic 
trecând în spatele ei... Te ascult...! 

Intenţionez să redeștept în ea ancestralul, structurile de arhetip ale 
criminalului încolţit, hăituit, aflat în faţa pericolului iminent, teamal de 


l Vezi tehnicile psihanalitice ale lui Auguste Aichhorn - Şcoala de la Hollabrun, 
Austria -crearea stării de surpriză fi a paroxismelor agresionale, în acest context 
forme calhartice de descărcare psih(că cu efect de experiențăemoţională, corectivă. 

a-i fi descoperită fapta... psihanalitic comenzile de alarmă ale 
subconștientului se activează, instinctul de conservare trece în prim 
plan, cenzura, autocontrolul sunt paralizate de conduita primară 
emoţional-destructivă. Aştept fisura și ea se produce... Sunt din nou în 
faţa ei, mă așez pe scaun liniștit, sigur și calm... spune fetiţot.., 
încearcă să fugă cu privirea îh stânga și în dreapta, priveşte-n podea și 
dintr-o dată mieroasă, lingușitoare... 

- Dle doctor, dumneavoastră vă zic, ălora nu le-am zis că s-au dat 
la mine și mi-au vorbit urât... Am văzut-o chiar cu două zile înainte de 
a fi fost găsită... am fost pă la ea, că mă mai duceam când și când... io 
vă zic adevărul că poate m-o și văzut fo vecină și să nu ziceți că v-am 
minţit... am fost pă la tanti, tanti a scos niște vodcă, am băut două 
ciocănele și pe urmă am plecat... zicea că se culcă... Am plecat să nu 
zică femeia că stau pe capul ei. 

Are buzele de cretă, un tremur incontrolabil îi străbate tot corpul... 
mă priveşte-n ochi, forţându-şi intuiţia la maxim pentru a aprecia pe 
mimica mea efectele acestei versiuni pe care-o vrea salvatoare... 


Interpretarea psihanalitică 

Din disputa matricei morale (cenzura) cu matricea infracţională 
(ca achiziție mentală îh planul Eului a săvârșirii faptei), subconştientul 
îi dictase alegerea căii de mijloc (nici recunoașterea comiterii faptei, 
nici negarea faptului că n-ar fi vorbit cu victima în urmă cu trei zile)... 

Mărturisind că o vizitase pe "tanti" la data critică, din punctul de 
vedere al logicii criminalistice greșise fatal... "Invadată de afectiv, cen- 
zura nu realizase pericolul... obosită de preocuparea permanentă de a 
ţine lucrurile sub control, cenzura fusese fisurată sub chinuitoarele 
întrebări ale bănuitului oricărui interogatoriu. Ce probe are?... Cum de-a 
ajuns la mine?... Ce știe? Cât ştie?... De unde ştie?... în speţă... “io vă zic 
adevăru' că poate m-o fi văzut fo vecină și să nu ziceți că v-am minţit”... 

Corelez rapid conținutul afirmațiilor bănuitei cu datele cercetării la 
faţa locului și intuiesc brusc... nefericita comisese crima... Recunoaște 
că a intrat în casă și a băut vodcă, subconștientul dictându-i această 
conduită ca supapă de atenuare a acumulării tensiunii instinctului de 

conservare, surescitat de pericolul demascării prin faptul că poate o fi 
văzut-o cineva intrând la victimă și-o denunţase polițiștilor... 

în acest sens intuisem corect când alesesem procedeul stimulării 
frontale, chestionând-o direct cu privire la ultima întâlnire cu victima. 


Exploatarea interpretării psihanalitice 

în planul probaţiunii judiciare 

În interpretarea logicii criminalistice, raţionamentul era pe cât de 
riguros pe atât de simplu: după cum susţinea că ar fi fost o vizită 
obișnuită, fără legătură cu omorul, pe sticla şi paharele răsturnate am 
fi găsit firesc și natural amprentele digitale ale vizitatorului, ori spe- 
cialiștii criminalişti identificaseră cert pe pahare și sticlă urme 
proaspete de ştergere a urmelor digitale. Ce interes a avut atunci . 
tânăra ţigancă să-și șteargă urmele de pe pahare? - Unul singur și 
anume, să ascundă prezenţa ei în camera victimei în perioada critică! - 
De ce? Bănuita T.M. trebuia să răspundă acestei "inofensive" 
întrebări. Am considerat că este încă prea devreme... doream atenu- 
area stării tensionale, încercând sondarea subconştientului folosindu- 
mă de procedura stimulării prin analogie indirectă. încet, încet, cu 
marginea halatului alb imaculat, încep să-mi șterg lentilele ochelarilor, 
păşesc spre birou calm şi-mi şterg ochelarii cu meticulozitate, fără 
grabă. Intre noi se instalează tăcerea, doar mișcarea mea la birou și 
gesturile stereotipe, mecanice ale ștergerii ochelarilor și țiganca 
privindu-mă cu ochii dilataţi. Dintr-o dată încep cu glas abia şoptit: 

- Vezi ce fac? Ştii de ce fac asta?[... Ce fac eu acum?... răspunde cu 
gura uscată, cu glas abia șoptit și vocea gâtuită... 

- Ștergi ochelarii, Dle doctor!... ` 

- Da, dar de ce-i şterg... poţi să-mi spui de ce-i şterg?... 

- De dește... e murdari, de deşte...| : 

Dintr-o dată speriată tace... e prea târziu "E murdari de deşte..." sub- 
conștientul ejectase nu răspunsul firesc “i ștergi pentru că sunt murdari”... 
murdăria putând fi orice, transpiraţie, grăsime, prafși urme de degete fără 
îndoială... cenzura fusese penetrată, însă, prin reliefarea "cauzei" urmele 
degetelor - efect al simetriei subconştiente a amprentelor slinoase pe 
care le ștersese autorul omorului de pe paharele și sticla de vodcă. 

Gestul inductiv provocase răspunsul analog indus prin simetrie - acest 
lucru n-ar fi fost posibil dacă faptul real concret, "ștergerea amprentelor 
digitale de pe pahare și sticlă”, n-ar fi existat ca realitate mentală obiec- 
tivă în matricea infracţională a săvârșirii faptei (amintirea). 

Rapiditatea exploatării “momentelor psihologice” ale interoga- 
toriului psihanalitic este o altă regulă care îi condiționează succesul, 
atac brusc fără a-i mai da nici o clipă de răgaz. 

- Nefericito, citesc minciuna în ochii tăi... ai omorât femeia și te-ai 
umplut de păcate, credeai că o să scapi ștergând urmele degetelor de 
pe paharele și sticla de vodcă?!... Salvarea ta este dar în mâinile lui 
Dumnezeu... Are umerii căzuţi, priveşte-n pământ, nici un gest de 
apărare, nici o ripostă verbală, tace... Insist... 

- Ştii de la bărbatu' tău cum este prin gherle și pușcării, hotărăşte-te 
repede căci timp nu prea mai ai acum, descarcă-ţi sufletul și 
mărturisește. i 

Este bine de știut (psihanaliștii mai mult ca oricare alţii confirmă) 
faptul că semantica cuvintelor, conotaţiile mesajului comunicării ener- 
gizate afectiv prin intonaţie, pauze, timbru, realizează transferul per- 
suasiv al îndemnului, realizând prin inducție mentală transferul către 
interlocutor al intenţiei (sugestie-persuasiune) î în sensul dorit de psiho- 
logul criminalist. 

Apelul Ia divinitate, păcat, salvare, în condiţiile tensionate ale crizei 
de timp, vis-â-vis de reprezentarea pedepsei interiorizate socio-cultural 
într-o manieră hiperbolizată în codul etniei din care făcea parte, a con- 
dus la reechilibrarea tensiunilor în conștiința criminalului. Mărturisirea, 
catharsis-ul în plan psihologic au curs firesc, eliberator de povara 
omorului; matricea infracţională ferecată în amintirea mentalului sub 
apărarea despotică a cenzurii s-a diluat o dată cu mărturisirea faptei... 
"Sunt halită, să n-am parte, s-a dus tinereţile mele, blestemu-i pă capul 
meu și pă viața mea... să mor dacă nu spui tot... am intrat la tanti dă 
i-am adus niște bulinuri, butelia o ginisem mai demult. Femeia m-a 
cinstit, p'ormă m-a rugat să-i desfac butelia și mi-o dat cheia... da când 
m-am văzut în mână cu cheia, mi-a venit așa o nebuneală în creier, 
de-am început să-i dau cu cheia în cap. După ce-am omorât-o m-a luat 
așa un tremurici şi-am luat un cuțit şi-am tăiat furtunu la butelie, am 
luat un capot al lui tanti de m-am șters de sânge cu el, am șters cu 

colţul capotului sticla și paharele să nu iasă pă ele deştele mele, p'ormă 
am înfășurat butelia cu capotul... şi-am trecut holul la mine... Când am 
ieșit, știu că nu m-a văzut nimeni, să n'am parte..." 

Interogatoriul psihanalitic este interogatoriul viitorului, curat, fără 
violenţe, torturi sau ameninţări. Toată acumularea tensională a adver- 
sarilor, psihologul criminalist pe de o parte și persoana bănuită pe de 
alta, rezidă exclusiv în interesele lor profund diferite; primul să 
descopere adevărul și să contribuie la înfăptuirea actului de dreptate, 
cel de-al doilea să ferece adevărul și să-l ascundă în adâncul ființei 
sale; unul slujește BINELE, celălalt este robul RAULUI. 

Pe T.M. aveam s-o mai revăd preţ de câteva minute înainte de-a fi 
luată: 

- Dom doctor, io zic că mai bine c-am zis’o, să n-am parte m-am 
ușurat... De la morgă o luasem eu c-o soră de-a ei, dam bâgat-o la 
capelă. Sor'sa a dormit o noapte la mine cât i-am făcut cele de cuvi- 
inţă, că era de prin Ardeal și-i cam plăcea și la asta să bea... da 
noaptea... Dumnezeu e sus,... să mă calce trenu dă spui minciuni, dă n- 
am visat-o pă tanti cum s-aburcase pă mine să mă strângă dă gât... 
M-am trezit sufocată, lac dă apă și dă spaimă să nu mă fi scăpat dracu 
prin somn cu ceva, să m-auză sora moartii... Da’ aia n-avea treabă, să 
n-am parte... puteai să tai butuci pă ea, numai io n-am închis ochii 
pân” la ziuă... 

Elocvent pentru sufletul criminal și pentru evidenţierea terenului 
pe care psihologul criminalist de sorginte psihanalitică îl are de explo- 
rat... sufocarea, gestul strângerii de gât, spaima... simbolica reflexă a 
oniricului, consecinţă a gândului că autorităţile polițienești erau pe 
urmele ei, interiorizarea psihanalitică inconștientă a cercului care înce- 
pea să se strângă, diminuându-i orice șansă de scăpare... 

T.M. a fost judecată și condamnată pentru infracțiunile de omor 
deosebit de grav și tâlhărie la ispășirea unei pedepse de 20 de ani. - 
Butelia, capotul plin de sângele victimei și cheia, corpuri delicte, au 
fost descoperite în locuinţa asasinei. 

Consideraţii şi perspective vizând 
psihoterapia Ia delincvenţi 
- demers psihanalitic şi prognostic - 


Retușurile asupra personalităţii delincventului criminal, obiectiv 
vizat, recent de dr. psiholog Gheorghe Florian, specialist de marcă în 
psihologia penitenciarăl, ridică exigenţe deosebite perspectivei de 
intervenţie psihanalitică în această sensibilă zonă. 

Reeducarea în aceste condiţii este extrem de dificilă, structura 
dizarmonică, cameleonică, perversă şi vicleană a personalităţii pacien- 
tului de penitenciar, glisarea continuă a reprezentărilor sale faţă de 
Sine și Altul, alterarea reprezentărilor sale faţă de societatea pe care-o 
consideră minată și faţă de care ejectează o continuă suspiciune, 
deschide o perspectivă de loc optimistă asupra demersului. 

Se impun câteva consideraţii și perspective: 

e  reeducarea trebuie să însemne nu adâncirea culpabilității ci dez- 

voltarea unor strategii proprii de adecvare la socialul care este 
cenzura etică supremă; 


e intervenția psihanalitică trebuie să fortifice reperele matricei 
morale (grila de valori a cenzurei) prim interiorizarea mecanis- 
melor frenatorii eficiente în reprimarea explozivităţii instinctu- 
al-emoţionale; 

e  căutareareorientării supapelor defulatorii de la conduitele agre- 
sive (sado-masochiste) către reflexia asupra consecinţelor 
primitive și de ecou social complex (periculozitatea socială, 


] Gheorghe Florian, Reconstruireapersonalităţii în mediul penitenciar - teză de 
doctorat- 1Gebruarie, 1995 - Bucureşti 

Gestul inductiv provocase răspunsul analog indus prin simetrie - acest 
lucru n-ar fi fost posibil dacă faptul real concret, "ștergerea amprentelor 
digitale de pe pahare şi sticlă”, n-ar fi existat ca realitate mentală obiec- 
tivă în matricea infracţională a săvârșirii faptei (amintirea). 

Rapiditatea exploatării "momentelor psihologice” ale interoga- 
toriului psihanalitic este o altă regulă care îi condiţionează succesul, 
atac brusc fără a-i mai da nici o clipă de răgaz. 

- Nefericito, citesc minciuna în ochii tăi... ai omorât femeia și te-ai 
umplut de păcate, credeai că o să scapi ștergând urmele degetelor de 
„pe paharele și sticla de vodcă?!... Salvarea ta este dar în mâinile lui 
Dumnezeu... Are umerii căzuţi, privește-n pământ, nici un gest de 
apărare, nici o ripostă verbală, tace... Insist... 

- Ştii de la bărbatu' tău cum este prin gherle şi pușcării, hotărăşte-te 
repede căci timp nu prea mai ai acum, descarcă- ţi sufletul și 
mărturisește. 

Este bine de știut (psihanaliștii mai mult ca oricare alţii confirmă) 
faptul că semantica cuvintelor, conotaţiile mesajului comunicării ener- 
gizate afectiv prin intonaţie, pauze, timbru, realizează transferul per- 
suasiv al îndemnului, realizând prin inducţie mentală transferul către 
interlocutor al intenţiei (sugestie-persuasiune) în sensul dorit de psiho- 
logul criminalist. 

Apelul la divinitate, păcat, salvare, în condiţiile tensionate ale crizei 
de timp, vis-à-vis de reprezentarea pedepsei interiorizate socio-cultural 
într-o manieră hiperbolizată în codul etniei din care făcea parte, a con- 
dus la reechilibrarea tensiunilor în conștiința criminalului. Mărturisirea, 
catharsis-ul în plan psihologic au curs firesc, eliberator de povara 
omorului; matricea infracțională ferecată în amintirea mentalului sub 
apărarea despotică a cenzurii s-a diluat o dată cu mărturisirea faptei... 
"Sunt halită, să n-am parte, s-a dus tinerețile mele, blestemu-i pă capul 
„meu și pă viața mea... să mor dacă nu spui tot... am intrat Ia tanti dă 
i-am adus niște bulinuri, butelia o ginisem mai demult. Femeia m-a 
cinstit, p'ormă m-a rugat să-i desfac butelia și mi-o dat cheia... da când 
m-am văzut în mână cu cheia, mi-a venit așa o nebuneală în creier, 
de-am început să-i dau cu cheia în cap. După ce-am omorât-o m-a luat 
așa un tremurici şi-am luat un cuțit şi-am tăiat furtunu la butelie, am 
luat un capot al lui tanti de m-am șters de sânge cu el, am șters cu 

colţul capotului sticla și paharele să nu iasă pă ele deștele mele, p'ormă 
am înfășurat butelia cu capotul... şi-am trecut holul la mine... Când am 
ieșit, știu că nu m-a văzut nimeni, să n'am parte..." 

Interogatoriul psihanalitic este interogatoriul viitorului, curat, fără 
violenţe, torturi sau ameninţări. Toată acumularea tensională a adver- 
sarilor, psihologul criminalist pe de o parte și persoana bănuită pe de 
alta, rezidă exclusiv în interesele lor profund diferite; primul să 
descopere adevărul și să contribuie Ia înfăptuirea actului de dreptate, 
cel de-al doilea să ferece adevărul și să-l ascundă în adâncul fiinţei 
sale; unul slujește BINELE, celălalt este robul RAULUI. 

Pe T.M. aveam s-o mai revăd pre! de câteva minute înainte de-a fi 
luată: 

- Dom doctor, io zic că mai bine c-am zis'o, să n-am parte m-am 
ușurat... De la morgă o luasem eu c-o soră de-a ei, d'am bâgat-o la 
capelă. Sor'sa a dormit o noapte la mine cât i-am făcut cele de cuvi- 
inţă, că era de prin Ardeal și-i cam plăcea și la asta să bea... da 
noaptea... Dumnezeu e sus,... să mă calce trenu dă spui minciuni, dă n- 
am visat-o pă tanti cum s-aburcase pă mine să mă strângă dă gât... 
M-am trezit sufocată, lac dă apă și dă spaimă să nu mă fi scăpat dracu 
prin somn cu ceva, să m-auză sora moartii... Da? aia n-avea treabă, să 
n-am parte... puteai să tai butuci pă ea, numai io n-am închis ochii 
pân’ la ziuă... 

Elocvent pentru sufletul criminal și pentru evidenţierea terenului 
pe care psihologul criminalist de sorginte psihanalitică îl are de explo- 
rat... sufocarea, gestul strângerii de gât, spaima... simbolica reflexă a 
oniricului, consecinţă a gândului că autorităţile polițienești erau pe 
urmele ei, interiorizarea psihanalitică inconștientă a cercului care înce- 
pea să se strângă, diminuându-i orice șansă de scăpare... 

T.M. a fost judecată și condamnată pentru infracțiunile de omor 
deosebit de grav și tâlhărie la ispășirea unei pedepse de 20 de ani. - 
Butelia, capotul plin de sângele victimei și cheia, corpuri delicte, au 
fost descoperite în locuinţa asasinei. 

alterări ale imaginei de sine și în raport cu alții etc.) ale ma: 
lizării unor astfel de conduite; 


* căutarea interiorizării defulării prin hedonismul conduitelor de 
autocontrol - (în situaţii similare pentru cele care execută 
pedeapsa); 


e conştientizarea și energizarea Eului, prin reflexia asupra gamei 
soluțiilor posibile ' 'ante factum” și care-ar fi evitat săvârșirea 
infracţiunii; 


e comunicarea psihoterapeutică liberă centrată pe situaţii simi- 
„ lare, aprecieri asupra soluţiilor, atitudinilor și consecinţelor 
(lărgirea câmpului de reflexie - dilatarea conştientului - interio- 
rizarea de noi experienţe) în scopul reclădirii barierelor mentale 
prin inhibiţia conduitelor de sorginte agresiv-impulsivă; 

e  saltul““trăirii sprelibertate”, în care comunicarea psihoterapeu- 
tică este centrată pe reenergizarea "motivaţională a Eului și 
reorientarea grilei de valori a SupraEului faţă de erotism - sexu- 
alitate agresivă, libertate-spaimă de libertate etc. - proiectarea 
de noi modele posibile ale interrelaţionării social-umane, 
muncă, hrană, adăpost, repere religioase morale, existenţa în 
sens larg etc.; 


e  angrenarea deţinutului delincvent în activităţi intelective, 
responsabile, cu solicitarea iniţiativei și deciziei - cultivarea 
hedonismului, satisfacţiei prin conştientizarea utilității demer- 
surilor întreprinse profitabile; 


e de bunprognostic mi se pare a fi comunicarea psihoterapeutică 
în sensul transparenţei și exerciţiului introspectiv al deținutului 
vis-â-vis de experienţa proprie de sorginte psihanalitică (demers, 
desigur, individual și supercalificat, centrat pe decondiţionarea 
mecanismelor violenţei, ca mod de ripostă socială și în replică, 
condiţionări ale unor conduite eutimice față de Sine și de Altul). 


Demersul psihoterapeutic trebuie să se centreze pe realizarea unui 
transfer de substanță menit a face ca tensiunea dintre individ și social, 
încărcată de suspiciune și resentiment mai ales în detenţia penitenciară, 
să sufere un proces de interiorizare prin înţelegerea necesităţii valenţelor 
corective ale instituţiilor statului, vis-â-vis de lezarea valorilor ocrotite 

legal (cu alte cuvinte deținutul trebuie să-și defuleze tensiunile, ostili- 
tatea şi teama prin înțelegerea firescului), reglării homeostaziei sociale 
din perspectiva confruntării care există între necesităţile individuale pe 
de o parte și elementele morale, socializante pe de alta - inducerea 
capacității de autoreflectare la personalitatea dizarmonică,. 

în linii generale, principiile care generează psihoterapia la 
delincvenţi sunt după cum urmează: 


1 Demersulpsihoterapeutic de sorginte psihanalitică se centrează 
pe inducerea și energizarea sentimentului de încredere în sine, 
pe întărirea inițiativei și capacităţii de decizie în contextul 
încrederii în posibilităţile reinserţiei sociale. 

2 Terapia urmărește eliberarea delincventului de stările patologice, 
de regresie din evoluţia sa psihică. 

3 Egocentrismul personalităţii narcisiste este dinu prin glisarea 
treptată către un libido obiectual şi obiectualizat (reorientare - 
recentrare extra). 

4 Terapia încearcă să elimine angoasa și suspiciunea 
reechilibrând Ego-ul cu Socios-ul prin reorientarea exigențelor 
SUPRAEULUI faţă de realitate. 

Stringenţele psihoterapiei psihanalitice în nevroze (asociaţia liberă, 
atenția flotantă, catharsisul, clarificarea, transferul, rezistenta, 
proiecția etc.) sunt respectate și în cazul abordării terapeutice a 
delincvenţilor, dar cunosc și o serie de nuanțări tehnice, impuse de 
contextul situațional psihanalitic. în acest sens Aichhorn sublinia că: 
"terapeutul trebuie să accepte faptul că delincventul crede că are întot- 
deauna dreptate”. Din punct de vedere psihodinamic, experiența 
emoțională a dialogului terapeutic trebuie să conducă la o restruc- 
turare pozitivă a formelor de comportament deviant, de la privirile 
antisociale din psihopatii şi până la nevrozele cu conflictualitate 
intrapsihică acută. 

O categorie aparte de criminali deținuți o constituie autorii unor 
fapte deosebit de grave comise pe fond sexual (viol cu moarte, necro- 
filie, homosexualitate cu omor în scop de jaf sau având drept mobil 
răzbunarea; violatori în serie cu manifestări sadice, omor în cuplu 
sado-masochist etc.) - de către așa-zișii psihopaţi sexuali. 

I-am întâlnit frecvent în practica interogatoriului de tip psihanalitic 

și m-am documentat cu seriozitate asupra personalităţii psihopatului 
sexual. După părerea mea, dintre recidiviști, pacientul cu cea mai 
mare repetabilitate a recidivei îl constiuie această categorie de infrac- 
tori. 

N-am fost surprins de această realitate dat fiind forța energizantă a 
potenţialului biologic al instinctului sexual în concepţia Erosului 
freudian. Pe măsură ce avansam m înţelegerea fenomenului, o notă de 
pesimism îmi altera convingerile cu privire la eforturile în direcţia 
corectării conduitelor psihopatului sexual în vederea salvării sale. 

Recent am avut prilejul să cunosc punctul de vedere al unui 
cercetător de peste ocean, prof. Andrew Vachss care se pronunţă 
tranșant: "obsedaţii sexual nu pot fi salvaţi” - The New York Times, 
Tuesday, Ianuary 5, 1993 - găsesc necesar să-l redau integral. 

“Westley Allan Dodd a fost planificat să fie spânzurat la 12 iunie 
la penitenciarul de Stat din Washington în Walla Walla, pentru 
omorîrea prin tortură a trei băieţi. DI Dodd a refuzat toate eforturile de a 
se face recurs la cazul său. Probabil nu a epuizat remediile legale, dar îh 
mod cert a epuizat eforturile societăţii de "reabilitare". Un sadic cronic 
și calificat, a afirmat, la o recentă sesiune a curţii: "Dacă voi scăpa, 
promit că voi viola şi omori din nou şi mă voi bucura în fiecare clipă a 
actului”. Expresia acestui act de reflexie psihanalitică retrospectivă mi 
se pare a fi dincolo de orice comentariu. Amenințarea dlui Dodd cere un 
răspuns pentru că știm că nu este unic. Nu poate fi contestat faptul că 
monștrii trăiesc printre noi. Singura problemă e ce să facem cu ei o dată 
identificaţi. Condamnarea la moarte nu este un răspuns. 

Predispusă la o interpretare rasială şi economică infinit tărăgănată, 
implică enorme costuri sociale și economice. Deși este eficientă - 
ucigașul nu va lovi din nou - condamnarea la moarte e limitată la 
criminali; nu ne protejează de violatori și molestatorii copiilor care 
după efectuarea pedepsei vor fi eliberaţi şi cu certitudine vor comite 
noi crime. 

Dacă nu intenţionăm să-i executăm pe criminalii sexuali, speranţa 
noastră ar fi eliminarea impulsurilor lor distructive? DI. Dodd și tagma 
lui sunt sociopaţi. Ei sunt caracterizați printr-o fundamentală lipsă a 
empatiei (altruism). Toţi copiii se nasc pur și simplu egoişti. își percep 
nevoile până la excluderea celorlalți. Numai prin socializare învață că 

anumite forme de gratificaţii trebuie amânate iar altele refuzate. Când 
dezvoltarea unui copil este pervertită sau incompletă, el tinde să nu 
dezvolte empatia. Este o carte care lipseşte, una care nu se mai poate 
pune înapoi în pachet după ce personalitatea este complet formată. în 
timp ce experienţele din copilăria timpurie îndeamnă spre o anumită 
conduită ele nu constrâng până la urmă răul (variantă pentru care 
optează individul). Sociopaţii pot învăţa să se protejeze cu o poleială 
de civilizaţie; pentru obsedaţi este o parte a camuflajului lor - dar nu 
vor avea niciodată abilitatea de a simți altă durere decât a lor înșiși, 
urmărind doar satisfacerea propriilor lor dorințe. Nu toţi sociopaţii 
aleg violenţa sexuală. Pentru unii ieșirea poate fi skulduggery politic 
sau economic. Dar, pentru cei care sângele și durerea sunt stimuli. 
acţionează nu mai puţin eficient și la un cost teribil și inacceptabil. 
Unii sociopaţi pot fi descoperiţi. Nici unul nu poate reabilitat, pentru 
că nu pot fi aduși într-o stare pe care nu au avut-o niciodată. 
Conceptul de terapie coercitivă este o contradicție; tratamentul psihi- 
atric eficient necesită participarea subiectului nu ca simplu recipient. 
Ceea ce fac obsedaţii sexuali atât de neînduplecaţi și periculoși, aşa 
cum a afirmat candid dl. Dodd, este că lor le place ceea ce fac și 
intenţionează s-o facă din nou. 

Obsesia: lor poate fi exemplificată în persoana lui Donald 
Chopman, un violator din New Jersey care a fost eliberat după o 
detenţie de 12 ani, maximul pentru crima sa. A urmat un continuu 
tratament terapeutic în "închisoare și a rămas cu desăvârșire 
neinfluențat de el. Jură să atace femei în continuare - o amenințare 
care se reflectă în absorţia sa totală cu tortura sexuală. 

Ca rezultat al amenințării, el stă în casa din Wycoff cu gardă de 
poliţie 24 de ore din 24. l 

Un studiu făcut în 1992 asupra a 767 violatori și molestatori de 
copii din Minnesota a concluzionat că cei care au urmat un tratament 
psihiatric au fost arestaţi ulterior mai des decât cei care nu au fost 
trataţi deloc. 

Un studiu canadian care a urmărit molestatorii de copii, eliberaţi 
după prima condamnare, timp de 20 de ani a relevat o rată de recidi- 
vism de 43% indiferent de terapie. | 

Diferenţa dintre cei pur și simplu încarceraţi și cei supuși unei 

complete game de tratament de recuperare apare statistic neglijabilă. 
Și cu cât actul a fost mai violent și mai sadic, cu atât are șansa mai 
mare să fie repetat. Un alt factor care împiedică reabiltatea este necesi- 
tatea inculpaţilor de a căuta nivelurile din ce în ce mai înalte de stimu- 
lare, de excitație. Nu există nici un declin observabil al dorințelor lor 
în timp. Obsedaţii sexuali nu exteriorizează comportarea lor, dim- 
potrivă, demonul se ascunde nu odată sub masca îngerului; psihopaţii 
sexuali dovedind un camelionism de excepție, vezi homicidul Romca 
Cosmici - cazul Anca, în al cărui mod de operare în acostarea victimei 
intră politeţea, tandreţea, manierele, solicitudinea etc - similar altor 
doi asasini pe fond sexual, Pascu Nicolae (1990) și Stroe Adrian 
(1992) pe care-i consider rebuturi irecuperabile ale jocului genetic. 
Deși cei mai sadici dintre ei nu sunt arestați prima oară pentru omu- 
cidere pot încerca să omoare pe cineva în viitor după eliberarea din 
detenţie. Dar ce putem spune de tradiționalul program de autoaju- 
torare? Ne putem concentra să le creștem autoconsideraţia? Obsedaţii 
încarceraţi primesc la fel de multă corespondenţă ca și stelele răului. 
Sunt curtaţi de mass-media, studiaţi de sociologi devotați, fiecare 
cuvânt le este prețuit ca și cum ar fi profund. Picturile lor le sunt 
colectate, poeziile le sunt publicate. Trading cards le celebrează tre- 
cerea sângeroasă printre noi. 

Obsedaţii sexuali sunt deja narcisişti; ei râd în spatele măştilor lor 
de încercările noastre de a-i înțelege și reabilita. Le-am câștigat dis- 
prețul prin credința noastră că ei se pot schimba prin confuzia noastră 
între "nebun" și "periculos", între "bolnav" și “îmbolnăvitor”. 

Dacă nu intenţionăm să executăm obsedaţii sexuali și nici nu există 
tratament, care este ultima noastră linie de apărare? Statul Washington 
are aşa-numita lege a obsedaților sexuali care permite încarcerarea 
permanentă a celor care sunt socotiți a fi periculoși dacă sunt eliberaţi. 
Criticii legii susţin că psihiatria a indicat prin această măsură o pre- 
cauție inadecvată. Alţii citează problemele constituţionale ale încar- 
cerării bazate pe conduita în perspectivă. Recent se vorbește mult 
despre castrarea voluntară. Un astfel de "remediu" ignoră realitatea. 
Violenţa sexuală nu este sex dus prea departe, este violenţa cu sex ca 
instrument al său. Furie, sadism și dorinţa de a controla sau înjosi pe 
ceilalți sunt forţele conducătoare. Castrarea poate fi reversată fizic cu 
hormoni de pe piaţa neagră și totuși există crime sexuale care au fost 

comise de violatori castraţi fizic. Și cum castrezi femeile. Răspunsul 
societăţii oferit obsedaţilor sexuali trebuie să echilibreze întinderea și 
intensitatea comportării posibile cu probabilitatea ca aceasta să aibe loc. 
„Un fost condamnat care poate să se expună într-un metrou aglomerat, 
poate fi un risc pe care noi suntem dispuși să ni-l asumăm? Un prizonier, 
chiar cu o moderată probabilitate de tortură sexuală şi crimă nu este un 
potenţial pericol. Când se ajunge la violență sexuală suma cunoștințelor 
sociale și psihiatrice concluzionează: comportamentul este adevărul. 
Obsedaţii sexuali cronici au trecut de membrana osmotică. Ei nu pot 
reveni în cealaltă parte - în partea noastră. Si nici nu vor. Dacă nu îi 
omoram sau eliberăm, avem doar o singură şansăl: să-i numim 
monștrii și să-i izolăm. Când se ajunge la sadicul sexual diagnosticul 
psihiatric nu ne protejează. Autoliniștirea ne pune în pericol. 
Reabilitatea este o glumă. Am vorbit cu mulți obsedaţi de-a lungul 
anilor. Ei sunt totdeauna miraţi că nu-i vânăm. 

Atunci când îi capturăm eventual le dăm drumul. Atitudinea noas- 
tră este o interferenţă deliberată cu darwinismul - o periclitare a 
speciei umane. 

Un experiment potrivit produce răspunsuri. Experiențele cu sadicii 
sexuali au produs doar victime. Legea obsedatului sexual din 
Washington va fi în mod cert atacată la curte și vor trece probabil ani 
până când criteriile constituţionale și criminologice să încarcereze un 
criminal dincolo de sentință. Probabil că un anumit răspuns pentru 
crimele sexuale ar fi încarcerarea pe viaţă, fără posibilitatea de recurs 
sau eliberare. Oricum, astfel de legi oferă singura noastră speranţă, 
împotriva unei violenţe sexuale epidemice care ameninţă societatea 
noastră dincolo de posibilitatea propriei ei reabilitări. 

Trebuie să recunoaștem duritatea adevărurilor prezentului material 
şi a notelor sale de pesimism. 

în faţa perspectivelor investigative și psihoterapeutice ale psihana- 

 lizei, singura care poate reechilibra dizarmoniile abisale cu efectele lor 
criminogene stă viitorul; viitor, care în opiniile? distinsului nostru 


Pentrucă nu pot savura, pentru că nu am dişvonibilitatepsihogenetică de a 
vrea în acest sens, pentru că sunt "hominizi defecţi”, deci ei nu pot reveni la o 
stare normală pe care nu au avut-o niciodată. 

4 Eugen Papadima -postfață la "Omul cu şobolani, Sigmund Freud, editura ı Trei, 
1995,p8: 199. 

„coleg profesor psihanalist Eugen Papadima, este prognozat a ne oferi 
senzaţionale descoperiri de genetică şi psihogenetică, deschizând per- 
spective de o deosebită spectaculozitate investigaţiilor psihanalitice a 
secolului XXI .... să fim deci optimişti. 

Problema psihanalizei la delincvenţii criminali are o serie de exi- 
genţe specifice care o diferenţiază faţă de modelul nevrotic, subiect 
prin excelenţă al psihoterapiei psihanalitice tradiţionale. 

Dizarmoniile de tip nevrotic se bucură în planul ecoului social de o 
mult mai crescută toleranță față de formele de devianţă antisocială 
unanim aprobate și menţionate juridic. în același sens ameliorarea 
stărilor nevrotice nu se resimte în indicele de sanogeneză al 
comunităţii atât de mult cât s-ar resimţi efectul terapeutic pozitiv 
înregistrat la personalităţile dizarmonice criminale, care o dată elibera- 
te, s-ar reinsera societăţii sub sancţiunea unui indice minim de 
recidivă heteroagresivă. 

Pe de altă parte fără îndoială că disfuncţiile sociale și de aici 
interesele colectivităţii faţă de ansamblul măsurilor ce trebuiesc între- 
prinse (măsuri de siguranţă, obligare la tratament etc.) sunt mult mai 
stringente Ia delincvenţi decât la nevrotici. 

Primele încercări de abordare psihoterapeutică, după principiile 
freudismului ale delincvenţilor și configurarea unor modalităţi de 
reinserţie socială ale acestora aparțin lui Auguste Aichhorn în perioa- 
da de după primul război mondial (la Hollabrun în Austria), 
intervenția psihoterapeutică fiind centrată pe sentimentul trăirii de 
către delincvenți a aparteneței la o societate sau grup și asanarea 
"tarelor sociale" hic et nunc prin dialog interuman transparent, prin 
comunicare. Stilul terapeutic al lui Aichhorn consta în crearea unei 
stări de surpriză, fără însă a intimida sau a introduce o frică prin care 
să domine; de asemenea el reușea să arate tărie, fără însă a fi 
ameninţător, $ ştia să inducă o empatie pozitivă, fără să facă 3 însă promi- 
siuni false. Acest “mod “charismatic” prin care terapeutul se impune în 
faţa pacientului este de natură să creeze un sentiment de respect al 
celui din urmă. Aichhorn conducea dialogul terapeutic până la punctul 
în care aştepta ca delincvenții (cu caracter agresiv pronunțat) să ajungă 
într-o stare de confuzie și anxietate, de disconfort. În acest moment 

aceștia nu mai erau în stare să găsească o supapă pentru exteriorizarea 
agresivităţii pe care-o afişaseră până în acel moment; de aici, con- 
cluzia că și formele acute de agresivitate ajung la un punct de saturare 
și, de aici, la inhibare. Statutul dominant al psihoterapeutului con- 
damnă la insucces încercarea pacienților delincvenţi de a perturba 
comunicarea prin gesturi de intimidare și conduite agresive 
autoîntreţinute, căci în faţa unei atitudini ferme, superioare și- în 
același timp comunicativ-transparente directe, toate acestea sfârșesc 
prin a fi gesturi catharsice, de descărcare psihică, ce au efectul unei 
experienţe emoţionale corective cu caracter “energizant”. 


_9- 


Interpretări psihanalitice și repere orientative 
ale psihanalizei în interogatoriul judiciar 


Sediul conflictului 


în cercetările noastre referitoare la conduitele simulatel atragem 
atenţia că forța metodei rezidă în conflictul dintre matricea morala şi 
matricea infracţională?, ambele disputându-şi supremaţia în raport cu 
răspunderea faţă de fapta a cărei investigaţie face obiectul detenţiei. 

în mod similar vom vedea că psihanaliza criminală pune accentul 
pe achiziţiile sociale exprimate în cenzură şi gama refulărilor aflate în 
subteranele sufletului delincventului. 

Astfel, cenzura morală în sensul comentat de noi, nu este nimic alt- 
ceva decât conștiința înţeleasă ca o grilă de exigenţe ale societăţii inte- 
riorizată în individ, ea este glasul altuia. Eul social din noi! 

începând cu perioada copilăriei, omul priveşte continuu valențe 
sancţionator-prohibitive adresate hedonismului de tip anarhic capricios, 
energia voluptoasă a libidoului fiind orientată de influența educativă a 
familiei către tablele de valori ale ambianţei sociale, care i se gravează 
astfel în conştient. 

Astfel în structura personalităţii oricărui delincvent vom identifica 
două Euri: 

l Butoi Tudorel, Zdrenshea Voicu, Investigaţiapsihologică a comportamentului 
simulat, Serviciul Editorial al M.I., 1991. 

Butoi Tudorel, Zdrenghea Voicu, Biodetecţia Judiciară, Editura M.I., 1992. 
Autorii utilizează termenii de matrice morală psihanalitic corespunzătoare cen- 
zurii - principiului realităţii şi matricea infracţională, psihanalitic 
corespunzătoare Sinelui, principiului plăcerii (hedonismului infracţional). 


130 Psihanaliza crimei - femeiaasasin 


a) Eul înnăscut, dominat de legile lui Libido; 
b) Eul social, interiorizat în timp prin contactul cu subiectul social. 


între aceste două Euri trebuie să existe armonie. Dacă echilibrul a 
fost deranjat, apar nevrozele și delictele ca expresie neliniștitoare a 
dezacordului materializat în conflictul trăit. 

Prin săvârşirea crimei, a delictului sau prin dezlănţuirea crizelor se 
intră în centrul conflictului care generează criza. 

Mai devreme sau mai târziu, în forme clare sau numai prin acte simp- ' 
tomatice - a căror detecție și interpretare face obiectul psihanalizei crimi- 
nale - împotriva voinţei sale, făptașul se va demasca, dându-se Ia iveală ` 
pentru a elimina tensiunea discordiei (conflictului) dintre cele două Euri. 

Autorul infracţiunilor se poate ascunde de multe, numai de sine nu... 


Lăsarea obiectelor | 

Deseori în cursul cercetărilor ştiinţifico-tehnice (inexact denumită 
cercetare criminalistică) desfășurate asupra câmpului fapteil, specialiștii 
identifică primele acte simpotamtice ale subconștientului, care sunt veri- 
tabili indici orientativi în direcţia identificării făptașului, psihanalitic ele 
constituind simptome de autodemascare. 

Ne referim la lăsarea de obiecte, "uitarea" în câmpul faptei a unor 
delicte, obiecte personale (brichete, cuțite, legitimaţii, cărți etc.) care după 
cum vom vedea au o sorginte și explicație simptomatică-psihanalitică. 

Lăsarea obiectelor nu este o neglijență întâmplătoare (în psihanaliză 
totul este relevant; sufletul omenesc refuză hazardul deopotrivă cu 
actele gratuite) ci dorința confuz exprimată a Eului social, refulat, de 
autodenunţare, de revenire pe locurile crimei. Acest act simpotmatic 
este explicabil prin automatismul psihologic dezvoltat în metafizică 
- sub terminologia "eternei reveniri”. 


Revenirea la locul faptei 

Revenirea la locul faptei (deseori au fost identificaţi autorii unor 
crime din chiar grupul de curioși, cu ocazia cercetării ştiinţifico-tehnice 
1 Repere modeme asupra domeniului dezvoltă distinsul nostru coleg, prof. univ. 


dr. Emilian Stancu în "Ştiinţa investigării infracţiunilor”, în Criminalistica, 
Editura Şansa, Bucureşti, 1994 

la locul faptei) este o consecință a realității psihanalitice a necesității 
detensionării făptașului de sub presiunea Eului social, care reprobă 
inconştient actul criminal. 

Plăcerea înfiorătoare și dureros de dulce a tensiunilor emoțional- 
afective pe care i-o prilejuiește făptuitorului revenirea la locul faptei 
(fie chiar și retrăirea mentală sub forma reveriei a celor întâmplate), 
contribuie la descărcarea treptată a tensiunilor. Desensibilizarea 
tensională poate fi asemuită obișnuinţei treptate într-o situaţie de 
adaptare, fiind de fapt consecinţa psihanalitică a fenomenului de 
apărare-defensă. Refularea faptei nu poate fi păstrată multă vreme fără 
inconveniente și chiar pericol pentru sănătatea psihică. l 

În interogatorii profesioniste cu demers psihanalitic - anchetatorii 
cu dublă pregătire (licențiați în psihologie și drept) din rețeaua de 
detecție a conduitelor simulate a Poliției Române au demonstrat exce- 
lent acest lucru - criminalii surprinși sunt aduși în situația de a mărturisi 
deschis și în detaliu comiterea crimelor (de fapt interogatoriul nu face 
nimic altceva decât să energizeze Eul social din conștiința individului, 
mărturisirea fiind în cele din urmă opţiunea sa personală ca act final- 
mente necesar de eliberare, detensionare a refulărilor). 


Comentarii asupra interogatoriului judiciar 
de tip psihanalitic 


în interogatoriul care se adresează unor bănuiţi criminali aceştia se vor 
autodemasca sub influența Eului sedimentat în subconștient alături de Eul 
primitiv și brutal, identificând la aceștia: lapsus-uri, erori caracteristice, 
acte simptomatice, uitarea sau defomarea unor nume familiare etc. 

De modul în care sunt identificate și interpretate în comportamentul 
acestor criminali simptomaticile subconștientului delincventului depin- 
de orientarea primelor cercetări către soluţii corecte, juste ȘI civilizate. 

Sarcina specialistului psiholog pentru care interogativul este de a 
pătrunde în mod indirect în subconștient, unde cenzura a refulat crima 
sau delictul, pentru a apăra individul față de eventuala demascare și 
responsabilitate. 


“z Necesitatea pregătirii psihologice a funcţiilor publice din serviciile deinteroga- 
torii ale poliţiei , parchetului şijudecătoriilor este o necesitate a gradului de civi- 
lizaţie şi a aspiraţiilorviitoare ale societăţii contemporane. 

Totuși cenzura este și ea supusă unor scăderi ale stării de vigilență 
(sentimentul religios, alcoolul, evenimentele emoţionale pozitive sau 
negative, stresul etc.), situaţii în care dacă nu direct și expus, atunci 
deghizat și simptomatic, ecouri ale refulărilor evenimentului criminal 
'răzbat intempestiv în comportamentul vizibil. Intuiţia psihologului 
expert constă tocmai în identificarea corectă ȘI justa interpretare prile- 
juită de surprinderea acestor momente. lată de ce o condiţie esenţială a 
interogatoriului psihanalitic este crearea unor stări de intimitate, confort 
şi linişte, apte să inducă relaxarea și detenta (inclusiv diminuarea spiri- 
tului critic și vigilenţei cenzurii) când bănuitul se supraveghează mai 
puţin, când cenzura se anihilează în stereotipul mental al Hion, să nu 
mai fie supus restricţiilor cum este de obicei în starea de veghe. 


Exemplificativ: 

Porfiri Petrovici, genialul judecător de instrucţie al lui Dostoievski, 
care utilizează metoda psihanalitică la delincvenţi, poate nu atât în 
detalii cât în spiritul ei, caută atunci când anchetează pe Rascolnikov 
să-l facă să- şi părăsească atenția care-i era concentrată asupra Eului 
său interior și să se îndrepte spre alte lucruri. Îi vorbește cu persistență 
enervantă despre chestii indiferente. Rascolnikov care era un coleric, 
sfârșește prin a se enerva și a-și ieși din sărite, comițând gesturi și 
spunând lucruri foarte semnificative pentru ceea ce căuta intuitivul 
Porfiri Petrovici. 

Din experienţă personală, facem remarcă asupra faptului că une- 
ori o dată cu realizarea atmosferei de intimitate, se poate obţine deten- 
ta, starea de încredere și climatul de confianţă proprice atmosferei în 
care un interogatoriu profesionist permite Eului social - matricei 
morale (în sensul detecției conduitelor simulate) să se armonizeze 
cu tensiunile refulate, prin actul mărturisirii. și detensionării matri- 
cei infracţionale, până la anularea (recunoaşterea faptei și accepta- 
rea pedepsei). 


1 Ne opunem cu hotărire utilizării în interogatorii a hipnozei sau utilizării nar- 

coanalizei care induce artificial o stare de scădere a vigilenţei - experţiipsihologi 
trebuie să-l respecte pe adversar, lăsându-i nealterată capacitatea de ripostă cog- 
nitiv-afectiva ş j volitivă, dreptul de a se apăra cu inteligenţă și viclenie, inclusiv 
de a-şi nega fapta - demersul psihanalitic este prin excelenţă terenul care 
respectă drepturile ţi libertăţile persoanei interogate. 

Psihanaliză medicală - psihanaliză criminală 

(similitudini şi deosebiri) 

Obiecţia cea mai serioasă care se poate aduce psihanalizei crimi- 
nale ca disciplină independentă ‘de psihanaliza medicală este faptul că 
în acest din urmă caz, bolnavul are tot interesul să coopereze cu psiho- 
logul în identificarea motivelor ascunse care-i tulbură sistemul nervos, 
pe când delincventul va pune la contribuţie toată reaua lui credinţă și 
toată viclenia perversă -nu o dată înnăscută spre a disimula și sustrage 
de la stabilirea vinovăţiilor și răspunsurilor. 

Această obiecție nu rezistă experienţei practice, alături de Wittels 
remarcând nu o dată impendentabilitatea arătată de unii din pacienţii noș- 
tri, ca și de curioasa lor încăpățânare de a ascunde detaliile cele mai sem- 
nificative. Asta și pentru faptul că, așa cum psihanalitic se cunoaște, bol- 
navul își face din boală un refugiu confortabil din care cu greutate eva- 
dează. Nu o dată pacientul se baricadează în sine și nu ţine deloc ca deta- 
liile, gândurile și preocupările-i interne sâ-i fie cunoscute și de ceilalți. 

Același lucru și la criminal. Repulsia de a mărturisi este prezentă 
din fericire însă mai temporală, fiindcă psihanalitic omul este supus 
legităţilor comentate de Platon și Nietzsche - "eterna reîntoarcere” - 
ce-a fost vrem să fie, să mai simţim o dată plăcerea sau durerea 
retrăirii întâmplărilor trecute, să repetăm emoţiile violente sau delicate 
prin care am trecut. 

Ce-l împinge pe criminal să viziteze locul unde a comis crima dacă 
nu legea eternei reveniri. Experții psihologi specializaţi în interogatorii 
au remarcat faptul că o curiozitate ce nu ţine seama de nici o primejdie 
îl îndeamnă pe infractor nu o dată să reexamineze împrejurările în care 
a comis fapta. 

Reîntoarcerea pe urma pașilor făcuţi este o necesitate fundamentală 
a individului. Psihologii remarcă reveriile maturilor către imaginile 
copilăriei și ale bătrânilor către vigoarea maturității, imposibile de 
reactualizat. "Le retour eternei" - o forţă irezistibilă îndeamnă pe 
fiecare să peregrineze în" trecut! De aceea demersul interogaţiilor de tip 
psihanalitic este mult ușurat. Pe lângă tendinţa de refulare, subzistă și 
voluptatea fatală a reîntoarcerii pe drumuri deja parcurse. 

Astfel ne putem explica aviditatea cu care asasinii citesc presa de 
senzaţie referitoare la abominabilele lor fapte - asasinii dirijorului loan 

Luchian Mihalea, la data arestării mărturiseau că citiseră cu o curio- 
zitate diabolică tot ce se scrisese în presă, zi de zi cu privire la fapta pe 
care-o comiseseră. 

în ce-l priveşte pe Rascolnikov puţin timp după omorârea bătrânei 
se întoarce la locuinţa ei şi face o vizită amănunțită. Deși camera era 
goală, recunoaște, după urma lăsată pe tapet, un ungher unde era locul 
dulapului și al icoanelor. întreabă pe vopsitori unde este pata de sânge 
şi trece în coridor să tragă clopoţelul. "Era același clopoțel, același . 
sunet de tinichea! Sună o dată, a doua oară își aţinti urechea chemân- 
du-și amintirile. Impresia grozavă ce o simţise înainte, la ușa bătrânei, 
îi veni şi acum în minte cu o claritate și o trăire mai pronunțată. De 
fiece dată se înfiora şi îi făcea o plăcere tot mai mare!” 

Practica demonstrează că inclusiv autorii unor omoruri care preme- 
ditează până la detalii crima scapă din vedere câte un lucru cu o negli- 
jenţă de necrezut și în contrast frapant cu pregătirea metabolică a res- 
tului. Nu este neglijenţă ci act simptomatic generat de subconștient și 
care arată dorința de reîntoarcere. 

în conformitate cu nucleul personalităţii criminale compus de Jean 
Pinatel, asasinii cei mai insensibili afectiv care operează în câmpul 
faptei, făcând dovada unui calm sinistru sunt totodată și cei mai avizi 
de a se reîntoarce la locul crimei. în același timp tot ei sunt cei care 
fac o serie de greșeli frapante, uitându-şi în câmpul faptei uneltele uci- 
gașe sau obiecte personale. 

Ipoteza nervozităţii și a fricii este greu de acceptat dată fiind îndrăz- 
neala, calmul și cinismul cu care făptuiesc omorurile. Singura expli- 
Caţie a acestor uitări este de a le considera acte simptomatice. E. Jones 
spune că un medic poate măsura gradul simptomatic pe.care îl au 
clienţii pentru dânsul, după numărul umbrelelor, galoșilor, ziarelor, 
fularelor etc. pe care le poate strânge în timp de o lună. 

Deci, dorinţa de reîntoarcere într-un loc se manifestă prin uitarea unor 
obiecte acolo, care te obligă să te duci să le iei. Regularitatea cu care 
infractorul își lasă câte ceva care îi aparţine dovedește nevoia de a reveni, 
lucru care este întărit şi de experienţele judiciare, căci nu o dată autorul 
faptelor a fost reţinut din chiar "grupul curioşilor” polarizaţi în jurul faptei. 

în cadrul interogatoriului psihanalitic psihologul ştie că la început ; 
cenzura îl va opri pe bănuit de la confesiune, dar curând va fi slăbită 

de nevoia retrăirii a ceea ce a fost, retrăire care 'mai are avantajul 
detensionării eventualelor refulări. 

Nu va fi o confesiune propriu-zis conștientă ci una inconştientă. în 
vorbele sale se va observa chiar că are lucruri pe care le ocoleşte. În 
felul în care evită punctele nevralgice se exteriorizează influenţa 
conștientului încă treaz iar slăbirea cenzurii se vădește prin comiterea 
de lapsusuri semnificative, acte simptomatice etc. pe care le vom 
examina în capitolele următoare. 


Consideraţii de interogatoriu psihanalitic 
desprinse din opera lui Dostoievski 


Interogatoriile clasice (inclusiv cele contemporane) păcătuiesc prin 
aceea că se centrează aproape în exclusivitate pe construirea probaţiu- | 
nii, exclusiv pe baza materialităţii faptelor, uitându-se că nu întotdea- 
una se pot găsi dovezi concludente. Jocul coincidențelor și întâmplarea 
pot conduce la erori pe cât de grosolane pe atât de iremediabil 
regretabile. Un exemplu edificator îl oferă episodul misticului Nikolai 
din "Crimă și pedeapsă” al lui Dostoievski, care se denunţă pentru o 
crimă pe care n-o săvârşise aducând dovezi convingătoare. însuși 
Porfiri Petrovici abilul judecător de instrucţie, rămâne uimit. 
Inteligența sa care mânuie la perfecție metoda psihanalitică (cu mult 
înaintea lui Freud) l-a prezervat de comiterea unei dureroase erori judi- 
ciare. De altminteri, romanele marelui scriitor rus oferă un material 
documentar criminologie de primul ordin. Enrico Ferri a fost primul 
din Școala pozitivistă italiană întemeiată pe baze ştiinţifice care a 
recunoscut intuiţia genială în trasarea tipurilor de criminali a lui Feodor 
Dostoievski. 

Găsim necesar să adăugăm că nu este numai intuiţie genială ci și o 
vastă experienţă căpătată în închisorile Siberiei. Se știe că autorul 
"Fraţilor Karamazov” a fost condamnat la moarte ca deţinut politic. 
7. Vezicazul "Anca", 1977, Bucureşti, în care interpretându-se strict fehnicist 
materialul probatoriu, excelent coroboratprintr-un joc al coincidentelor şi hazar- 
dului * ţi cu totala ignorare afactorului uman * negarea faptei de către presu- 
pusul asasin, atitudinea şi conduita expresivă în interogatoriu, fără a mai vorbi 


de expertiza privind detecția conduitelor simulate care-l excludea total - afost 
condamnat un nevinovat. 

Cu puțin timp înainte de execuție i s-a schimbat pedeapsa cu depor- 
tarea în Siberia. "Amintirile din Casa morților" ca și romanele ulte- 
rioare cuprind o vastă colecție de tipuri de criminali. Observațiile sale 
pertinente cu privire la psihologia delincvenților se datorează nu 
numai timpului petrecut în Siberia ci și unei pătrunzătoare şi geniale 
autoanalize, condusă în spirit creștin primitiv. Din punct de vedere al 
trăirilor autentice se spune că marele romancier într-un acces de 
epilepsie a violat o fetiță - coșmarul lubric al lui Svidrigailov, din 
noaptea care a precedat sinuciderea, constituie probabil a reminis- 
cenţă. împins de remuşcări și-a mărturisit crima lui Turgheniev pentru 
al cărui caracter de altfel avea mare dispreţ. La sfârșitul spovedaniei a 
mai adăugat că acum îl disprețuiește și mai mult. Rusul occidentalizat 
Turgheniev rămăsese înmărmurit în faţa acestor zguduitoare defulări. 
Romanele lui Dostoievski oferă, așadar, un material decumentar de 
prim rang pentru psihologia delincvenţelor. Una din părţile slabe pe 
care o are metoda faptelor materiale în cercetarea judecătorească este 
demonstrată de probaţiunea în autoacuzarea lui Nikolai, care în 
întregime conducea la vinovăția acestuia în așa fel încât însuși abilul 
Porfiri Petrovici I-a crezut culpabil. Dar judecătorul de instrucţie în 
care Dostoievski a pus atâta inteligenţă, subtilitate, simţ al datoriei și 
umană compasiune pentru vinovaţi vedea bine că probele materiale 
erau în conflict cu observaţiile psihologice strânse de dânsul. 
Interogaţiile psihanalitice cer iată așadar (și acesta credem că este 
saltul calitativ al interogaţiilor viitorului) interpretarea sufletului 
delincventului, punând accentul mai mult pe ceea ce delincventul spune 
şi face fii mod lămurit și conştient, decât pe acţiunile inconștiente. 
Dostoievski a avut ca nimeni altul înaintea lui Freud intuiţia felului 
cum se exteriorizează subconștientul. Tipic pentru cazurile de "uitare 
simptomatică” este interpretarea momentului când mama lui Raskol- 
nikov vine împreună cu fiica sa Avdotia Romanova la Petersburg. 
Amândouă fac neuitată vizita în mansarda în care Rodea își concepuse 
crima. Pe când se aflau cu toţii acolo sosește și Sonia prostituata sfântă 
ca să-l invite la parastasul lui Marmeladov. La plecare mama sa n-a 
putut s-o salute și și-a luat rămas bun numai de la Razumihin. Sora sa s- 
a înclinat însă cu amabilitate în faţa prostituatei, iubită și respectată de 
Rodion. în coridor, deși își dăduse mâna pentru plecare Rascolnikov 

uită aceasta și-i spune - Dunio, adio! Dar dă-mi mâna! La care Dunia 
îi răspunde oarecum contrariată: - Dar ţi-am mai dat-o, ai uitat?! 
Uitarea ad-hpc era o formă sub care se arată recunoştinţa lui şi 
dorinţa de a-i mai strânge încă o dată mâna. Detalii de genul acesta 
abundă în "Crimă și pedeapsă” - "Amintiri din casa morţilor” și în gene- 
ral în toată opera lui Dostoievski - ceea ce dovedește că psihanaliza și 
interogatoriul psihanalitic au fost intuite genial de celebrul autor. 


Lapsus-ul 

Se pare el că este tributar imaginilor flotante care sunt în 
apropierea cercului luminos al conștiinței. Influenţa lor se resimte 
făcând să devieze curgerea normală a vorbirii nu din cauza asemă- 
nărilor pur acustice dintre două cuvinte ci din pricina unui gând ţinut 
ascuns sau din pricina unei stări sufletești general-contradictorii celei 
pe care-o afirmă verbal. 

în interogatoriul judiciar psihanalitic, lapsus-ul este de o impor- 
tanţă evidentă în găsirea adevărului ascuns de bănuit. Nu este nevoie 
ca între înţelesul cuvântului care trebuia pronunțat și între cel care s-a 
pronunţat să fie o înrudire, căci lapsus-ul nu trebuie neapărat să se 
refere la crimă prin înţelesul lui direct explicit. 

Lapsus-ul dintr-un interogatoriu criminal apare de esir fără 
legătură directă cu crima, dar apariţia sa ca simptomatologie psi- 
hanalitică se poate interpreta în legătură cu crima. 


Exemplificativ: 

Un caz de amnezie temporală, urmat de lapsus este următorul: o 
pacientă a lui Freud nu-și poate aminti partea corpului "murdărită” de 
mângâierea unei mâini impertinente şi voluptoase. Câteva zile mai târziu 
era în vizită la o prietenă și se întreținea cu ea despre vacanță și călătorii. 
La întrebarea unde se găsește casa sa din localitatea M., aceasta 
răspunde: pe COAPSA muntelui, în loc să zică pe COASTA muntelui. 

Similar se poate imagina un delincvent care a provocat leziuni în 
COAPSELE cuiva și nu vrea să mărturisească. La întrebarea unde se află 
situată casa lui, comite un lapsus: pe COAPSA dealului X. Specialistul 
psiholog iniţiat în psihanaliză va interpreta lapsus-ul în sensul legăturii 
bănuitului cu leziunile provocate pe coapsele victimei. 

Fenomenele de "UITARE" 


Fenomenul frecvent și banal al uitării căruia nu i se dă altă impor- 
tanță decât cea a unei enervări de-o clipă a fost ingenios studiat de 
Freud, descoperindu-i-se legi și mecanisme care ne pot pune în 
legătură cu preocupările intime ale delincventului. 

Cercetarea numelor proprii în interogatoriu este de-o însemnătate 
primordială. Atenţia trebuie îndreptată nu atât spre unele nume în 
legătură directă cu vina și asupra cărora conștiința veghează, ci mai 
mult asupra numelor proprii incidentale. Deformarea lor într-un sens 
„care indică o legătură cu numele victimei sau în relaţie cu victima este 

un indiciu concludent. 

“Adeseori încercăm zadarnic să ne reamintim un nume de care ne 
dăm bine seama că îl cunoaştem. în locul său se substituie alte nume a 
căror inexactitate este imediat recunoscută de memorie. între numele 
adevărat şi cel substituit Freud găseşte o relație cu preocupările intime 
refulate. Substituirea nu se face în mod cu totul întâmplător ci după 
legi posibile de stabilit. Dealtminteri, orice gest, orice cuvânt, orice 
mișcare au cauze previzibile și își găsesc întotdeauna o explicaţie. 

Un gând intenționat ascuns face oricând erupție. Pentru un psiholog 
specializat în interogatorii judiciare de tip psihanalitic care are o bănuială 
poate să şi-o verifice cu ajutorul numelor deformate, al omisiunilor sau al 
substituirilor de nume. Datele sufletești, cu ajutorul cărora se poate 
reconstitui adevărul ascuns, sunt furnizate de aflarea până în cele mai 
mici detalii, nu numai a împrejurăiilor în care s-a făptuit delictul ci şi 
prin cunoaşterea directă a personalităţii și caracterului celui bănuit. 

Analizând datele recoltate cu declaraţiile obținute gândul refulat se 
poate identifica fie: 

a) printr-o uitare a unui nume foarte familiar acuzatului, dar care 

este in legătură directă ori indirectă cu victima; 

b) printr-o deformare a unui nume, deformare făcută în sensul unei 

afinități cu crima. 

„ Ideea care este refulată răzbate la cea mai mică ocazie și felul cum 
se exteriorizează este specific pentru structura morală și intelectuală 
a individului. 
1.Recomandăm în acest sens utilizarea tehnicilorproiective Rorscharch, Szondi 
şi Lücher. . 

La un individ caracterial format sub grila unor exigențe moral etice 
şi religioase refularea îndelungată a crimei duce la o adevărată 
explozie, asemenea unei cantități de aburi foarte mari închisă într-un 
volum prea mic. Rascolnikov după comiterea crimei, pentru a scăpa 
de tortura remuşcărilor, face explozie, adică își mărturisește vina și își 
ușurează conștiința. 

în cazul unui interogatoriu judiciar psihanalitic putem iniția urmă- 
torul mecanism: găsim un nume care, din dosar, este familiar acu- 
zatului și care să fie în legătură - chiar numai o simplă asemănare de 
sunete. - cu numele pe care vrea să-l ascundă. îi punem apoi întrebarea 
dacă își reamintește de acest nume, în legătură cu un fapt oarecare din 
viaţa lui. în cazul unei ezitări, a unei deformări, a unei uitări, evident 
că avem un indiciu mai bun că ceea ce i se impută nu-i este străin. 


Erorile de lectură și de scris 


Interpretarea erorilor de lectură și de scris își găsește de asemenea 
utilizarea în lumea labirintică a interogatoriilor psihanalitice, al cărui 
demersvizează descifrarea subconștientului. 

Sorgintea erorilor este aceeași ca și la un lapsus: o idee refulată sub 
presiunea unor neplăceri ulterioare. 

De altfel există o strânsă corelaţie între mecanismul unui lapsus şi. 
între felul cum se comit erorile de lectură Și de scris. 

Imaginile flotante din jurul conştiinţei prin forţa lor dinamică, 
modifică mersul normal al scrisului și al cititului! Este cunoscut de alt- 
fel faptul curent că în cazul când o emoție invadează psihicul cuiva, 
expresia nu mai urmează drumul obișnuit ci suferă deformări profunde. 
Un gând interior, pe care nimeni nu trebuie să-l afle, este o piedică în 
limbajul obișnuit. Petre Pandrea dă în acest sens un exemplu foarte 
sugestiv! î în sensul că o doamnă, ridicând de pe jos un bilet de hârtie 
pierdut de soțul ei în sufragerie, citește pe dosul acesteia cuvântul TES- . 
TAMENT (Scris de soţul acesteia). Uitându-se de fapt mai atent 
sesizează că era scris cu totul altceva TĂNASE - TEATRU, 
însemnarea având rostul de a aminti soţului să cumpere bilete la teatru. 


1. Petre Pandrea, Psihanaliză judiciară, Edit. Cartea Românească 1945 
Bucureşti, pg. 50. 

Interpretarea erorii de lectură este următoarea: doamna respectivă 
avusese certuri cu soțul său, pentru a-i face proprietatea unei case pe 
numele ei personal, temându-se de un eventual divorţ. încercarea a fost 
zadarnică. Gândurile refulate și prea puţin favorabile la adresa soțului 
său s-au dat însă la iveală prin această eroare de lectură, care a pus-o în 
vădită perplexitate!... 

lată așadar că, analiza documentelor bănuitului (înscrisuri, 
declaraţii date în dosar etc.), de dinaintea ca și după comiterea crimei, 
pot oferi indicii orientative cu privire la implicarea sa. Nu este lipsită 
de interes practica de a-l pune pe bănuit ca în final să-și citească pro- 
priile declaraţii interpretându-i erorile de lectură și comportamentul 
expresiv în raport cu anumite cuvinte sau pasaje pronunţate eronat. 


Actele simptomatice 

în interpretarea psihanalitică actele simptomatice sunt mărturisiri 
involuntare ale unor gânduri, ale unor afecţiuni sau ale unor repulsii ce 
scapă de sub controlul vigilent al Eului conștient. Autorul unei acțiuni 
simptomatice își dezvăluie o intenţie a subconștientului într-un 
moment când cenzura nu-și exercită cu stricteţe rolul său. Cele mai 
mici tulburări funcţionale ale vieţii noastre psihice au înţelesul lor pro- 
fund. Influenţa lumii subterane din noi se arată nu numai la marile 
cotituri ale vieţii, în momentele critice ci și într-o considerabilă sursă 
de fapte accidentale. 

Hanns Sachs ne dă m acest sens un exemplu semnificativ: "... am 
avut ocazia să asist la masa unei perechi în vârstă, cu care sunt înrudit. 
Ea are o afecțiune hepatică și ţine un regim riguros. Când s-a adus 
friptura, bărbatul a rugat-o pe soţia sa să-i dea muştarul. Ea deschide 
bufetul,de unde ia un mic flacon care conţinea pastilele pentru 
afecțiunea ei hepatică și îl pune în faţa soţului. între flaconul cu pastile 
și borcănaşul cu muștar nu era evident nici o asemănare susceptibilă 
de a fi creat vreo confuzie; totuși soția nu și-a dat seama de eroarea sa 
decât atunci când soţul i-a atras atenţia făcând haz de această gafă 
banală, de fapt expresie elocventă a unui act simptomatic..." 

Actele simptomatice, pe care fiecare le facem aproape zilnic sunt 
determinate mai ales de lupta pe care Eul nostru interior o duce pentru 

adaptarea sa la realitate și mediul social. Între ceea ce dorim şi ceea ce 
trebuie să facem este totdeauna o diferenţă. 

Cu cât organismul este mai puternic cu atât actele simptomatice se 
înmulţesc. Comiterea unei crime sapă o prăpastie între ceea ce simte și 
între ceea ce trebuie să facă cineva, de aceea și actele simptomatice 
sunt mai numeroase la delincvenţi. l 


Asociațiile de idei 

Aglutinarea ideilor și centrarea acestora pe un trunchi ideativ prin- 
cipal nu mai este o noutate în psihologie. în acest sens se vorbește de 
stereotipii ideative, mentale în sensul că o idee aduce după sine o altă 
idee de care este legată într-un fel sau altul. 

Anarhia și haosul mental nu se găsesc decât în delir sau în stări cu 
totul patologice. Chiar și în delir se găsește lait-motivul care ajută la 
sondarea abisurilor sufleteşti. În acest sens pentru Porfiri Petrovici din 

"Crimă și pedeapsă”, nu delirul lui Rascolnikov, ci lait-motivul perlelor 
și ascunderea shețalor (pătate de sângele bătrânei cămătărese) au fost 
un indiciu pentru descoperirea crimei. Relativa ordine a inteligenţei 
umane contribuie ca ideile să se asocieze unele cu altele după afinități. 
Un cuvânt sau o idee, care face parte dintr-un anumit complex psihic 
va avea ca ecou alt cuvânt sau altă ideee din același complex. 

Breuer și Jung au inţiat experienţe de asociaţii verbale, în care per- 
soana examinativă răspunde la un cuvânt pronunţat înaintea sa prin alt 
cuvânt care îi vine în minte cu această ocazie; timpul scurs între exci- 
taţie și reacţie fiind măsurat. 

Aceste experienţe pot fi pentru psiholog un fel de tensiometru al 
evoluţiilor sufletești ale bănuitului. Modul cum reacționează față de un 
cuvânt oarecare, arată ceva din starea sufletească în care se află. 
Cuvintele alese ca excitante pentru producerea reacției sunt preferabile 
să se refere indirect la crima sau delictul pe care acuzatul se 
încăpăţânează să-l nege, în experienţă este bine să se repete. Pentru ca 
o excitație (stimulare verbală) să devină concludentă trebuie ca 
răspunsul să fie dat fără amestecul reflexiei conştiente, perioadă de 
latenţă (întârzierea răspunsului asociativ) sau simbolica răspunsului în 

raport cu stimulul inductor, devenind singurele repere semnificative în 
interpretarea celui ce conduce interogatoriul. 

"Din punct de vedere al metodeil, iniţial se realizează detenta prin 
așezarea delincventului într-un fotoliu comod, într-o cameră liniştită 
din care sunt absenţi stimuli parazitari, pentru ca atenţia să-i poată fi 
orientată exlusiv introspecţionist. Psihanalistul se așează în spatele lui 
și-i sugerează să-i comunice tot ceea ce-i trece prin minte, pentru 
început banalități accesibile sau incitante. 

Din când în când specialistul în interogatorii psihanalitice inter- 
vine în gândurile care se înlănţuie prin întrebări și cuvinte inductoare 
semnificativ canalizării reveriei persoanei interogate, în sensul pe 
care-l bănuiește a fi cel adevărat. Criteriul care arată apropierea de 
complexele refulate este în primul rând emoția pe care o arată 
delincventul, la care se adaugă lapsus-urile, epuizarea, plânsul sau 
râsul nervos etc. 

în condiţiile contemporane s-a agravat coniietül etern dintre Eul 
individual și cel social. în locul dualismului mai mult sau mai puțin 
echilibrat avem o dureroasă diversitate de idealuri, în conflict cu viaţa 
interioară individuală creând astfel confuzie, haos și dezorientare. 
Neliniștea, spaima, torturile intime sau dezabuzarea, cinismul rece și 
ratarea sunt caracteristicile dedublărilor şi multiplicărilor sufleteşti. 
Limanul salvator este totdeauna cunoașterea exactă a patrimoniului 
său veritabil în găsirea mijloacelor care vor duce la înlăturarea piedi- 
cilor din afară, în echilibrarea forţelor și a tendinţelor interne și 
externe, aflate în conflict și mai ales în trăirea elementelor proprii, și 
nu a celor împrumutate. 

Cu ocazia comiterii unor crime, se interpune un element străin in 
angrenajul psihic. Refularea fără tulburări periculoase nu este posibilă 
decât pentru scurtă vreme. 

Interpunând verbiajul incoerent oferit de o asociaţie de idei descope- 
‘rim complexele latente și ascunse ale individului. Dintre toate mijloacele 


i E Autorul recomandă excelentacontribuţie în materie a redutabilului psihiatru prof. 
univ. dr. Georgelonescu în lucrarea "Tratat de psihologie medicală ți psihote- 
rapie", Editura Asklepios, Bucureşti, 1995, capitolul “Psihanalizași psihoterapia 
psihanalitică” -p. 231+252. 

tehnice ale psihanalizei judiciare, acesta pare a fi cel mai bun, deoarece 
omul are o pornire înnăscută de a da la iveală ceea ce a ascuns, după cum 
ochiul trebuie să elimine firele de praf care îl jenează sub pleoapă, în 
cazul contrar, a unei iritaţii dezagreabile și periculoase. 

Mărturisirea unei greșeli, spovedania din punct de vedere religios, 
corespunde necesităţii de a elimina refularea. Nevoia de comunicare 
nu implică remuşcare, sentiment cunoscut numai de criminalii experţi 
şi absolut ignorat de criminalul iresponsabil. Refularea și demascarea 
refulării există însă la toate categoriile de criminali. 

Iată de ce în finalul acestei modeste contribuţii la dezvoltarea psi- 
hanalizei la noi, pledez pentru captarea psihologului psihanalist- 
poliţist în rândul celor care fac front comun împotrivirii la răul din 
om, punctându-i abisurile și scoţându-l la iveală în lumina pururea 
eternă a adevărului! 


-10- 


La limita răului 
- studiu de caz - 


Am fost solicitat să fac lumină într-un caz care avea să-mi releve 
nu numai partea frumoasă a exerciţiului psihanalitic, dar mai ales 
partea lui spectaculoasă prin efectul eficienţei. 

Totul se petrecuse într-un cabinet de stomatologie a unui reputate 
clinici universitare din balcanica noastră capitală. l 

în fapt, distinsa dră doctor T.F. rămăsese mută de uimire, stupefiată 
chiar în momentul în care ducându-se să depună la bancă cei 800$ pe 
care îi avea, constatase că de fapt casiera băncii îi numărase 1 000 $, 
atenționând-o că dintre aceștia două bacnote a câte 100$ sunt false. , 

Dacă dra doctor era de bună credinţă înseamnă că cineva îi intro- 
dusese m poșetă încă 200$ falşi. în ce scop? Desigur, să-i facă rău 
Cine? Acasă era exclus să se fi întâmplat ceva pentru că tânăra locuia 
singură, iar cei care o vizitau sporadic erau prieteni apropiaţi de mare 
probitate, dincolo de orice bănuială. 

Atunci rămânea de verificat ipoteza conform căreia “minunea”... 
să se fi întâmplat la serviciu. Cu alte cuvinte una dintre cele două 
asistente sau colega de cabinet, doctor S.T, să fi introdus în poșetă 
între banii originali cele 2 bancnote false. i 

Am cerut să cunosc persoanele bănuite. Discuțiile preliminarii și 
interogatoriile de tip psihanalitic mi-au relevat în cazul celor două 
asistente de specialitate două individualități conturate, în structuri, cu 
exerciţiul frânei mentale suficient” dë profund interiorizat pentru a 
putea să comită trista farsă. Discuţii colaterale evenimentului mi-au 
relevat o inserție normală, o imagine de sine nealterată de complexe 

şi o suficiență benefică, specifică tehnicianului de laborator, conștiin- 
cios și harnic, care-și vede de ale lui, atâta timp cât este lăsat să-şi 
facă treaba. Am concluzionat că nu există interes în cauză și am 
renunţat să le mai examinez sub aspectul conduitelor simulate... 

Dra dr. S.T., înaltă, subțire cu halatul impecabil de alb și apretat, 
ea însăși o preţiozitate malițioasă, mi-a trezit interesul prin faptul că 
emitea cel mai fanteziste ipoteze care ar fi putut explica evenimentul 
(ba că cineva la etajul superior ar fi putut cobori la fereastra în drep- 
tul căreia se afla cuierul și poșeta lor, ba că în timpul deplasării 
colegei sale spre serviciu hoţii de buzunare ar fi operat în această 
manieră atipică, etc). f 

La întrebarea mea de ce ar fi făcut-o? Răspunsul ei era invariabil: 

- Ca să se amuze, dle expert? Pur și simplu ca să se amuze! Să 
vadă ce iese, cum vor evolua lucrurile? ... E simplu... 

Replica mea constând în aceea că autorul faptei nici măcar nu-și 
putea savura fapta. O deruta de fiecare dată, ca și când i-ar fi părut 
rău, comentând cu interes... 

-Vă dați seama ce ochi a făcut casiera băncii?... Oricum colega 
mea T.F. trebuie să fi rămas stupefiată bucurându-se inițial că are cu 
200$ mai mult, pentru ca ulterior să mai dea și socoteala pentru cele 
două bancnote false etc., etc. 

întrebată brusc, dacă valuta falsă a fost plasată de ea...?! Se îmbu- 
jorează la faţă și râde copios, etalându-şi dantura superbă și gropiţele 
duble din ambii obraji... "Eu, de ce a-și fi făcut-o? Poate că în scopul 
de a vă vedea pe dumneavoastră cum vă forţaţi imaginaţia... da, ar fi 
fost o idee, dar vă rog să mă credeţi că nu am făcut-o ... 

Am avut convingerea că ea este autoarea acestei farse dar în urma 
insistențelor șefului clinicii, la niveluri care mă depăşeau,.s-a renunțat 
la testarea conduitei simulate a preţioasei doctoriţe și lucrurile au 
rămas în coadă de pește... 

Recent aflu că în același cabinet se pretrecuse o nouă minune. 
întoarsă din Austria, după perioada de stagiu în implantologia stoma- 
tologică o tânără stagiară constatase, după ce a executat un înconjur 
triumfal al policlinicii, că superba ei geantă - rucsac de piele veri- 
tabilă cu fermoar și ţinte se afla în cuier pur și simplu spintecată de 
lama unui obiect tăietor. Un gest inutil, gratuit, al cărui autor 
rămânea, iată, din nou în penumbra misterului. 

Cât despre intriga faptului, "totul la vârf, ipoteze, verificări, 
supoziții, cercetare poliţienească și prezența caraghioasă a staff-ului 
policlinicii, cu ochelarii aburiţi, pe post de detectiv... Evenimentul a 
trecut periferic preocupărilor mele şi poate l-aş fi uitat cu desăvârșire 
dacă într-una din zile nu mi-ar fi trecut pragul cabinetului dr. S.T. ... 
principala mea suspectă... Am apreciat actul de curaj și forța nevoii 
interioare a celei aflate în suferință... Pe scurt, mi-a mărturisit totul. 
Nevoia compulsivâ de a se agita permanent în habitatul social în care 
se mișca, de a-i trezi din amorţeala stereotipă a cotidianului pe cei 
apropiaţi, de a se amuza văzându- le neputinţa în faţa absurdului 
situaţiei, de a fi singura care deţine secretul, trăind hedonismul unui 
orgoliu satisfăcut... 

Temerea pacientei rezulta din aceea că pe măsură ce timpul trecea 
tendinţele compulsive se exacerbau din ce în ce mai mult. Se gândea 
să pună foc, să amestece substanţele de amalgamare, să dea telefoane 
anomine și să scrie scrisori sau să expedieze fax-uri incendiare... 

Am stabilit relaţia psihoterapeutică și am realizat demersul 
analitic... Mă apropiam și mă depărtam de cauza iniţială, eram satis- 
făcut de maniera în care prin relatarea liberă și analiză centrată, intu- 
iam de fiecare dată potenţiale morbide pe care le asanam, realizând 
detensionarea, defularea prin catharsis... Dar, eram tot nemulțumit de 
faptul că nu reușeam să apuc un fir care să-mi ofere posibilitatea 
reactualizării conştiente a gestului declanșator comportamentului 
compulsiv. 

Și așa cum se întâmplă în analiză, în cele din urmă am avut reve- 
laţia... da, am avut satisfacția ecforării tipice a fixaţiei compulsive î în) 
mica copilărie. 

Am trimis pacienta, prin procedeul regresiei, în timpul micii 
copilării, având drept temă o zi când trebuia să fi fost singură acasăl. 

".. Da, eram cu sora mea Cristina îmi amintesc ca acum, ea să fi 
avut vreo patru anișori iar eu vreo șase. Părinţii plecaseră parcă la o 
petrecere. De câte ori îi vedeam că se îmbracă simțeam o teamă în 


1 Din experienţăproprie recomand trimiterea în trecut a pacientului, în ecforarea 
evenimentelor petrecute când micuja se afla singură acasă. Singurătatea micii 
copilării este fie populată de fantasme, fie de comportamente compensatorii ale 
stării de teamă, ele însese evenimente apte defixaţie traumatizantă. 

a o oa oo PE, 
mine că rămânem singure iar eu eram cea mai mare și în capul meu 
se spărgeau toate boroboaţele Cristinei (pe post de copil preferat)... 
Am conceput o trăsnaie hazlie, poate și incitată de minuțiozitatea cu 
care mama se făcea frumoasă... Am dat iama în farduri și vopsele, 
m-am rujat, mi-am dat cu pudră și mi-am pus mărgelele și cercei. 
Eram tare frumoasă, dar pentru a fi sigură că la sosirea părinţilor eu 
voi fi cea lăudată pentru cuminţenie și pentru frumuseţe, i-am sugerat 
Cristinei să se vopsească și ea, punându-i la dispoziţie însă crema 
neagră de ghete împreună cu pasta de dinţi, ajutând-o copios... 

De la petrecere au sosit părinţii împreună cu unchii și mătuşile 
mele. A fostun haz și branbureală până dimineaţa, dar cele scontate 
de mine nu s-au realizat... După râs a venit plâns, căci tot Cristina a 
fost cea compătimită, iar eu cea care a încasat-o.” 

Am discutat mult cu tânăra doctoriţă S.T.; aici fusese de fapt o 
fixaţie a conduitei infantile. Nerealizarea carthasis-alui dorit atunci a 
perpetuat o continuă dorință de revanșă, conștientizată deghizat la 
nivelul conduitelor compulsive de felul celor ce nu îi dădeau pace. 
Am reușit. Astăzi tânăra este vindecată deplin. Este căsătorită în 
Israel și împreună cu soțul ei sunt printre cei mai buni profesioniști în 
implantologie stomatologică. 

Demersul psihanalitic în argumentarea 
psihologiei judiciare 


în excelenta sa lucrare - Caiete de psihanaliză - figuri ale crimei la 
Dostoievski - Editura "Jurnalul literar” - 1993, pag. 267/282, Vladimir 
Marinov aduce contribuţii hotărîtoare pe linia demersului psihanalitic 
în argumentarea psihologiei judiciare. 

Cu alte cuvinte perspectivele interogatoriului ştiinţific care 
prefigurează orientările modeme asupra anchetei judiciare ale viitoru- 
lui sunt anticipate exemplar... 

De aceea ne vom permite să-l cităm integral pe Vladimir Marinov, 
orice interpretări personale neputând aduce în plus decât, poate nuanţe 
insignifiante la care probitatea profesională ne obligă să renunțăm... 

~ "Desigur, întrevederile pe care le are judecătorul cu Raskolnikov 
sunt rare: doar trei. încă de la început însă, judecătorul este preocupat 
mai degrabă să-i provoace lui Raskolnikov o mărturisire spontană 
provenită dintr-o nevoie internă decât să-i probeze culpabilitatea prin 
dovezi exterioare (în fapt nu vom afla până la sfârșitul anchetei sale în 
ce constă "dovada mică”, materială pe care susține că o posedă). 

încă de la început, el analizează cele mai slabe manifestări simpto- 
matice ale "pacientului" său și încearcă să-i pătrundă caracterul (ast- 
fel, îi analizează conţinutul articolului, prăbușirea fizică intervenită 
imediat după evenimentul omorului, leșinul din comisariatul de poliție 
în momentul când sunt evocate omorurile, râsul cu care intră 
Raskolnikov prima oară în biroul său, tremurul vocii și al trupului în 
momentul în care îl lasă să înţeleagă că știe tot, comportamentul din 
timpul întoarcerii la locul omorului etc.) 

Nu se teme nici măcar să-i expună lui Raskolnikov tehnica sa, 
chiar dacă uneori mimează naivitatea şi se preface că ignoră culpabili- 
tatea "pacientului" său, pentru a-i incita mai bine dorinţa internă și a-l 
convinge să realizeze un travaliu independent de intervenţia sa. Pentru |. 
că judecătorul îşi dă seama că amintirea omorului tinde să se închis- 
teze în sufletul criminalului sub forma unui "corp străin intern" care 
caută să iasă la suprafaţă, împins de o forță internă. Pentru a-i zdrunci- 
na teoria "delirantă" care este simptomul său cel mai manifest, 
judecătorul contează pe nevoia sa inconștientă de mărturisire și mai 
ales ruşinea de a fi eșuat în punerea ei în practică, mizând pe naşterea. 
la acesta a unui ataşament faţă de el. El așteaptă ca angoasa faţă de 
singurătate să devină mai putemică decât angoasa față de rușine. 

. Dar pentru a angaja transferul "pacientului" său, judecătorului 
nu-i este suficient să înţeleagă, să "pătrundă" mișcările cele mai sub- 
tile ale sufletului lui Raskolnikov și să-i sesizeze trăsăturile de carac- 
ter; îi mai trebuie să se degaje de imaginea de monstru pe care eroul 
are tendinţa să o proiecteze asupra sa, să-i câștige simpatia și 
"bunăvoința", să încerce să-l seducă și în final să-i ofere în schimbul 
mărturisirii spontane o reducere, o diminuare a pedepsei. Pe scurt, în 
schimbul adevărului, dacă el îi promite iertarea. De fapt, în spatele 
severităţii și cruzimii sale aparente, judecătorul reușește să erotizeze 
relaţia pe care o angajează cu Raskolnikov. El nu numai că-și 
îndulcește judecata prin sentimente de milă, dar încearcă în egală 
măsură să menajeze narcisismul eroului. Nu numai că este atent ca m 
momentul în care îi cere mărturisirea să-și pună în lumină propriile 
slăbiciuni, calitatea de "om sfârșit”, nu numai că în momentul când îl 
învinge pe criminal are grijă să-i sugereze că-i este inferior, dar îi 
sugerează și faptul că actul său nu este doar absurd sau odios, ci 
posedă poate un sens ascuns. 

Acest tată judecător menajează idealul lui Raskolnikov, deși îi 
aplică legea sa implacabilă, îl consideră ca un fel de țap ispăşitor care 
îi scutește pe ceilalți să-și murdărească mâinile, luând asupra sa 
păcatele, care altfel ar fi trebuit comise de ei. 

Cât priveşte erotizarea subterană a relației pe care o angajează cu 
clientul său, ea este cea care pune capăt dezintricării pulsionale operate 
de teoria și omorul său. în final acest judecător vindecător promite în 

schimbul sincerității mărturisirii, renașterea oferită de viață, fără a se 
considera creatorul ei divin, ci doar umilul ei mamoş. Ca într-o analiză, 
judecătorul propune ca recompensa pentru rostirea adevărului şi pentru 
acceptarea suferinţei pe care o implică această mărturisire, “vindecarea”. 

Nu o dată autorul prezentelor note a urmat intuitiv interiorul 
demersului psihanalitic aidoma judecătorului de instrucţie din opera 
dostoievskiană. în urma a zeci de ore de interogatoriu la capătul 
tunelului s-a ivit lumina, mărturisirea, lacrimile ușoare, catharsisul 
eliberator și mai presus de toate a triumfat ADEVĂRUL. 

întreaga prezentă lucrare este un omagiu adus adevărului și 
justiţiei, se vrea a f i o probă de exorcism în care epuziat și sleit la 
capătul interogatoriului, DEMONUL RĂULUI din om crapă... o dată 
cu mărturisirea demersul psihanalitic aduce ușurarea, eliberarea. 

Pe drumul crucii pe care fiecare făptuitor de omor trebuie să-l urce 
va urma pedeapsa, suferința păcătuirii, remuşcarea iar undeva în final 
în sfârșit vindecarea... vindecarea sufletului. 


t*x 


Specialiştii în tehnicile interogatoriului judiciar ale viitorului tre- 
buie să fie fără excepție specializați în psihologie și drept, dubla 
licență oferindu-le doar temelia începuturilor. 

Pe baza ei vor trebui să utilizeze și să construiască proceduri și 
tehnici de abordare psihanalitică a personalităţii umane implicate în 
drama judiciară. Fără îndoială vor fi intuitivi, inteligenţi, spontani, 
actori, profesioniști, exigenți și totodată umani. 

Pentru ei am scris această carte. 

In contextul actual din România, deși pare poate absurd, întrebarea 
"Ce este psihanaliza?” este mai justificată decât "De ce psihanaliza?”. 

Să fie oare inacceptabilul din psihanaliză datorat presupunerii 
neiniţiaților (şi acceptat ca un adevăr general valabil ) că “ se suprasexu- 
alizează umanul ?” În nici într-un caz, Acesta este doar un motiv comod. 

Ceea ce incomodează este bineînţeles refulat și acest refulat este 
răspunsul primei întrebări. 

Nu putem culpabiliza societatea românească de necunoașterea 
acestui răspuns. Să nu uităm că, deși psihanaliza are un secol de exis- 
tenţă, la noi abia acum, după Revoluţie,începe să se manifeste expli- 
cit lar, mai devreme sau mai târziu, va deveni im curent cultural dom- 
inant, pe măsură ce oamenii vor descoperi sau vor înţelege că ceea ce 
acum nu vor să accepte este de fapt o'realitate necesară. 

O afirmaţie de tipul “ psihanaliza este idealistă, mistică, iraționa- 
listă, etc.“ dovedeşte pe de o parte o necunoaștere a conţinutului disci- 
plinei, o stagnare a intelectului, b angoasă în fața noului, o refugiere 
într-un “ turn de cetate “ a unei superiorităţi auto - afirmate, o negare a 
realității evidente. l l 

` Ca orice altă specie omul și-a ocupat nișa biologică specifică în care a 
evoluat Ceea ce l-a ajutat să-şi depăşească propria animalitate este 
generic denumită inteligenţă. Care este oğginea inteligenței nu se poate 
preciza, în schimb moștenirile arhaice, animalicepot fi ușor recunoscute. 

Omul trăiește prin autoconservare și reproducere, printr-o goană 
perpetuă de satisfacție, o "foame" de plăceri - libido - expresia unei 

energii vitale care pune E, în mişcare, acționând sub două 
aspecte: 


* opulsiune erotică, de ARTE pulsiunea îui““Eros”; 
* o pulsiune a conservării - dar și oîntoarcere spre anorganic - 
denumită de Freud "pulsiunea Thanatică” (a morții) 


Cele două pulsiuni sunt conectate biologic într-un mecanism 
feed-back: 


AER și de A Da NE re 20023 Sase oct br 
*Autoconservarea individul ui i 


Dinamica acestui mecanism este susținută de libidope care l-am 
putea redefini, într-un mod simplist, ca fiind energia rezultată din pre- 
siunea trebuințelor primordiale. Ca orice trebuință, ca pentru orice 

"spaţiu gol" există un "volum" dezirabil care să-l ocupe, să-l umple și 
un “olum-ofertă” existent, disponibil pentru a fi însușit și folosit. 

Deci, libidoul impune pulsiunilor să “ia” cât mai mult ' spațiu” 
pentru a se "umple", dar, totodată să nu se Pan în dorință și "să 
înghită" ceea ce se oferă. Cu alte cuvinte, orice pulsiune are tendința 
de a se satisface concomitent, conform “principiului plăcerii" - ceea ce 
se dorește și "principiului realităţii” - ceea ce există. 

Din conflictul celor două principii izvorăşte agresivitatea ca o 
necesitate a omului de a se proteja, ca o modalitate de a- şi depăși sen- 
timentul de inferioritate prin dorința de putere. 

Atunci; este absolut necesar ca motivațiile inconștiente ale com- 

„portamentului agresiv (crima) manifestat de către adult, să fie căutate 
în primii ani ai copilăriei, perioadă în care se dezvoltă un potenţial 
agresiv în cel mai înalt grad. 

La naștere se presupune că se produce o traumă. Erpur în 
lumea reală este ea însăşi un discomfort, la care se adaugă diferența 

„pulsiumea erotică 


interior exterior 
, (auto-agresiune) 


dintre protecția şi satisfacerea existentă înaintea nașterii și vulnerabili- 
tatea cumulată cu primele "lipsuri" resimțite după naştere. Apare ast- 
fel o frustrare primară, un nucleu nevrotic pe care copilul îl va purta 
întreaga viață. Dintr-un anumit punct de vedere, naşterea echivalează 
cu izgonirea din Paradis; protecția și satisfacerea "organică" perma- 
nentă oferită de mamă este ruptă, iar în continuare existența trebuie 
asigurată, într-un fel, prin efortul propriu. 

In primele luni de viață, în faza denumită orală, atât pulsiunea 
erotică cât şi cea de autoconservare sunt satisfăcute de sânul matern, 

` prin plăcerea suptului - prima plăcere narcisică. l 

Astfel, de la bun început, Thanatos se subordonează lui Eros. 
Copilul va introiecta sânul și mama într-un Sine, care mai degrabă - 
datorită incapacității de diferenţiere poate fi denumit Mine: "în 
Mine - foame și frică; ingurgitez, sug, plăcere-protecţie”. “Mine”-le 
este totul. Mama și apoi ceilalți sunt doar extensii ale sale. 

O dată cu faza orală activă î începe diferenţierea: “Mine”-le se 
transformă în “Sine-Eu”, păstrând (peste ani) la nivel fantasmatic, 
plăcerile *“Mine”-lui primar. 

„Diferenţierea aduce și primul sentiment de inferioritate: “Eu”-l este 
dependent 'de ceilalți, “Sine! „le i-a introiectat şi-l presează să-i satis- 
facă pulsiunile. Astfel, pentru satisfacerea fantasmatică Eu-l poate 

deveni tiranic, deplasând o parte din pulsiunea thanatică, în care a 
introiectat iniţial obiectul iubirii, spre o agresiune îndreptată împotriva 
obiectului real - pentru a-l obliga să se supună (printr-un "Eu" distruc- 
tiv mai târziu) Sinelui pulsional erotic. Instinctul distrugerii apare în 
tendinţa de-a încorpora obiectul, de a-i anihila existenţa chiar în acest 
prim stadiu de organizare libidinală. l 

O dată cu apariția dentiției, copilul intră în perioada orală-activă; el 
va mușca, iar mușcătura lui este prima pulsiune agresivă; sânul îi va fi 
interzis iar acest fapt trage după sine frustarea. 

Ulterior importanţa zonei bucale este preluată de cea anală, 
perioadă în care plăcerea este focalizată asupra eliberării spontane a 
sfincterelor, în care se fac primele descoperiri ale autoerotismului de 
tip sado-masochist. Copilul va avea nevoie de substitute asupra cărora 
să-și poată deplasa afectele. El nu va renunţa la nici o plăcere. își va 
folosi într-o manieră agresivă forța musculară, iar dacă aceasta nu este 
substituită simbolic, ulterior, ca adult va face uz de sadism la cel mai 
mic stimul frustrant. 

Fetiţa, în stadiul sadic-anal, manifestă cam același grad de agresi- 
vitate ca și băieţelul. 

Ulterior, în stadiul falie, fata descoperă că nu are acel "ceva" pe 
care băiatul "îl are”. Se simte nedreptăţită de această lipsă și o învi- 
novăţeşte pe mamă. 

Dorinţa de a deţine “ceva”-ul băiatului este dezvoltată acerb în 
plan fantasmatic, dorinţă care în evoluţia sa, va fi reprimată cu un 
mare consum psihic. Interdicţiile, severitatea şi agresivitatea mamei 
vor deveni agresivitatea interioară a fetiţei. 

Fantasmatic, ea îşi va "ucide" mama, devenind obraznică, imperti- 
nentă, iar atunci când îngăduința și severitatea sunt realizate în con- 
tratimp, ea nu va putea să investească un cuantum suficient de plăcere 
în actele voluntare primare. 

Într-un fel sau altul, fiecare om are nevoie de un eșapament pentru 
propria agresivitate, folosind orice prilej pentru a o descărca. 

Exteriorizarea pulsiunii morţii ca pulsiune spre distrugere se poate 
orienta fie spre exterior, fie asupra propriei persoane; fie se manifestă 


într-o realitate concretă, fie este realizată în plan fantasmatic. 
Acest Jucru nu trebuie interpretat neapărat într-o manieră sexu- 
alizantă. Insă, fuzionarea instinctului morţii cu cel sexual barează, 

contracarează dorința de a ne distruge prin libidoul narcisic. Astfel, o 
parte din tendinţele 'de autodistrugere se orientează spre ceilalți pentru 
a-i anula. Multe din crime sunt înfăptuite în vederea autopedepsirii, 
tocmai pentru a elimina stările de vinovăţie cauzate de complexul 
oedipian. 

Dificultăţile inerente ale oricărei societăţi sunt resimtite diferit de 
către fiecare individ în conflictele Eu-Socios și, numai când limita de 
toleranţă individuală pare să fie depășită, el începe lupta cu el î însuși, 
cu ceilalți, cu sistemul de norme Și valori. l 

Sensibilitatea omului modern la orice tip de agresiune și impactul 
ei afectiv au crescut foarte mult, drept răspuns al mecanismelor prost 
articulate ale societății. 

Intelegerea și controlul acestui răspuns ne-ar putea conduce la 
elaborarea unui nou sistem coerent şi operant de profilaxie, în cu totul 
alte coordonate psihoterapeutice, 


Cristina Anisescu 
Augustiniu Mihăilă 

ITINERARIU CRIMINOGEN ÎN 
LABIRINTUL DEMERSULUI ETIOLOGIC 
AL SUPRIMĂRII VIEŢII 


MAMEA a A 
EON- Mp Ant 4 


Evitând disputa directă, femeia asasin surprinde în somn victima și ucide (într-o 
clipă de nebunie gestul este consumat). 


Victima loan Luchian Mihalea și asasinii săi (aceeași temă: parteneriat homo- 
sexual, degradare morală, sadism, gelozie - jaf) 


Ștrangulatorul din labirint 

Doi tineri şi un destin tragic (de o parte temniţa, de alta veșnicia). 
| Moarte din iubire? 

De ce degetele care mângâie cu tandreţe se transformă în menghi- 
na neiertătoare, care îngheaţă pe buzele iubitei zâmbetul?!! 


Femei ucigând în scop 
de jaf, escaladând gar- 
dul și surprinzând vic- 
tima în somn (aspecte 

de reconstituire). 


Una dintre vic- 
time și amprenta 
psihopatului se- 
xual de trist 
renume... 
Râmaru. O ima- 
gine dură pentru a 
reflecta o dată 
mai mult asupra 
necesităţii 
sancţionării 
extrem de severe 
a monșştrilor care 
mișună printre 
noi. 


„. Călău și victimă... 

Cosmici Romca... homicid lipsit de 
scrupule în finalizarea acelorași odioase 
triade: viol, jaf, omor (2 omoruri pro- 
bate)... viclenie perversă, geniu criminal, 
cameleon de sorginte asasină... Din ce 
tainice tenebre ale abisurilor inconștientu- 
lui era dictată țesătura perversă a acostării 
civilizate, manierate, delicate... plasa 
încrederii în care o dată căzută, victima 
era atrasă în dosul ușilor, ale căror 
zăvoare cădeau brusc iar din ochii albaștri 
cu gene întoarse izvora laserul morţii... 
posesia violentă, sugrumare, jaf... colete 
macabre, dintr-un trup tânăr și curat... 
demon și înger într-un tragic destin - a 
fost artist-sculptor. | 


